Oluja jednog izvidnika 


UVOD 

Puno je već priča ispričano o Oluji, mnoge od njih su istinite, mnoge su pretjerane, a 
mnogo ih je i la ž nih. Ponukan svime time želio sam napisati jednu istinu, i to onako kako sam 
je vidio i doživio kao zapovjednik izvidničke desetine 2. gardijske brigade. Mnogi će se u 
ovoj priči prepoznati, neki će možda biti i uvrijeđeni, ali ja samo pišem ono što sam doživio. 

Zovem se Gibo i bio sam zapovjednik 1. desetine 1. voda Izvidničke satnije 2. 
gardijske brigade Grom. 

Oženjen sam, imam 30 godina i otac curice sam stare osam mjeseci. U obrani 
Republike Hrvatske sudjelovao sam od napada četnika na policijsku stanicu u Glini, 26. lipnja 
1991., prvo u pričuvnim postrojbama, a zatim sam u listopadu 1992. prešao u Gromove gdje 
sam ostao do kraja rata. 

Neke nadimke sam promijenio, a neki su ostali isti jer ne želim nikoga diskreditirati, a isto 
tako ne želim da moja knjiga bude nekome osnova za novo proganjanje hrvatskih vojnika. 
Želim samo ispričati kako sam ja to doživio i što sam vidio. 

Sva mjesta i kote su točne i nisu pisane u šiframa, već onako kako su napisane na 
zemljovidima. 

Knjiga je podijeljena po poglavljima, tj. po danima kako se Oluja odvijala. Možda sam 
pogriješio što nisam prije počeo pisati, dok su sjećanja bila svježija, ali uz pomoć suboraca 
uspio sam rekonstruirati događaje. 


Likovi koji se pojavljuju su stvarni: 

Foxy je mladić star 23 godine, iz Gline, otac jednog djeteta. Pouzdan, ali malo 
svojeglav, uvijek je težio dokazivanju, veteran Domovinskog rata. 

Toca, iz Gline, 24 godine, visok, čovjek u kojeg sam se uvijek mogao pouzdati kad je 
trebalo čuvati leđa, veteran Domovinskog rata, ranjavan. 

Bodul, zapovjednik satnije, 31 godinu, iz Kalija, živi u Zagrebu, oženjen, otac dvoje 
djece, veteran Domovinskog rata. 



Đuro, 29 godina, Osječanin, oženjen, otac dvoje djece, veteran Domovinskog rata, 
svojeglav, ponekad neozbiljan, ranjavan. 

Gile, 33 godine, zapovjednik 1. voda, Siščanin, otac dvoje djece, veteran 
Domovinskog rata. 

Skebo, Bosanac, 22 godine, neoženjen, prevelikog povjerenje u ljude, pouzdan. 

Boško, 21 godina, Siščanin, neoženjen, pristupio satniji iz ročnog sastava nekoliko 
mjeseci prije Oluje. Trudio se što više naučiti, pouzdan. 

Ćivša, 22 godine, Siščanin, neoženjen, pristupio satniji iz ročnog sastava nekoliko 
mjeseci prije Oluje, pouzdan. 

Pendula, 21 godina, Bosanac, neoženjen, živi u Zagrebu, sklon pravljenju neslanih 

šala. 


Pučko, 22 godine, živi u Zagrebu, povodljiv, pristupio satniji iz ročnog sastava 
nekoliko mjeseci prije Oluje. 

Dara, 22 godine, Petrinjac, neoženjen, pristupio satniji iz ročnog sastava, vrlo 
pouzdan i odgovoran. 

Šargija, 29 godina, Bosanac s dugogodišnjim stažom u Zagrebu, medicinski tehničar, 
hrabar, a ponekad, za moj ukus, preoprezan. Majstor borilačkih vještina, prošao sva ratišta u 
Hrvatskoj i Bosni, pouzdan i odgovoran. 

Zagi, 28 godina, dozapovjednik 3. satnije 3. pješačke bojne, veteran Domovinskog 
rata, prošao sva ratišta, pouzdan i odgovoran. 

Franjo, 31 godina, veteran domovinskog rata, ranjavan, zapovjednik 3. pješačke 

bojne. 


Ovo je ukratko profd ljudi koji se najčešće pojavljuju u ovoj knjizi, i to u dobi u kojoj 
su bili kad se Oluja odvijala. 

Nadimci četnika su stvarni. 

Razlog nastanka ove knjige je želja za više poštovanja prema onome što smo napravili, da se 
malo manje pljuje po hrvatskoj Gardi, a ujedno je i spomen jednom vremenu i svim našim 
dečkima koji su dali svoje živote i zdravlje za Domovinu. 



21.07.1995. Odlazak na more 


Osvanula je subota, lijepa i sunčana, malo prevruća za putovanje, ali što je tu je, već 
smo dali predujam za apartman u Novom Vinodolskom. Polako smo trpali stvari u auto pazeći 
da nešto ne zaboravimo. 

Imali smo mali automobil, Suzuki Marutti, pa je sve trebalo posložiti ako nismo željeli 
nešto ostaviti. Sve je išlo kako treba, a ni Anamarija nije stvarala probleme, čak je bila i vrlo 
dobra, kao daje znala naše odredište, da će se kupati u moru, a možda je bila dobra zato što ju 
je čuvala baka, ne znam. Anamarija je Silvijina i moja kćer stara 8 mjeseci. Pre slatko dijete, 
možda malo razmažena ili sam ja možda nervozniji nego što bi trebalo. 

Veselili smo se tom odmoru jer nam je to prvi obiteljski odlazak na ljetovanje u ovim ratnim 
vremenima. Većinu vremena sam provodio u Bazi tako da me Ana i nije dobro 

Tada mu nisam mogao povjerovati, a sada mi je sve to bilo još dalje, u stvari nije mi ni palo 
na pamet. Važno je bilo samo otići i dobro se provesti, malo uživati i zaboraviti na rat, obuke, 
izviđanja, razočaranja i sve ostalo što ide s tim. 

Silvija je unosila posljednje Anine stvari u auto kada je mama iznijela Anu spremnu za 
putovanje. Moja mama nam je bila od velike pomoći, ali na žalost nije imala puno vremena 
jer je radila u Ministarstvu pravosuđa. Imala je obavezu i prema bratu i njegovoj porodici jer 
je on bio pripadnik Specijalne policije PU Sisačko - Moslavačke i bio je često na terenu. Nas 
dvojica se nismo baš puno viđali pa smo planirali ići zajedno na more ako dobijemo godišnji 
u isto vrijeme. 

Konačno su sve stvari bile spremljene i mogli smo krenuti iz Tmskog. Provjerio sam 
pištolj, od kojeg se nisam odvajao, i još jednom se telefonski javio u Bazu i ostavio broj gdje 
me mogu dobiti. Pozdravili smo se sa svima i lagano krenuli put Karlovca. Malo mi je bilo 
krivo što se nisam pozdravio s tatom jer je bio na terenu, ali već ćemo se vidjeti. Bez obzira 
što se stalno međusobno svađamo, vrlo smo povezana porodica i stalo nam je jednom do 
drugog. 

Dok smo se vozili prema "rotoru", odlučili smo ići starom cestom za Karlovac jer nam 
se nikuda ne žuri. Putovanje je prolazilo dobro jer je Anamarija vrlo brzo zaspala, a Silvija i ja 
smo razgovarali i razgledali krajolik. 

Vozeći se kroz Gorski Kotar sjetio sam se glinskih šuma i svih onih bivših događaja i 
dogodovština. Sjetio sam se i djeda i bake koje su četnici žive zapalili. Nisam mogao ne 
spomenuti četnici jer te životinje i nisu ništa drugo. Imao sam prije rata puno prijatelja Srba, a 



nitko od njih nije pomogao mojima, čak im ni starci bratove žene u Glini nisu pomogli. To ne 
razumijem. Sve je to izazivalo bijes u meni i nesvjesno sam počeo stiskati zube i šake na 
volanu. Silvija je to primijetila i nježno me je primila za ruku. Taj dodir izazvao je u meni još 
veći bijes, ali iz obzira prema njoj nisam to pokazao već sam se lagano smirio. Vozio sam 
dalje pokušavajući ne misliti na rat, ali on je uvijek bio tu negdje. Ipak sam za to obučavan. 

Nakon višesatne vožnje i nekoliko stajanja stigli smo u Novi Vinodolski i nakon dosta 
traženja našli kuću gdje ćemo prebivati. Sva ta rezervacija išla je preko prijatelja tako da 
nisam imao pojma gdje ćemo doći i što nas očekuje. Smještaj sve u svemu nije bio loš, ali 
daleko ispod onog što sam očekivao. Smjestili smo i odmah otišli na plažu, malo se okupati. 

Anamarija je uživala u moru. Svi su se čudili kako malo dijete tako voli more, a ja sam 
bio jako ponosan na svoju curicu. 

Drugi danje prošao u kupanju i šetnjama gradom. Anamarija je sve više bućkala ručicama i 
nožicama, a ja sam bio uvjeren da ću je naučiti plivati, pa imamo još 10 dana pred sobom. 

23.07.1995. 

Treći dan došao je brat s obitelji pa smo očekivali dobar odmor bez problema i briga. 

Konačno zajedno, u stvari, kad malo bolje razmislim, ni prije rata nikada nismo bih 
zajedno na moru, osim kao djeca. Sada nam je valjda vrijeme da i to nadoknadimo. Na plaži 
sam sreo ljude iz Brigade s obiteljima. Svi smo se skompali i vrlo brzo atmosfera je postala 
prava "domaćinska". Sati su prolazili u kupanju, igranju s djecom i pričama. Prava idila. Tako 
je bilo još dva dana. 

26.07.1995. 

I onda dolazi to jutro, 26.07., kada me je negdje oko 06.00 probudilo kucanje na 
vratima. Vrlo brzo sam se razbudio i navukao majicu. Otvorio sam vrata pred kojima je sva 
bunovna stajala djevojka iz susjednog apartmana koji je imao telefon, i rekla: 

"Imao si telefonski poziv. Moraš se odmah javiti." 

"Nije valjda?"- pomislio sam i upitao: "Tko je bio?" 

"Ne znam!"- rekla je "Oni su rekli da ćeš ti znati tko je!" 

Pretpostavio sam tko je, ali nisam mogao ni sanjati da ću morati nazad. Ušao sam u 
njen apartman i nazvao Bazu. Nakon dva zvona javio se službujući. 



Gibo je. Stoje bilo?"- upitao sam. 
Sto da ti kažem?"- čuo sam. 


"Čovječe, pa ja sam na moru!" 


"Znam." 


"Kada?"- pitao sam. 

"Već kasniš."- rekao je Jovica koji je bio službujući satnije. 

"Dobro, dolazim."- odgovorih. 

Ne znam jesam li bio ljut ili uzbuđen. Tada sam se sjetio razgovora s prijateljem iz 
svibnja. 

Nisam znao kako ću Silviji reći da se moramo vratiti i daje odmor gotov. Znao sam da 
će me podržati što god ja odlučio i napravio, jer me je voljela i vjerovala mi. Nadao sam se da 
neću doći nazad, a ono - vježba. 

Svi smo još bili pod dojmom "Bljeska" i očekivali smo oslobađanje cijele Republike, 
tako da ne mogu reći da me je to ražalostilo. Otišao sam u sobu, a Silvija i Ana su još spavale. 
Gledao sam ih i razmišljao kako im reći. Dobro, za Anu nije bitno, ali Silvija. I tada sam 
odlučio, pustit ću ih neka spavaju i onda ću nam podariti još jedan dan odmora. Otišao sam po 
kruh i mlijeko, skuhao kavu, a zatim probudio Silviju. 

"Dobro jutro."- rekla je i mazno se protegnula. Poljubio sam je i rekao da je kava 
skuhana i da moramo razgovarati. Možda ju je ozbiljnost u mome glasu upozorila i odmah je 
ustala. Dok smo pili kavu, rekao sam: 

"Silvija, ljubavi moja, zvali su jutros iz Baze, moramo nazad, ne znam što se događa." 

Samo je šutjela i gledala me, a oči su joj zasuzile. 

"Dobro, kad krećemo?" 

Bila je svjesna da je udana za pripadnika Izvidničke satnije 2. gardijske brigade i da 
sve neće biti kako mi isplaniramo. 

"Poslije podne."- rekao sam. "Želim još malo biti s vama ." 


Tada smo otišli u bratov hotel i rekli mu da mi idemo nazad. 



Mi ne idemo, čekat ćemo poziv!"- rekao je. 


Taj dan smo se kupali i sunčali, ali sve je bilo nekako mučno, i oko 14.00 sam rekao: 

"Oprosti Silvija, ali ja ne mogu više, idemo!" 

Na brzinu smo se spremili i otišli do brata. Pozdravili smo se i samo je rekao: 

"Sretno, ja se ne sekiram, još ćeš ti mene dočekati dok seja vratim s mora." 

Dok smo se vozili, činilo mi se kao da svi idu nazad prema Zagrebu. Pokušavao sam 
usput vidjeti bilo kakove naznake zašto me zovu. Nadao sam se da ćemo ići u napad, ali u isto 
vrijeme nisam mogao povjerovati da dr. Tuđman ima muda za to. 

Došavši u Tmsko, javili smo se mami koja je bila iznenađena našim brzim povratkom, 
a nakon što sam joj rekao razlog, počela je plakati. Ona je inače bila takva osoba, prvo je 
gledala goru stranu. 

"Nije tako strašno, mama, vidiš da brata nisu zvali."- bile su riječi koje su je umirile. 

Izvadili smo stvari iz auta i spremili u stan. Svakim trenutkom bio sam sve nestrpljiviji, bojao 
sam da ne zakasnim, bojao sam se da će satnija otići na teren bez mene. To mi se dogodilo na 
Maslenici pa sam morao sutradan ići svojim autom za Novigrad. Uzeo sam stvari i opremu 
koja mi je stajala kod kuće i obukao uniformu. Nisam znao što se događa, ali sam želio prije 
odlaska popiti kavu sa Silvijom, jer, nikad se ne zna. Mogu reći da mi je to pomalo i godilo, 
ono, zvali su me s mora nazad u Bazu. 

Kavu smo popili vrlo brzo jer sam bio kao na iglama i nisam mogao dočekati da 
krenem. Ipak je to bilo vrijeme kada sam bio istreniran za rat i izviđanja. 

Cijelo vrijeme koje smo provodili u Bazi, obučavali smo se. Imali smo mali problem 
jer se nije točno znalo čiju ćemo taktiku primjenjivati. Malo smo vježbali po načinu 
obučavanja Legije, malo po načinu Američkih postrojbi i onda smo nešto svoje improvizirali. 
Bez obzira na taktiku, puno smo radili na snazi tako da je svaki od nas bio sposoban pod 
punom opremom prijeći 20 km za manje od 2 sata i 20 minuta. Učili smo raditi i s 
eksplozivnim sredstvima, i to svakih šest mjeseci po dva tjedna. Ponavljanje je majka znanja. 
Sve mine s kojima smo radili bile su bojeve tako da smo uvijek vrlo pažljivo pristupali obuci. 
Naoružanje nam je bilo raznovrsno i svaki je znao sa svime rukovati. Najčešće smo nosili 
"falovke " i "hecklere", ali ako je akcija zahtijevala drugo, nije bilo problema. Skladište nam 
je bilo puno različitog naoružanja, od samostrijela preko svih vrsta automatskog oružja, do 
ručnih bacača granata 40 mm. 



Pri izlasku iz stana poljubio sam Anu, Silviju i mamu i krenuo prema Bazi. Obećao 
sam da ću, čim saznam što je, odmah javiti. Nisam se okretao jer sam znao da plaču i da bi ih 
to još više pogodilo. Iskreno, vjerovao sam da je to još samo jedna vježba i pravio sam 
planove kako ću se vratiti natrag u Novi Vinodolski. 

Vozio sam se Slavonskom avenijom prema istoku do Ivanje Reke i tada sam skrenuo 
desno prema Bazi. Približavajući se Bazi, pokušavao sam uočiti bilo kakove promjene koje bi 
ukazivale na to što se događa. Nevjerojatno je koliko znakova, na civilima i civilnim 
objektima, može odati pokrete vojnih postrojbi. Za to sam obučavan. 

Došavši do Caffe bara Scorpion vidio sam da nešto nije kako treba. Obično je tu stajao 
bar jedan poznati auto, a sada ništa. Znao sam da nešto ne valja, tj. daje uzbuna prava. 

Kada sam se dovezao na parkiralište, sve je bilo puno auta, ali, na moju radost, i sva 
borbena vozila bila su u Bazi. Pokupio sam stvari i zaključao auto te krenuo prema 
paviljonima. Malo me je kopkalo što se nije osjetila ona, neka, živost. Tada sam došao do 
naše zgrade i ušao unutra. 

"Pa, dobro, gdje si ti!?"- upita me Jovica -"Skoro smo otišli bez tebe. Požuri kod 
Bodula, eno tamo već prave planove." 

Odmah sam provjerio svoju desetinu. Želio sam se uvjeriti jesu li svi došli i jesu li 
spremni za izvršenje zadaće, premda nisam znao koje. Svi su bih u Bazi, dobro su se osjećah i 
bili su spremni za pokret. Tražili su od mene objašnjenja, ah im nisam mogao ništa reći jer ni 
sam nisam znao. 

Ušao sam u svoju sobu i vidio da su mi Mara i Aljo već spremili više od pola stvari. 
Ostavio sam sve tako i požurio u zapovjednikovu kancelariju na prijavak. Došavši u sobu, 
kratko sam pozdravio i svi me pogledaše. Sjedili su za stolovima i pili kavu. Bili su prisutni 
svi zapovjednici satnija: Bodul, Đuro, Gile, Sale, Aljo, Mara, Brle, Šargija, Cigo... 

"Pa, dobro, gdje si ti. Mi skoro oslobodismo sve bez tebe." 

"E, jebi ga, Gile, kupam se. A mogu ti reći da sam tako i planirao, doći na gotovo."- 
odgovorio sam. 

Svi su se nasmijali. Kao daje tim razbijena neka napetost koja je vladala. Netko mije 
natočio kavu i Gile je na sebe uzeo zadatak da me ukratko upozna s onim što su znali. 

"Znaš, Gibo, ne znamo puno više od tebe. Svi smo se okupili i sada čekamo, ne znamo 
što. Znamo samo da moramo biti spremni, a ako Bog da, nešto će početi, možda se ti vratiš u 
Glinu vrlo brzo." 



Hvala, ali za tako nešto me niste trebali ni zvati. 


"Kako to misliš?" 

"Lako, potrošio sam pun kurac novaca za smještaj, put, a vi ne znate ni idemo li ikuda. 
Mogli ste vi lijepo krenuti, a ja bih vas stigao jer vi ste svejedno bez Foxya i mene na 
Banovini kao guske u magli."- rekao sam u šali - "Daj telefon da se javim kući." 

"Oprosti, ali ne može, sve linije su prekinute." - rekao je Đuro. 

Svaki put, radi zaštite podataka, kad dobijemo uzbunu, prekidaju se telefonske linije. 
To nije bio problem jer smo mi imali našu, vojnu centralu, gdje je dovoljno samo okrenuti 
prekidač i gotovo, nema razgovora do daljnjega. 

"E, jebi ga, idemo onda u Scorpion."- bio je moj prijedlog. 

"U redu, ali ponesite Motorolu i budite na onom našem kanalu." - rekao je Bodul. 

On je inače bio zapovjednik satnije koji je bio kao sveta vodica - niti pomaže niti 
odmaže. Nitko mu nije osporavao 1991. i 1992., ali poslije su svi s njim manipulirali, i to oni 
manje zaslužni. Mi stari dečki, koji smo išli u izviđanja, nismo baš puno vodili računa o tome 
što on kaže, pa se činilo da više mi vodimo satniju nego on. 

Svi osim Bodula smo izašli iz kancelarije i uputili se prema parkiralištu. Kod 
prijavnice nas je zaustavio stražar i nije nas ispočetka htio pustiti van, ali je onda shvatio da 
smo mi izvidnici i da ne spadamo pod zapovjedništvo 1. pješačke bojne pa je popustio. 

Došavši u Scorpion, odmah sam nazvao Silviju i rekao kako ništa ne znam, ali da smo 
trenutno u birtiji i neka ne brine. Mada je sve izgledalo nekako normalno, u zraku se moglo 
nešto osjetiti, nekakav osjećaj nespokojstva. Konobarica nam je donijela piće i pitala što se 
događa jer nema nikoga od stalnih gostiju iz Baze, a rekla je i da je u zadnjih par sati puno 
ljudi dobilo mobilizacijske pozive. 

"Ne znamo ni mi, znamo samo da smo u Bazi, ali ništa posebno nema, uzbuna k'o 
uzbuna."- rekao je Gile. 

To je bilo više za smirivanje tjeskobe koja se javila i u nama. Dok smo pili piće, 
nikako se nismo mogli opustiti i sve je ukazivalo da se nešto događa. Tek tada smo primijetili 
da smo jedini gosti i da u inače pun kafić nitko nije ušao već trideset minuta. Popili smo piće 
do kraja, platili i izašli van. Nismo znali kako bi se unutra ponašali. U Bazi smo se mogli 
zajebavati na račun uzbune, akcija i svega, ali tako nešto u birtiji nije moguće. Dok smo se 



vozili natrag, navratili smo u Lav (kafić i trgovina) i kupili litru Stocka 84, 2 litre Babića i 4 
Cole da nam se nađe dok budemo kartali. 

Došavši u Bazu, krenuo sam u spremanje stvari za ratna djelovanja. To mi nije 
oduzelo puno vremena jer mije sve, osim pribora za osobnu higijenu, bilo spremno. Štef me 
je pozvao u skladište i rekao neka uzmem naoružanje i streljivo. 

Pa da, skroz sam zaboravio, ja sam valjda jedini kojemu je naoružanje još u skladištu. 
Kao da sam znao da mi još dugo neće trebati. Kada mi je Štef počeo izdavati naoružanje, 
shvatio sam da nešto ne valja jer sam dobio 2 b/k streljiva na ruke ijedan u pričuvu. 

"Oho-ho, što je ovo?"- upitah. 

"Vidiš i sam, zapovijed."- reče mi Štef. 

Ušao sam u sobu sa streljivom na rukama. Pa nikada do sada nismo odmah dobili 
toliko streljiva. Možda ipak nešto bude od akcije. Poslije Bljeska svima nam je bilo jasno da 
ćemo ratom rješavati stvari. Sav u svojim mislima pregledavao sam i spremao stvari. Uvijek 
sam imao osjećaj da mi nešto fali ili da nešto nije ispravno. Nakon sređivanja stvari i još jedne 
provjere ljudstva, otišao sam u Giletovu kancelariju na partiju bele. Svi su već bili za stolom i 
čekah su mene da počnemo. Uz kartanje i piće vrijeme je brzo prolazilo pa smo se iznenadili 
kad je netko rekao daje već 02.00 iza ponoći. Otišli smo na spavanje očekujući zapovijed za 
pokret. 


Jutro, 27. srpnja, osvanulo je sunčano i toplo i, nakon postrojavanja, dan smo proveli 
u tumaranju Bazom. Cijeli dan smo proveli proučavajući zemljovide i provjeravali stanje 
naoružanja i opreme. Bojna je vrijeme "ubijala" sportskim igrama. Navečer smo svi već 
pomalo pizdili jer još uvijek ništa nismo znali. 

Sve je to tako išlo još nekoliko dana. U međuvremenu sam dao oglas u novine da 
prodajem auto jer nam je bio potreban veći i u subotu 29.07. mije Silvija javila da čovjek želi 
kupiti Maruttija. Dogovorio sam s Bodulom da odem to srediti. 

Došavši u Trnsko, sačekao sam kupca. Dogovorili smo zamjenu uz moju nadoplatu i 
tako sam postao vlasnik Golfa, bahama orange boje. Taman kad sam isplatio auto, došao je 
brat s obitelji s mora i prvo što je rekao, bilo je: 

" Rekao sam ti da ćeš me sačekati." 

Malo smo se našalili na taj račun, a zatim smo se odvezli u Sisak majstoru koji će 


pregledati i «poštelati» Golfa. Cijelim putem brat i ja smo pričali o događajima iz 



djetinjstva, škole, Gline, djedu i baki i ostalim stvarima koje su nas podsjećale na 
prijeratno vrijeme. 


Po povratku u Bazu sve je bilo po starom, samo što se počelo pomnije pratiti Dnevnik 


HTV-a. 


Sve u svemu, dani su prolazili u ubijanju dosade čišćenjem naoružanja i 
stalnim pripremama i provjerama. To je i meni kao zapovjedniku desetine i zamjeniku 
zapovjednika 1. voda već išlo na živce. Nakon nekoliko dana dosađivanja, prvo zanimljivo što 
se dogodilo bilo je 01.08.1995. (utorak) i to na sastanku sa zapovjednikom satnije i PD 
službom 2. gbr o poštivanju i pravima iz Ženevske konvencije. Iz Zapovjedništva je stigao 
PD-ovac i zatražio skup ljudstva u učionici. Svi smo se okupili u prostorijama satnije i bili 
smo upozoreni da moramo poštivati pet pravila Ženevske konvencije: 

1. Bori se samo protiv vojnih ciljeva 

2. Razaranja svedi na najmanju moguću mjeru 

3. Poštedi civile, ranjenike i zarobljenike 

4. Prema civilima, ranjenicima i zarobljenicima postupaj humano 

5. Poštuj znak Crvenog križa 

Knjižicu veličine presavijene stranice papira formata A5 dobio je svaki zapovjednik 
desetine, a ujedno je dobio i obavezu da sa sadržajem upozna i dobro pouči svakog 
podčinjenog. Tada mi je postalo jasno kako sve to možda ipak nije nečija zajebancija. Ta 
knjižica bila je razlika između nas i četnika. Palo mi je na pamet kako ću morati vrlo ozbiljno 
porazgovarati s dečkima. Ne bi bilo u redu da poslije svega netko pozove mene ili nekoga od 
njih na suđenje. Bilo bi krajnje glupo završiti u zatvoru. 

Svaki dan imali smo dva puta brifing sa zapovjednikom satnije i tada smo dobivali 
najnovije podatke. Na hri fin z ima nismo čuli puno novih stvari. Više smo mi referirali o 
učinjenom, nego što smo izvješćivani. Bodul je zahtijevao od svih nas da znamo naša prava i 
dužnosti, kako glede ratnih djelovanja, tako i glede Ratnog prava, tj. poštivanja Ženevske 
konvencije. Četvrtak 03.08. 



Od ranog jutra počelo se nešto čudno događati. U ranim jutarnjim satima dobili smo 
najviši stupanj uzbune, a to znači da si morao biti kompletno spreman u roku od nekoliko 
minuta krenuti na izvršenje zadaće. Čak smo i na doručak išli u kompletnoj borbenoj opremi. 

Oko 10.00 došao je načelnik Obavještajne službe, Rambo, i pozvao mene i Foxya na 
razgovor u Bodulovu kancelariju. Došli smo i nakon kave izvadio je slike i pitao znamo li o 
čemu je riječ. Tada sam prvi put vidio slike snimljene sa satelita i iz bespilotne letjelice. Nas 
dvojica smo bili najčešće "prijeko" i znali smo o kojem terenu je riječ. Gledajući te slike, 
shvatili smo gdje krećemo, samo nam nije bilo jasno kada. Rambo nas je upozorio kako o 
tome što smo vidjeli ne smijemo n ik ome govoriti, a na upit o tome kad krećemo, rekao je: 

"Ne znam ni ja. Sve ovisi o pregovorima sa Srbima koji se danas održavaju u Ženevi. 
Nakon toga ćemo znati više. Dečki, izviđači ste, a ujedno i obavještajci, molim vas, pazite, to 
su strogo povjerljivi podatci." 

"Znamo to sve, ali Rambo, ne idemo valjda direktno na vojarnu u Petrinji?" - upitao 

sam. 


"Vi ne, ali treba mi sve što vi znate o tome i ima li kakovih promjena u odnosu na 
slike. Znate i sami daje drugačiji pogled sa zemlje nego iz zraka." 

"Rambo, nismo tamo bili već više od 6 mjeseci pa ne znamo, cijelo vrijeme smo 
izviđali prema Glini, Gorama, Glinskoj Poljani i Jamama. O tome znamo puno više."- 
upozorio gaje Foxy. "To znam, a to će vam i trebati. Dobro, idem onda u 2. pješačku, možda 
oni znaju nešto više. Vama želim puno sreće i, za sada, jezik za zube, imat ćete vremena sve 
dogovoriti, ne brinite se. Još jednom, sretno!" 

"Hvala. I tebi!"- rekli smo gotovo u glas. 

S tim riječima smo se rastali. Iz razgovora s njim vrlo lako sam zaključio tko kuda ide. 
Vratili smo se u satniju, a svi su s nestrpljenjem očekivali više informacija. Bez obzira na 
dogovor, uzeli smo zemljovide i upoznali zapovjednike i vođe skupina s novonastalom 
situacijom. Nikako mi nije jasno kako netko želi imati učinkovitu vojsku skrivajući podatke. 

To me podsjećalo na JNA - "Nisi tu da misliš, ima tko da misli za tebe." 

Došlo je i vrijeme ručka. Ručak je bio nonnalan pa smo očekivali još jedan dan u 
Bazi. Kod nas se uvijek po jelu znalo kada se nešto priprema. Ponekad sam znao razmišljati - 
kao da nam na taj način ispunjavaju posljednju želju ili nešto slično. 

Otišao sam u sobu i skinuo opremu sa sebe želeći se malo odmoriti poslije ručka i 
tada, kao grom iz vedra neba, oko 14.00, došao je teklić sa zapečaćenom zapovijedi. 



Štef je pozvao Bodula i Đuru neka otvore kuvertu. Nakon uspoređivanja potrebitih 
šifri, koverta je otvorena. Nismo znali povlače li stupanj uzbune ili je zapovijed za pokret. Tih 
nekoliko trenutaka se odužilo, a tada: 

"Gospodo, pokret. Prvi vod ima 5 minuta da bude u vozilima spreman za pokret!"- 
rekao je Bodul. 

"A drugi?"- upita Sale, zapovjednik 2. voda. 

"Ostaje s Prvom, a mi idemo u Petruševac k Trećoj pješačkoj bojni. Sale, preuzimaš 

zapovjedništvo nad ostatkom satnije. Kada krenete, ostavi samo dvojicu ljudi, znaš koje."- 
izdao je Bodul zapovijed. 


Iznenadilo me je malo što mu je glas bio vrlo čvrst. Na brzinu sam spremio stvari i bio 
spreman za pokret, ali morao sam paziti da i ostali nešto ne zaborave. Dok smo užurbano 
izlazili iz spavaonice, primijetio sam da nas pripadnici 1. pješačke bojne gledaju malo čudno. 
Shvatio sam kako oni nemaju pojma da mi idemo i bio sam pun sebe, kao, mi idemo, a oni ne. 
Tada sam primijetio kako isti teklić izlazi iz njihovog zapovjedništva. 

"E, jebi ga, izgleda da idemo svi."- pomislih. 

Svi smo sjedili u vozilima i čekali zapovijed za pokret, i konačno, Bodul je 
zapovjedio: 

"Pokret!" 

Dok smo kretali, zajebavali smo se s drugim vodom o tome tko će prije doći do Une, 
što smo svi očekivali. Moram napomenuti kako smo dobili zapovijed da radio vezu ne 
koristimo ni više, ali ni manje nego što je uobičajeno. Malo me začudilo što smo išli pod 
pratnjom, ali valjda netko o tome razmišlja. Mi smo relativno mala postrojba i naše 
samostalno kretanje može proći skoro neopaženo, ali kad su tu vozila Vojne policije, sve se 
mijenja. 

Nakon 30 minuta vožnje došli smo u vojarnu u Petruševcu. Bilo mi je drago što smo pridodati 
3. pješačkoj bojni jer smo nekako s njima bih najčešće na terenu i vrlo dobro smo se 
poznavali. Na parkiralištu nas je dočekao pomoćnik službujućeg i pokazao nam mjesto u 
koloni. 



Bodul je otišao Franji, zapovjedniku 3. pješačke bojne, a mi smo ostali kod vozila 
čekajući zapovijedi. Tu smo još jednom provjerili opremu i ljudstvo. Uvijek postoji 
mogućnost da nekome nešto u glavi "pukne" i da zakaže u potrebitom trenutku, te stoga nikad 
nije dosta provjere i razgovora s ljudima. Sve je bilo i bolje nego sam mislio. Svi su bili 
spremni za ono što slijedi. Osjećala se nekakva pozitivna napetost. 

Nakon razgovora s Franjom, Bodul se vratio i rekao neka ostavimo oružje u vozilima i 
odredimo stražu kraj njih. Napravili smo što je traženo, s tim da su smjene bile po 30 minuta 
zbog što manjeg opterećenja ljudi. Stražari su se šutke prihvatili dužnosti, a mi ostali otišli 
smo u kantinu na kavu, pivu ili sok. 

Ušavši u kantinu, vidio sam puno ljudi koje već dugo nisam sreo. Svi su oni pozvani s 
bolovanja na posao da drže stražu dok je bojna na terenu. Stajali smo naslonjeni na šank, pili i 
zajebavali se kad je došao Miho. 

"E, Gibo, opet mi zajedno. E, valjda nećeš uvijek imati sreće, možda će se sada naći 
neki četnik koji će te roknuti."- rekao je u šah. 

"Taj se upravo rodio, a dok on bude nosio pušku, ja sam u penziji."- odgovorio sam. 

Sav taj naš cmi humor bio je nekako normalan, pogotovo za njega jer je bio pet puta 

ranjen. 


"Što ima, kad krećemo?"- upitao sam ga jer on je bio operativac 3. pješačke bojne. 

"Gledaj vijesti u 18.00, pokušaj platiti rundu i vidi što ćeš večerati."- odgovorio je. 

Prvo se obistinilo kad sam htio platiti rundu. 

"Ništa, danas nema plaćanja!"- kao u šali rekla mi je Teta za ša nk om. Sve djevojke i 
žene koje su radile u bazama zvali smo Teta. Tako je bilo lakše, nisi morao pamtiti imena 
svakoj ponaosob. 

Tada mi je bilo jasno da krećemo. Nisam znao kako bih reagirao. Želio sam nazvati 
Silviju i reći joj koliko je volim i neka poljubi Anu, ali nonnalno, telefoni nisu radili. Pokušao 
sam ne misliti na njih već na akciju. Vrlo brzo mi je to i uspjelo. U glavi sam, po tko zna koji 
put, počeo vrtiti filmove s terena. Kroz glavu su mi prolazile slike bunkera, rovova, minskih 
polja i svih ostalih sitnica koje su bile potrebne za tijek akcije. O svemu sam tome razmišljao, 
a nisam još ni znao točan cilj ni pravac djelovanja. To me toliko zaokupilo da sam se sasvim 
isključio pa me je uzvik: "Ej, Gibo, gdje si?" prestrašio. Ponovno sam se uključio u priče i 
zajebanciju i tako je proletjelo vrijeme do večere. 



Oko 17.00 počeli su dijeliti večeru, a kad tamo, biraj što ćeš jesti u neograničenim 
količinama. Sve sama birana jela: zagrebački, bečki, ražnjići, ćevapčići, pljeskavice i piva ili 
sok, po željama. Nakon večere, došao je Miho i podijelio Marlboro. 

"Uzmite, trebat će vam. Ima za sve." 

Birana jela i Marlboro, sada je i onim najglupljima bilo sve jasno, krećemo. 

Oko 18.00 svi smo se natiskali oko televizora očekujući vijesti. Kada je spiker objavio 
da su Srbi odbili Plan Z-4, bio sam sretan jer sam uskoro očekivao signal za pokret. Poslije 
jela vratili smo se u kantinu kad je došao je Bodul i rekao: 

"Slobodni ste do 19.45, a u 20.00 svi na pistu za postrojavanje. Nemojte se nikuda 
udaljavati." 

Nakon toga sam pozvao Foxya i Tocu i rekao : "Ajmo van na piće." 

Kraj vojarne se nalazila jedna kuća gdje je gazda točio piće te smo otišli tamo nešto 

popiti. 

Naručio sam sok, a Foxy je rekao: 

"Gibo, uzmi nešto žešće, znaš daje Anti danas rođendan." 

Ante je Foxyev sin koji je napunio godinu dana. 

"Neću Foxy, trebat će nam bistra glava, a za Antu ćemo popiti kada sve završi. Vas 
dvojica pijte što hoćete, ja ću sok." 

Tada smo počeli ozbiljno razgovarati o smjeru akcije. Pazili smo da gazda i ostali ne 
čuju naš razgovor. 

Po svim podatcima kojima smo raspolagali, pretpostavljali smo kako idemo u Glinu i 
do Une, ali nismo bili sigurni. Pao je dogovor da ću, kao jedan od zapovjednika, probati pri 
fonniranju grupa ostaviti nas zajedno. Znao sam da će to biti teško jer smo sva trojica iz Gline 
i da će mi trebati jaki argumenti. 

Zašutio sam, a slike Gline i Jukinca su počele dolaziti pred oči. "Gledao" sam sve to 
prije rata, a zatim su se slike počele mijenjati. "Vidio" sam rušenje svega što sam volio i 
stekao. Imao sam mogućnost gledati tijekom naših akcija kako sve polako propada. Za mnoge 
ljude će biti šok kada vide sve uništeno, a mi smo ipak sve već vidjeli. Razmišljao sam o 



minskim poljima, bunkerima i svemu ostalom što sam znao i što može koristiti u akciji. 
Prekinuo me Foxy: 

"U zdravlje!" 

"U zdravlje."- odgovorio sam. 

Točno u 19.45 rekao sam: 

"Idemo!" 

Bez riječi smo ustali i krenuli prema vojarni. Ušavši u vojarnu, primijetili smo kako su 
se svi počeli lagano okupljati na pisti. Po zapovijedi svi su u 20.00 bili postrojeni i čekali što 
dalje, a tada je Franjo rekao: 

"Gospodo, čuli ste da su Srbi odbili Plan Z-4. Odlučeno je da ćemo stati na granice. 
Do daljnjega svi ostajemo tu, nitko nikuda, ni pišati. Kada dođe zapovijed, moramo krenuti u 
roku od 5 minuta. Zapovjednici satnija k meni na brifing!" 

Nekakav uzdah olakšanja prostrujao je pistom. Konačno je i to došlo, bilo je i vrijeme. 

Bodul je otišao kod Franje, a mi smo ostali stajati na pisti. Po tko zna koji put sam 
provjerio opremu i uvijek sam imao osjećaj da mi nešto fali. Nakon 30 minuta vratio se Bodul 
i pozvao Gileta, Alju, Šargiju i mene na dogovor. Odvojili smo se ujedan dio piste i on je 
rekao: 


"Dečki, tu su planovi, pogledajte ih i odredite grupe." 

Prvo sam pogledao cilj i smjerove. Gore, Glina, Dvor. Pa to je ostvarenje moga sna i 
ispunjenje onoga zbog čega sam prolazio svu tu obuku, sva ta izviđanja i sva ostala sranja. 
Konačno i hvala ti, Bože. 

Pažljivije sam pogledao plan na zemljovidu i vidio kako su sva naša izvješća s 
izviđanja bila ključna za njegovo sastavljanje. Tada sam se uvjerio da nismo izviđah bez veze. 
Čak i neformalni razgovori koje sam vodio sa Zapovjednikom brigade u siječnju su jednim 
dijelom bili tu. U sebi sam likovao. 

Trebali smo oformiti tri grupe po 5-6 ljudi od kojih će jedna biti u pričuvi. Dopala me 
zadaća da prvi biram ljude i pravac. Bilo mi je svejedno jer mi je svebilo poznato. Odabrao 
sam pravac prema koti 192. Ta kota mi je bila poznatija od pravca prema crkvi sv. Ivan i 
Pavao, a i taj drugi pravac je Šargija poznavao bolje. 



Šargija nije bio zapovjednik desetine već bolničar, ali je on uvijek vodio 2. desetinu 
dok je Aljo, iako papirnato zapovjednik, bio Bodulov vozač. Svi su se složili s podjelom, 
moja je bila kota 192, Aljina i Šargijina crkva, a Bodul i Gile su bili pričuva. 

U svoju grupu sam odabrao: Foxya, Tocu, Pucka i Ćivšu. Malo su me čudno pogledali 
zbog odabira, ali sam ih odmah presjekao rekavši kako je bolje zbog daljnjeg tijeka akcije da 
idemo zajedno, ali i da desetine budu na okupu. 

U Aljinoj grupi bili su: Šargija, Dara, Mara, Mrva i Crni. Ta grupa bila je dosta jaka 
iako su imali trojicu bez iskustva. 

Treću grupu su sačinjavah: Bodul, Gile, Pendula, Skebo i Boško. Ova grupa je bila 
malo čudna jer je u pričuvi bio i zapovjednik satnije i zapovjednik 1. voda s mladim dečkima. 

Nitko ništa nije komentirao, samo smo se pogledali i nasmiješili. Bodul nam je 
podijelio kodirane zemljovide, po jedan na dvojicu u grupi, i rekao neka ih damo dečkima, a 
mi ćemo sve pregledati najednom. 

Otišao sam dečkima podijeliti zemljovide i reći im kakav je raspored i što očekujem 

od njih. 


"Foxy, Toca, zajedno smo, idemo kući."- rekao sam - "Upoznajte Pucka i Ćivšu sa 
smjerovima i svime ostalim što nas može očekivati na pravcu. Moram se vratiti Bodulu." 

Nakon kratkog izvješća vratili smo se k Bodulu i još jednom pregledali planove. Na 
našem smjeru napada uvidio sam jednu bolju mogućnost i to sam rekao Bodulu, na što mi je 
on odgovorio: 

"Dobro, ali tko će to reći Franji?" 

"Ja."- rekao sam 

"Idemo onda." 

Ušli smo u zapovjedništvo bojne. Šuško nas je zapitao što želimo i, prije nego smo 
uspjeli išta reći, došao je Franjo i upitao: 

"Što je sad? Što ne valja?" 

"Znaš, prijatelju, imamo malih preinaka, ako može." 


Da čujem. 



Stavili smo zemljovid na stol i zagledali se u strjelice po njemu tj. po smjerovima 
napada. Kratko sam proučavao zemljovid i rekao: 

"Znaš, Franjo, sve je to u redu, ali prije dvadesetak dana bili smo na koti 210 i skinuli 
smo minsko polje, a kotu 192 smo samo izviđali. Od kote 210 do kote 192 postoje tranšeje 
koje sigurno nisu minirane. Možda bi bilo bolje da idemo svi na kotu 210, a zatim jedna grupa 
na crkvu, a druga na kotu 192 i sigurni smo što se tiče mina." 

"Franjo, znaš da nam možeš vjerovati i daje to tako. Prije dvadesetak dana smo Gibo, 
Brle, Sale i ja bili na koti 210 i izvadili smo eksploziv iz "kuruza". Znaš i sam da nas neće 
očekivati s te strane."- rekao je Sargija kako bi potvrdio moje riječi. 

Franjo se zamislio i pogledao u Bodula, a ovaj je samo klimnuo glavom. Nakon toga 
je Gile pogledao u zemljovid i počeo objašnjavati kao daje on bio tamo i sve to obavio. Pri 
tako uvjerljivom objašnjenju Franji nije preostalo drugo nego pristati. 

"U redu, ali znate da moramo na brzinu prepraviti plan." 

"U redu"- rekao je Bodul "Ja ću ostati ovdje, a vi obavite sve kako smo se dogovorili." 

"Dobro"- rekli smo. Izašli smo van iz kancelarije s ciljem napraviti sve što prije. 

Došavši na pistu, pozvao sam svoju grupu na stranu da im kažem najnovije vijesti. 
Pota nk o sam im objasnio kuda idemo i kako ćemo to napraviti. Tek sada sam počeo malo 
dublje razmišljati o samoj akciji. Zanimalo me je li to samo Banovina ili je šire, ali, poučen 
Bljeskom, smatrao sam kako ćemo "Krajinu" oslobađati dio po dio. 

Odgajan sam u školi, a i u društvu, u uvjerenju kako su Hrvati radnici, a Srbi ratnici koji su 
uvijek pobjeđivali. Iako smo puno puta dokazali da smo bolji, mislio sam da smo samo imali 
sreće. Sve u svemu, pomalo sam se plašio neuspjeha jer su Srbi "junaci". 

Čekajući na pisti, mnoge su mi misli prolazile glavom, od bivših prijatelja Srba, preko 
izvidničkih akcija do raznih zgoda u ljubavnom životu. Vrijeme je polako prolazilo, nikako 
dočekati signal za polazak. Žamor na pisti bio je velik jer je su svi pričali, a i nervoza je bila 
sve veća. 

Negdje oko 21.45 otišao sam pišati uz sobu veze 3. pješačke bojne i kroz prozor sam 
vidio Franju, Šuška, Mihu i još neke kako otvaraju kuvertu. Unatoč žamoru s piste, činilo mi 
se kako čujem otvaranje kuverte. 

"Što piše?"- prošlo mije kroz glavu, a Franjo je, kao da me je čuo, izustio: "Ivana je 


stigla! 



Nitko nikada nije spomenuo koji je signal za napad, ali tada sam znao da je to to. 
Nisam mogao vjerovati da ćemo krenuti. Zakopčao sam dugmeta i otišao do svoje grupe, 
pozvao ih i tiho rekao: 

"Upravo sam čuo daje došao signal za pokret." 

"Ne seri."- čuo sam Foxyev glas 

Tada su izašli zapovjednici satnija predvođeni Franjom. Miho je zapovjedio: 

"PO-ZOR!" 

U trenu je sve utihnulo. Čulo se samo struganje gojzerica po asfaltu dok su se ljudi 
poravnavali. 

"Gospodo, zapovijed je stigla. Krećemo. Zapovjednici su upoznati sa svime, a upoznat 
će i vas. Sada krećemo, želim vam svima puno sreće, čuvajte se i neka vas sve čuva dragi 
Bog. Zapovjednici, povedite ljude!"- više prijateljski rekao je Franjo., 

Dok je govorio, bila je apsolutna tišina. Činilo mi se kao da nitko ne vjeruje u ono što 
čuje, ili samo ja nisam mogao povjerovati. 

Uskoro su zapovjednici satnija počeli izdavati zapovijedi, a svi su znali kuda idu. Vrlo 
brzo i u tišini svi smo bili u vozilima i spremni za pokret. Zanimalo me je kojim smjerom 
ćemo ići jer sada je 22.30, nitko ne spava, bit ćemo primijećeni. Mislio sam kako ćemo doći 
na teren i tamo opet čekati. Ni sanjao nisam da će sedam sati kasnije početi akcija kojom 
ćemo stati na granice i da uopće nije važno hoće li nas itko vidjeti. 

Franjo je zapovjedio pokret i tada sam primijetio da smo pod pratnjom 6 vozila Vojne 
policije. Naše Lako oklopno vozilo (LOV) bilo je na čelu kolone, a mi smo kroz otvorene 
klapne na krovu gledali van. Kolona je krenula prema izlazu iz auto-parka. Dok smo izlazili 
kroz vrata, straža nas je pozdravljala i zaželjela nam sreću. Mnogi se od nas neće vratiti, samo 
pitanje je, tko? 

Vozili smo se prema Zagrebu tj. prema Dugavama, a zatim prema Velikoj Gorici. 
Vojna policija se vozila malo ispred, malo iza kolona, i oslobađali su prolaze kroz grad i 
križanja. Vrlo brzo smo prolazili, a prolaznici su u čudu gledali što se događa. Kroz sva 
križanja prolazili smo ne stajući jer je Vojna policija sve blokirala autima s upaljenim 
"rotirkama". 


Vidjeli smo ljude kako šeću i u čudu zastaju gledajući nas dok prolazimo. 



Znaju li što se događa? 


Sudeći po pogledima, nitko nije imao pojma. Sve u svemu bili smo im zanimljivi, a i 
oni nama. Vjerujem da su mnogi od nas htjeli viknuti: " Konačno krećemo!!" 

Neki su nam čak i mahali, a mi smo otpozdravljali vojnički, kao da smo htjeli pokazati 
da to nama nije ništa i da jedva čekamo početak. U toj atmosferi smo prolazili Zagrebom i 
izašli na cestu za Veliku Goricu. 

Kako ćemo napasti bez topništva i oklopa, bile su misli koje su mi se rojile glavom, jer 
mi sa sobom nemamo ništa. Pa koji mi je kurac, tada mi je sijevnulo, pa mi već mjesecima 
dovlačimo teško topništvo i oklop na teren. Danju vozimo jedan s terena, a noću vraćamo dva, 
bio je sistem kojim smo zavaravali i četnike i njihove pomagače, Ujedinjene narode. 

Kad smo prošli Veliku Goricu, zatvorili smo klapne LOV-a i ostatak puta smo prošli šutke, 
svatko zadubljen u svoje misli. Uspio sam čak i zaspati, a probudila me neka čudna tišina. 
Primijetio sam da se više ne krećemo i sav bunovan sam pitao gdje smo. 

"U Mokricama."- netko je šapnuo -"Dijele krpice za raspoznavanje." 

"Koliko je sati?" 

"23.30" 

Gile mije dao pet svijetlo plavih krpica za moju grupu, a ja sam ih podijelio dečkima. U 
polumraku smo vezali krpice jedni drugima za lijevu stranu borbenog prsluka u visini grudi. 
Znakovi za raspoznavanje se uvijek stavljaju na lijevu stranu jer na desnoj držimo pušku i bilo 
bi zbilja glupo da glede toga dođe do prijateljske vatre. Nije mi bilo jasno hoćemo li uspjeti 
vidjeti tko je tko jer je vani još mrak. Mi smo navikli djelovati u uvjetima smanjene 
vidljivosti, ali toliki broj ljudi... 

Bit će tu prijateljske vatre ako ne sačekamo dan. Želio sam izaći van i protegnuti se, 
ali kolona je krenula dalje prema Međuračama i brdu Šestanj. Vozili smo se pod ratnim 
svjetlima, a to znači da su upaljena samo mala svjetla koja služe za obilježavanje vozila u 
koloni, a ja sam po krivinama znao gdje se nalazimo. Nakon tridesetak minuta vožnje došli 
smo do kamenoloma na Šestanju. 

Vozila su stala i izašli smo van u tišini jer su četnički položaji bili svega osam stotina 
metara zračne linije od nas. Oko nas mrkli mrak, ništa se nije vidjelo. Probao sam kroz tamu 
vidjeti Zagija, koji je bio zapovjednik satnije kojoj smo pridodati, ali nisam uspio. Nema veze, 
pomislio sam, vidjet ćemo se na Polaznoj liniji. 



Pozvao sam svoje dečke i još jednom sve provjerio. Okupili smo se u malom jarku, za svaki 
slučaj, ako četnici ispale, nećemo odmah najebati. Pročulo se da 


uskoro krećemo i na brzinu smo se pozdravili s grupom koja ostaje. Kod nekih se 
vidjelo da im je krivo, ali neka, trebat će oni još. 

Negdje oko 01.30 došao je signal za pokret na Polazni položaj, tj. mjesto s kojeg ćemo 
krenuti u akciju nakon što topništvo odradi svoj dio posla. Okupio sam svoju grupu i još 
jednom smo se pozdravili s ostalim grupama te krenuli putem na vrh brda prema položaju 115 
na brdu Šestanj. 

Kolona je bila dugačka i polako se kretala, a mi smo bili negdje u prvoj polovici. U 
uvjetima smanjene vidljivosti dobro smo se snalazili tako da smo vrlo tiho napredovali prema 
cilju. Došavši na pola brda, ugledali smo kamione hladnjače. Nešto me zazeblo oko srca, 
zanimalo me koliko će nas završiti u njima. 

"Čiji je to prijevoz?"- upita me Foxy u šali. 

"Moj nije."- šapnuh. 

"Nadam se ni moj."- tiho je odgovorio. 

Nikada do sada nisam razmišljao o tome kako se tijelo brzo usmrdi i počne raspadati 
ako nije na hladnome. Pogotovo ljeti. 

"Neću valjda ja unutra, to je za nekog drugog"- vjerujem da je tako svaki od nas 

mislio. 


Bez obzira na sve pokazatelje koji su govorili o opsežnosti akcije, nisam htio vjerovati 
da se Predsjednik usudio izdati takovu zapovijed. 

Kako smo se približavali vrhu brda, bili smo sve nervozniji, ne zbog četnika, već zbog 
UNPROFOR-a koji je na vrhu imao bazu. Prije samog vrha skrenuli smo desno i zašli u 
šumu. 


Unutra je mrak bio još veći i bojna se kretala vrlo polako dok je nama to bilo presporo. 
Počeli smo prestizati kolonu koja je lagano pokazivala znake umora. Nije mi bilo jasno kako 
bi oni izdržali duže hodanje pod većim naporom. 

Put koji se po danu prolazi za otprilike 40 minuta, sada je trajao preko 2 sata. Sto zbog 
mraka, a što zbog opreznosti, morali smo polaganije ići, a i imali smo vremena. 



Dok smo prolazili pokraj baze UNPROFOR-a udaljene 100-tinjak metara, skoro da 
nismo disali, a oružje i opremu smo držali čvrsto uz sebe da ne zvoni. 

Negdje oko 03.45 noć više nije bila tamna kao prije, a i mi smo stigli na položaj 115 
na Šestanj brdu. Tu je bilo sigurno i od UNPROFOR-a i od četnika pošto je smješten u šumi 
udaljen kojih 300-tinjak metara od baze, a do četnika je još i šuma. Stigavši na mjesto, rekao 
sam dečkima: 

"Rasporedite se tu negdje, odmorite se što je moguće više. Zapalite cigarete, ali pazite 
kako ćete pušiti." 

"Kakve cigarete? Ne može."- rekao je Zagi kojeg sam tek sada primijetio. 

"Ako ti svojim ljudima ne daš, ja svojima dozvoljavam. Četnici nas ne mogu 
primijetiti jer ima više od 400 metara šume do njih. Oprosti Zagi, ali mi smo tebi samo 
pridodati. Ja zapovijedam svojima."- raščistio sam stvari. 

Zagi je bio dečko dvije godine mlađi od mene, prošao je sva ratišta i bio je čovjek u 
kojega sam imao puno povjerenje jer smo često bili zajedno ne terenu i bilo mi je malo žao 
što sam tako reagirao. 

Nakon toga moji su polijegali po zemlji i pokušavali uhvatiti svaki trenutak za odmor. 
Svi osim Foxya koji je bio kao navijen i nije imao mira. Malo je bio kod nas, malo kod 
Zagijevih. 

Sada se već pomalo razdanilo i mogao sam vidjeti sve na okupu. Jebate, pa nisam ni 
znao koliko nas je. 

Toliki broj obučenih i dobro opremljenih ljudi ulijeva sigurnost i povjerenje. Ako 
treba, nećemo se zaustaviti do Drine, kamoli do Une. 

Zapitao sam se koliko će nas preživjeti, a koliko će nas završiti u hladnjačama. 
Skinuvši ranac s leđa, legao sam na zemlju i zapalio Marlboro. Uvlačio sam dimove u pluća i 
pokušavao se, što je moguće više, odmoriti. Tako smo se obučavah, odmaraj se čim ti se pruži 
prilika jer nikada ne znaš kad ćeš imati sljedeću priliku. Pokušavao sam u svemu tome i 
uživati. 


Gledao sam u tamno nebo i slušao žamor ljudstva. Čim se žamor pojača, začuje se 
zapovijed da prekinu s pričom. Podigao sam se na laktove pokušavajući vidjeti svoje ljude. 
Svi su ležali i šutjeli. Koliko smo puta tako ležali u zasjedama čekajući četnike, ponekad 
uspješno. Više puta smo uzaludno čekali, ali neka, bar smo došli do nekih drugih podataka. 
Sve je to izvidnička zadaća. Razmišljao sam i o Zagiju. 




Pa gdje je? Valjda se trebamo dogovoriti oko smjerova? 


Ali, ako ja njemu nisam potreban, nije ni on meni. Moji ljudi znaju posao i smjer. 
Možda se naljutio što smo se porječkali oko nadležnosti. U stvari, nije mi ni važno, samo da u 

zadnji čas ne prekinu početak akcije. 


POČETAK-PETAK - 04. kolovoz 

Ležao sam i gledao kako se kroz krošnju drveća probija sunčeva svjetlost. Nisu to bile 
zrake sunca već samo svjetlo. Nebo je postajalo sve plavije, a mene je počeo hvatati san. Oko 
04.45 do mene je, konačno, došao Zagi i rekao : 

"Bilo bi dobro da okupiš svoje i nešto im kažeš. Podignut ćeš ih još malo." 

Ustao sam i počeo razmišljati što reći. Obučavan sam i za to, ali sada mi ništa pametno 
nije padalo na pamet. Na kraju sam ih okupio i, dok smo sjedili i pušili, tiho sam rekao: 

"Dečki, kako stvari stoje, izgleda da uskoro krećemo. Želio bih vas upozoriti na još 
nekoliko stvari. Molim vas, svi ste upoznati s Pet pravila Ženevske konvencije. Nemojte da 
tko ubije civila, poslat ću ga na robiju, a ako, ne daj Bože, ubijete dijete, ne znam kako ću 
reagirati. Ja ne želim ni zbog koga ići u zatvor. Isto tako, onog trenutka kada civil ne posluša 
tvoju zapovijed da baci oružje i pokaže ruke, odmah pucaj, ne čekaj da ti priđe jer može imati 
bombu u ruci, a onda ga jebi. Ne želim da ijedan od vas nastrada zato što je vjerovao 
četnicima. Ne zaboravite da članak 3. Ratnog prava kaže: "Civil i civilni objekt iz kojeg se 
vojno djeluje postaje legalni vojni cilj". Čuvajte se i Bog će vas čuvati. Još malo pa ćemo 
krenuti, želim vam svima puno sreće i da svi poslije popijemo u Glini. Ja častim. Sretno!" 

Ovaj kratki govor sam izrekao ne razmišljajući puno i ne birajući previše riječi. 
Jednostavno nisam znao što reći ljudima koje ću uskoro povesti, možda, i u smrt. Tog 
trenutka uopće nisam mislio da bi netko od nas mogao poginuti. Prošli smo zajedno puno 
akcija o kojima nikada i nitko neće pisati i sve smo obavljali u malim skupinama, pa neće 
valjda sada, kada nas je toliko, netko moj najebati. 

Znali smo da akcija treba početi u 05.00. Pogledao sam na sat, bilo je točno 05.00, a 
ono ništa. Vjerojatno nam satovi ne idu jednako. 

Kada sam ponovno pogledao, 05.02, opet ništa. Učinilo mi se da negdje u daljini 
čujem topove i haubice kako djeluju. 

Kod nas je bila jeziva tišina, svi smo čekali. Pomislio sam kako opet neće biti ništa i 
da smo sve ovo prošli bez veze. 



Zagi je došao do mene i rekao neka podijelim ljude i svakom njegovom vodu dam dva 
čovjeka. Taman kada sam htio izdati zapovijed, začula se grmljavina topništva. Naši 
dvanaestocijevni bacači raketa počeli su djelovati. 

Najgore od svega je to što su oni bili nekoliko desetaka metara od nas, u nekom jarku, 
a mi to nismo znali, pa nas je iznenadna grmljavina sve uplašila. Onda je počeo pakao. Sa 
svih strana su se čula ispaljivanja. Nismo više znali tko djeluje, a u stvari djelovali su svi. 
Kako je bilo tamo, kad je ovdje ovako gnnjelo? Na blijedo plavom nebu vidjeli su se "vatreni 
tragovi" raketa kako lete prema "Krajini". 

Na brzinu sam podijelio grupu. Ja sam se priključio Zagijevom 1. pješačkom vodu u 
kojem je bio i on. Taktika, zapovjednik ide prvi, uvijek podiže moral. 

U drugi vod odredio sam Tocu i Ćivšu, a u treći Foxya i Pucka. Tako sam svakoj skupini 
dodijelio po jednog čovjeka iz Gline. Zagi je zapovjedio raspoređivanje u šumu, da budemo 
što manji cilj u slučaju protuudara. Tada je kraj naše satnije prošao Jura sa svojim ljudima i 
krenuo prema četnicima. Ostali smo u šumi gledajući za njima. Njihov cilj bila je kota 210, a 
zatim lijevo prema crkvi, a naš desno na kotu 192. 

Nakon nekoliko minuta krenuli smo za njima. Zagi, Vinko (zapovjednik 1. pješačkog 
voda) i ja išli smo ispred svih i vodili satniju. Imali su potpuno povjerenje u mene, a ja to 
nisam htio iznevjeriti. Taj dio šume mije bio poznat i tuda sam se kretao kao kod kuće. Vrlo 
brzo smo stigli naše prethodnike i morali smo usporiti kretanje. 

Cijelo vrijeme iznad glava su nam letjele granate prema četnicima, a tek pokatkad su i 
četnici uzvratili. 

Jutarnji mir šume remetio je rat. Nije bilo ptica, zvijeri, ničega, samo rosa koju nije 
interesiralo što će nestati na gojzericama nekog gardiste. 

Kretali smo se pazeći da ne stvaramo previše buke jer, bez obzira na toliku buku 
topništva, moramo postići faktor iznenađenja kad krene pješaštvo. 

Polako smo došli do izlaza iz šume. Tu smo stali. Najgore od svega je to što nismo 
imali čvrsti zaklon jer je oko nas bilo samo šiblje. S četničkog rova se čula pjesma. Ne znam 
je li on to hrabrio sebe ili plašio nas . Pogledao sam Zagija. 

Upita me: "Što čekamo?". 

"Otkud znam ? Tvoji su naprijed." 


Ostani tu."- rekao je. 



Ostao sam s Vinkom gledajući kolonu ispred sebe. Bože, da sad zapucaju po nama, 
gotovi smo. Tada se čulo ispaljivanje minobacača iz Gora. Nadam se da ćenas prebaciti i da 
će tražiti nekoga u našoj dubini. Vjerujem da četnici nisu znali naš položaj. Tako je i bilo, 
granate su nas preletjele. 

Dok smo čekali Zagija, čuo sam razgovor na Motoroli kako 1. bojna prolazi, a mi 
stojimo, ne znam zbog čega. 

Odjednom začujem kako me Bodul poziva preko veze. 

"Reci, Bodule." 

"Stoje, gdje ste zapeli?" 

"Nigdje. Čekamo da Jura uzme kotu 210 pa da krenemo dalje." 

"Što? To još nije uzeto? Što čekate?" 

"Ne znam, pitaj Juru." 

"Zapovjednik brigade uvodi nas vama u pomoć." 

"Nema potrebe, ponavljam, nema potrebe. Ovdje stojimo u šumi bez veze i uopće ne 
sudjelujemo u borbi." 

"Mi dolazimo na kotu 192." 

"Nema potrebe." 

Tada je veza prekinuta, a ja nisam znao što bih napravio. Bilo mije krivo što mi nismo 
išli zauzeti kotu 210 i riješiti to, a ne ovako. Popizdio sam skroz jer mi nikako nije bilo jasno 
što se događa. Znam da se nisu trebali bojati mina jer smo izvadili eksplozivno punjenje, a i 
oni su to znali, pa Šargija ih je vadio skupa sa mnom. 

Tada je došao Zagi i rekao da on više neće čekati i da krećemo kraj njih. Nisam mogao 
upozoriti svoje, već sam samo dao znak neka krenu za mnom. 

Krenuli smo pokraj 2. satnije 3. bojne prema koti 210 i taman kad smo se približili 
koti, začulo se nekoliko pucnjeva iz "hecklera" i pjesma je utihnula. 

Tada je sve živnulo. Svi su počeli užurbano hodati prema koti i odmah se dijeliti po 
skupinama ipravcima koje su im odredili zapovjednici. To me uvjerilo u obučenost ljudstva. 



Došavši na kotu 210, vidio sam da se nije promijenila u zadnjih dvadesetak dana. Sve 
je bilo isto, i srušene vikendice, i bunkeri, i tranšeje, i natpisi, sve. Nismo imali vremena za 
razgledanje. Krenuo sam prema bunkeru i provirio unutra. Bio je prazan. Dok su se 
približavali ostali pripadnici 3. pješačke satnije, zauzeli smo položaj u pravcu kote 192. Kad 
su oni zauzeli položaj, Zagi me upitao: 

"Kuda vode tranšeje?" 

"Na kotu 192:" 

"A ovaj puteljak lijevo?" 

"U selo. Izlazimo u Gore i prekidamo komunikaciju Glina-Petrinja. Poslije cestom 
opet možemo do kote 192." 

"U redu, idemo u selo."- izdao je zapovijed. 

Nisam mogao vjerovati da ću nakon pet godina izaći na cestu Glina-Petrinja bez da 
pazim da me netko vidi. Pozvao sam moje na dogovor i prerasporedio grupu. Tocu sam 
prebacio na začelje, a Foxya k sebi. 

Foxy je bio mladić koji je odrastao preko puta mene i bio mi je kao mlađi brat. Tim 
više što su on i moj brat bili skoro istih godina i odmalena su zajedno, a sada su i vjenčani 
kumovi. S njim sam skoro od početka rata i znao sam kako misli. On, Toca i ja smo puno toga 
prošli zajedno i vjerovali jedan drugome. 

Pri izlasku na cestu više sam želio njega kraj sebe, nego nekoga koga ne 
poznajem. Pogledao sam Foxya i skoro se nasmijao, tek sada sam primijetio da ispod 
maskirne mrežice kojom je prekrio lice ima naočale. "Zagi, naprijed idemo Foxy, ti, ja i uzmi 
još dvojicu svojih." 

"U redu, samo prvo da osiguram kotu." 

Odabrao je Vinka i Pepu. Nakon osiguranja kote, nas petorica smo krenuli preko 
livade, puteljkom, prema selu. Udaljenost je bila nekih 300 metara. Dok smo se približavali, 
jedan vod se rasporedio i pazio na možebitnu pojavu četnika. 

Približili smo se sjeniku sa zapadne strane pazeći na otvore kuće. Nakon što smo 
zauzeli položaj oko sjenika, cestom je iz pravca Petrinje prošao crveni "jugić". Ni sami ne 
znaju koliko su bili blizu smrti. 



Pazili smo na sve ulaze u kuću dok se 1. vod približavao. Pepo i Foxy su ostali štititi, a 
mi smo se približili kući. Tada je na naše zaprepaštenje četnik utrčao u kuću. Pogledali smo se 
i krenuli za njim. Vinko je ostao paziti cestu i ulaz u kuću, a mi smo ušli i počeli pregledavati 
sobu po sobu. Zagi i ja smo prvi put radili nešto tako zajedno i radili smo to vrlo dobro, kao 
da smo to zajedno uvježbavali. Pregledali smo dvije prostorije i ostala je još jedna. Nijednom 
nam se nije dalo ući i ja sam viknuo: 

"Ovdje 2. gardijska brigada hrvatske vojske. Predaj se i postupat ćemo s tobom po 
Pravilima ženevske konvencije!" 

Kako se iznutra nije čuo odgovor, pokazao sam Zagiju da se odmakne, a zatim ispalio 
cijeli okvir kroz vrata u sobu. Na brzinu sam promijenio okvir i ušao u sobu punu prašine i 
dima. Zagi je već bio unutra, ali ne i četnik. Najlon na prozoru je bio potrgan, a zidovi puni 
rupa iz kojih je još curio pijesak i cement. 

Izašli smo van iz kuće. "Gdje je?"- pitao je Zagi. 

"Nisam ga vidio." 

Pregledali smo okolinu kuće, ali ga nigdje nije bilo. Vjerojatno je pobjegao kroz 
prozor čim je ušao unutra. Dobar je strah kome ga Bog dade, rekli bi stari. 

Konačno na cesti za Glinu. Pogledao sam prema Glini, a zatim prema Petrinji 
očekujući nailazak još kojeg vozila, ali ništa. Sa svih strana su se čule detonacije i praskanje 
automatskog oružja. Nekako se osjećeš sigurniji kada znaš da je paljba jača s tvoje strane. 
Prekinuo sam se u takovom razmišljanju i pozvao Foxya da nam se pridruži. 

Foxy je prišao i ponovno smo izašli na cestu. Kad sam pogledao na sat, bilo je 08.15. 
Čovječe, kako smo mi dobri. Pokazao sam mu sat, a on se samo nasmiješio. Pozvao sam ga da 
krene za mnom. 

Prešli smo preko ceste i "pokrili" prostor ispred nas. Čak prije rata nisam ni znao da se 
s te strane nalazi dio sela. Rasporedili smo se kraj neke živice i pazili na mogući nailazak 
četnika. Zadaća je bila osigurati područje dok ne dođe cijela satnija. Minute su prolazile jako 
polako, a oni nikako ne stižu. 

"Što je s pričuvom? Je li ona uvedena?"- palo mi je na pamet. Moglo bi doći do 
prijateljske vatre, pogotovo ako ih Zagi nije obavijestio o promjeni plana. Svi nas očekuju na 
jednom mjestu, a mi na drugom. Kao pravi specijalci, udariš gdje najmanje očekuju, samo što 
u ovom slučaju bar bi naši trebah znati gdje smo. 



Dok sam tako razmišljao, satnija je konačno došla i zauzela svoje položaje i zadaća se 
mogla nastaviti. Predao sam položaje Joži i upoznao ga sa situacijom, a ja sam pozvao 
izviđače na dogovor. Na vezi sam čuo da 1. bojna napreduje po planu, ali isto tako da naša 
satnija ima gubitaka. 

Tko je najebao?- prošlo mi je kroz glavu. Bilo je nemoguće u ovoj situaciji 
provjeravati tko je nastradao i koliko teško pa nisam ni pokušavao. Kod nas je bilo dobro, što 
je super za moral ljudi. 

Hoću li im reći za stradavanje ili ne? Bolje da, jer ne znam kako bih se opravdao kada 
bi se saznalo da sam znao, a nisam htio reći. 

Spustili smo se u jarak kraj ceste tako da smo bih malo zaklonjeni, a ujedno smo 
osmatrali prometnicu. 

"Slušajte, netko od naših je najebao. Ne znam ni tko ni koliko teško. Ima li pitanja ili 
možemo dalje? Znate da se to može svakome desiti?" 

Samo su me pogledali, a zatim se začulo: 

"Gibo, koji ti je kurac, pa nismo od jučer. Što se može? Nije imao sreće." 

Mi smo sve svoje gubitke psihički rješavali na ovakav način, ali sada je bilo drukčije. 
Bilo mije drago što ih optimizam nije napuštao. 

Za to vrijeme Foxy je već pronašao negdje puško- strojnicu M84 (PKT) i streljivo i 
zanosio se da će ga nositi. Došao je do nas s "falovkom" na leđima, PKT-om u rukama i dva 
redenika streljiva prekriženim preko prsa. 

"Što će ti to?" 

"Gibo, ako ga ostavim, još ćeš ti mene pitati gdje mi je onaj PKT."- odgovorio je- 
"Pusti ti mene. Ne nosiš ga ti." 

"Dobro, dođi ovamo."- pozvao sam ga - " Stanje je ovakvo. Malo smo odstupili od 
plana, ali sada idemo cestom na kotu 192. S te strane nas ne očekuju. Ne znam što je s našom 
pričuvom i s koje strane ih planiraju uvesti, zato pazite na prijateljsku paljbu. Čim Zagi kaže, 
idemo cestom prema vrhu. Je li jasno?" 


Svi su šutjeli i samo klimnuli glavama. 



Odjednom je počelo fijukati na sve strane. Netko je pucao prema nama iz pravca 
Marinovića. Brzo smo se razvukli po zaklonima i neki su uzvratili vatru. Meci su zujali kao 
ose. Nešto mi je tu bilo sumnjivo, pa tamo su trebali biti naši, ako su uvedeni u borbu. 
Pokušavao sam stupiti u kontakt s Bodulom ili Giletom, ali bezuspješno. Uzeo sam dalekozor 
i pogledao prema gore, vidio sam da ljudi koji pretrčavaju cestu ne pucaju prema nama već na 
drugu stranu. 

"Pa to su naši, prekini paljbu!"- povikao sam. 

Neki su me pogledali u čudu, ali prestali su pucati. Otišao sam do "karaule srpskih 
junaka" (tako je pisalo na kući gdje smo izašli na cestu), kad tamo, dečki pronašli minobacač 
60 mm s minama i već su ga namjestili za djelovanje po Marinovićima. Koliko smo mi 
sposobni, sigurno ćemo nekoga našeg strefiti ako ispalimo prema gore. Nakon što sam Zagiju 
rekao da su tamo gore naši, pokušao je uspostaviti kontakt s njima i nakon nekoliko pokušaja 
nekako uspio. Bio sam u pravu, naši su. 

"Zašto su došli gore?"- pitao je Zagi. 

"Idemo ih pitati." 

Krenuli smo prema Glini u cik-cak rasporedu. To je raspored kad jedna kolona ide 
jednom stranom, a druga drugom i to tako da ne idu paralelno, već u cik-cak. Na taj način 
uvijek jedan štiti dvojicu. Taj dio ceste bio je ravan i penjao se blago prema Marinovićima. 
Svi mi dolje bili smo savršena meta. Mnoge misli su mi se vrzmale glavom dok smo se 
približavali. Zagi je išao prvi, a ja iza njega. 

Pomislio sam:"Jebi ga, ako nisu naši i zapucaju, on je prvi." Uopće me nije bilo 
sramota što sam to pomislio, to je samo želja za preživljavanjem. 

Dok smo se približavah blagoj krivini na vrhu, pucnjava je stala., čule su se samo 
potmule detonacije negdje u daljini. Ugledao sam Niku i Skebu. Bili su okrenuti prema Glini i 
nisu nas primijetili. Pozvao sam Niku, a on se prestrašeno okrenuo, ali srećom pušku nije 
dirao. 


"Stoje bilo?"- pitao sam. 

"Što je s vama bilo?" 

"Ništa. Nemam pojma zašto ste uvedeni." 


'Nama su rekli da ste stali i ne možete dalje. 



'Nema to veze s istinom, nego gdje je Bodul?"- upitao sam. 


"Ranjen je." 

"Jel'jako?" 

"Ne znam, Gile gaje odveo." 

"Gile?" 

"Da." 

"Tko sada zapovijeda?" 

"Ne znam" 

Njihova grupa bila je specifična jer su osim Bodula i Gileta svi bili jako mladi, a sada 
njih dvojice nema. 

"U redu. Do daljnjega, ja sam zapovjednik. Sada mi reci što se tu događa." 

U kratkim crtama Pendula mi je ispričao što se tu dogodilo i kako je Bodul ranjen. 
Došla je zapovijed da ulaze u borbu i otišli su do kote 192, uzeli je i krenuli prema 
Marinovićima. Tada su iz kuća zapucali po njima, a Bodul je ranjen dok se kotrljao po cesti 
pokušavajući biti što manji cilj. Pucnjava iz kuće je prestala kad su ju pogodili ručnim 
bacačem raketa M80 - 84 mm ili popularnom "zoljom". Nitko nije bio siguran u put natrag pa 
je Gile odveo Bodula u sanitet. 

To je bilo dovoljno jasno i nisam postavljao više pitanja. 

Za to vrijeme ostatak ljudi je došao i uključio se u borbu. Pucnjava se ubrzo smirila i 
samo su se u daljini čule detonacije topništva. Sunce je bilo dosta visoko i već je bilo prilično 
toplo. Usta su mi bila suha i osjećao sam veliku žeđ. Popio sam nadušak trećinu čuturice 
vode. Okupili smo se kod kuće na vrhu brda i sjeli kako bismo razmotrili novonastalu 
situaciju. 

Možda će se nekome učiniti da se stalno okupljamo i razmatramo situacije, ali u bitci 
pobjeđuje onaj koji ima najbolji i najtočniji pristup informacijama, a rat dobiva onaj koji ima 
više novaca za vođenje rata. Svaki slobodni trenutak koristio sam za razradu onoga što se 
dogodilo i kako dalje. 

Ovo je bila situacija koja nije bila predviđena nijednim scenarijem. Pogledao sam njih 
trojicu i nešto mi nije valjalo. 



U redu, gdje je Dara?"- upitah 


"Otišao je srediti jedan bu nk er s nekim iz bojne, vratit će se."- odgovori mi Pendula. 

Malo mi je bilo čudno što je Gile odveo Bodula, ali kad se vrati, vidjet ćemo što je 
bilo. Razgledao sam oko sebe. Ljudi, pa ja sam na cesti na kojoj nisam stajao pet godina. Kroz 
glavu su mi prolazila sjećanja, a u ovom malom zatišju učinilo mi se da su i ptice počele 
cvrkutati. 

Odjednom, fijuk, i buuuum. 

Pala je tridesetak metara zapadno od nas. To je bilo više nego dovoljno da se vratim u 
stvarnost. Sva ta nervoza, trčanje, borbe, u kratkom vremenu izazivaju strahovit umor, tako da 
smo svaki trenutak koristili za odmor jer nikada ne znaš kada će ti trebati višak snage. Bili 
smo raspoređeni po jarku i samo smo legli. Čekali smo daljnju zapovijed. Po cesti su se svi 
kretali, netko je pretrčavao, netko šetao, malo komična situacija. Nakon desetak minuta, Zagi 
je došao s pitanjem: 

"Kuda vodi cesta?" 

"Za Glinu."- odgovorio sam. 

"Postoji li mjesto s kojeg imamo pregled cijelog kraja? Tu cestu moramo držati dok 
tenkovi ne uđu u Graberje, a i trebamo se spojiti s Glinjanima iz Glinske Poljane. Jesi li čuo, 
Mačak je poginuo?" 

To me je malo pogodilo, ali jebi ga, rat je, i odgovorio sam: 

"Što se tiče onog prvog, sve može, nego kako je Mačak "otišao"?" 

"Znaš, tamo gdje sam ga ostavio da pazi cestu. Naišao je "tamić" i on je stao ispred da 
ga zaustavi, a oni iznutra zapucaše." 

"Je li još tko najebao?" 

"Osim njih nitko." 

Pogledao sam cestu prema Glini i pomislio: 


Koliko će nas još "otići"?". 



Taj dio terena bio je na uzvisini dužine 100 metara čijim se vrhom protezala cesta u 
blagom desnom luku. Na kraju uzvisine cesta se počinje spuštati i dolazi nekoliko zavoja 
poslije kojih se cijelo područje vidi kao na dlanu. To sam rekao Zagiju. 

"Idemo tamo. Vodi nas." 

Dao sam signal rukom za okupljanje i formiranje kolone za pokret. Mi smo se koristili 
znakovima tako da nismo pričali, već smo se mogli sporazumijevati bez riječi. Prije nego smo 
krenuh, došao je Skebo do mene i pokazujući bunker šezdesetak metara dalje, pitao: 

"Gibo, bunker pod kruškom. Mogu li ga pogoditi ručnim bacačem.?" 

"Jebi ga, tu stojimo već više od pola sata, da ima koga unutra, već bi pucao. Štedi 
granate." 

To je možda bila moja najveća pogreška, ali s tim moram živjeti. Cijelo to vrijeme 
nisam obraćao pažnju na to da se Foxy stalno približava k meni, kao da je tražio zaštitu od 
starijeg brata. A bili smo poznati po neprestanoj svađi u akcijama. Ni jedan od nas nije htio 
raditi kako drugi kaže i svaki je vukao na svoju stranu. To je bilo prijateljsko natjecanje, bar 
smo mi na to tako gledali. 

Na moj pokret rukom lagano smo krenuli prema Glini. Išao sam prvi lijevom stranom 
ceste, Pendula nekoliko metara iza mene desnom stranom, pa Ćivša lijevom, Foxy desnom, 
Pučko, Toca, Boško i na kraju Skebo. 

U tišini smo došli do bunkera pod kruškom s desne strane i kuće s lijeve. Znakovima 
sam upitao Niku ima li koga u bunkeru, a on se nadvirio i odgovorio da nema. Mogao sam 
usredotočiti pažnju na kuću pošto je bila očuvana i vidjelo se da je koriste. Po uvježbanom 
planu dao sam znak da se svi približe zajedno mjesto prema meni zbog nadzora nad objektom 
i dvorištem kad krenemo u pretraživanje kuće. Počeli su sa prebacivanjem, a Pendula i ja smo 
nadzirali kuću, pokušavali smo uočiti najmanji pokret koji bi odavao četnike. Tišina je bila 
prekinuta pucnjevima i povicima iza nas: 

"Napad s lijeva!!! Evo ih dolje!!!" 

Pogledao sam lijevo, ali od živice ništa nisam vidio. 

"Svi dolje, napad s lijeva!!!"- viknuo sam i drugi put pogriješio. 

Ušao sam u jarak i pokušao prodrijeti pogledom kroz živicu ne bih li što vidio. Čuo 
sam kako ostali zauzimaju mjesta za obranu. Tada sam začuo kako netko trči prema meni. 



Odjednom sam iza leđa začuo dva pojedinačna pucnja. Okrenuo sam se prema smjeru 
iz kojeg je došao zvuk i ispalio rafal, ali na prvom metku mi je "falovka" zaštekala. Okrenuo 
sam se i pokušao ubaciti drugi metak u cijev, ali nisam uspijevao. Metci su mi dolazili do pola 
i dalje nisu ulazili u cijev. Sa svih strana praštali su pucnjevi. Krajičkom oka sam ugledao 
Ćivšu koji je pucao jako nisko tako da su zma parala asfalt. Shvatio sam daje pucnjava došla 
iz bunkera. Konačno mi je 5. ili 6. metak sjeo u ležište. Okrenuo sam se prema cesti i 
pogledao u Niku koji me upitao: 

"Kuda da pucam?" 

"Ako ne vidiš cilj, ne pucaj, preblizu smo , možeš pogoditi nekog našeg!"- viknuo 

sam. 


"Foxy, Foxy!!!"- viknuo je Pendula. 

Pogledao sam prema mjestu gdje je Foxy trebao biti, ali tamo je bilo prazno. "Foxy je 
gadno ranjen, ne javlja se!"-javio se Ćivša. 

Tada sam ga ugledao kako leži na boku metar-dva od mene. Ležao je na lijevom boku, 
zatvorenih očiju kao da spava. Lice mu je bilo zgrčeno. Došao sam do njega zaboravljajući 
pušku, i rat, i sve ostalo. Nisam mogao vjerovati daje pogođen, nekako sam očekivao da će 
ustati i krenuti dalje. Okrenuo sam ga na leđa i ugledao ogromnu ranu na prsima u visini srca. 

"Foxy!" - netko je viknuo. 

"Nema mu pomoći, gotov je."- rekao sam. 

Kao da me je čuo, u tom trenutku trznuo je desnim ramenom, a zatim glavom, kao da 
mije htio reći: "Ne otpisuj me, još sam živ." 

"Živ je, vuci ga van!"- viknuo sam - "Ćivša, pomozi mi!" 

Uhvatio sam ga za lijevu naramenicu ranca, a Ćivša za desnu i počeli smo ga vući 
prema kući gdje se nalazio medicinski tehničar. Nije mi pao na pamet ni četnik, ni osveta, ni 
ostali ljudi..., bilo je važno, spasiti ga. 

"Ponesi moju pušku!"- viknuo sam Niki. 

Vukli smo ga ne pazeći na to što mu je ispadala oprema, što mu se glava klimala, krv 
lila iz prsa. Je li ga to boljelo? Ne znam, ali mislim da nije. 


Nakon dvadesetak metara sam se umorio i rekao Ćivši da malo stane. 



Digni ga meni na rame, biti će lakše."- rekao je. 


"U redu." 

Skinuli smo mu ranac, podignuo sam ga Ćivši na rame i krenuli smo prema nazad. 
Dok sam ga dizao, nisam vidio ulaznu ranu na leđima, znači da je dobio u prsa, ali kako tako 
velika rupa? Obično su ulazne rupe male, a izlazne velike zbog defonnacije zrna dok prolazi 
kroz tijelo, a što je ovo? Tada je zapucalo negdje lijevo od nas pa više o tome nisam ni 
razmišljao. 

Kako sam prolazio kraj kojeg izvidnika, rekao sam da se ne miču i da se vraćamo. 
Samo su me pogledavali i klimali glavama. 

Ćivša ga je nosio neko vrijeme, ali je na kraju posustao. Spustio ga je na zemlju, a 
Boško je odmah priskočio u pomoć pa smo ga odnijeli iza neke šupe gdje je bilo zaštićeno od 
direktne paljbe. Tisuće misli prolazile su mi glavom, a najsnažnija je bila spasiti Foxya. 

U iznimnim situacijama se stječu najbolji prijatelji, a rat je posebna prilika za stjecanje 
takovih prijateljstava. Ne kaže se uzalud da se samo na najtežim ispitima poznaju najbolji, a 
nas dvojica smo ih imali mnogo. 

Klečao sam kraj njega i gledao svaki njegov pokret. Mirno je ležao na leđima 
zatvorenih očiju, a disanje je bilo isprekidano i tiho. 

Želio sam ga bolje namjestiti kako bi lakše disao dok ne dođe doktor. Primio sam ga 
ispod ramena i prsa te ga podignuo želeći ga pomaknuti. Tada mu se iz grla začuo 
nerazgovijetan zvuk. Tanak mlaz krvi potekao mu je iz usta niz desnu stranu brade, a oči su 
mu se počele otvarati. Nisam znao što napraviti. Spustio sam ga na zemlju i gledao kako ga 
život napušta. Želio sam mu masirati srce, ali sam se bojao da ne napravim još gore, nisam 
shvaćao da gore ne može biti. 

"Doktore!!!"- povikao sam. 

Došao je medicinski tehničar i samo rekao: 

"Jebi ga, gotov je, žao mi je." Taj tanki mlaz krvi i otvorene oči pratit će me cijeli 
život. Zaklopio sam mu oči i prekrižio ruke preko prsa. Gledao sam u njega, a neka praznina 
mi se uvukla oko srca. 

Bilo je negdje oko podne. Nisam mogao vjerovati. Pa to je Foxy, ne može on. 
Jednostavno nisam to želio prihvatiti. Tada sam otišao od tuda jer jednostavno više nisam 



mogao gledati mrtvog prijatelja. On mi je bio kao mlađi brat. Želio sam sve poništiti i 
ponoviti, ajmo sve ispočetka. 

Sjeo sam na stepenice kuće i pogledao u podrum, uopće me nije zanimalo ima li koga 
unutra, nije mi bilo bitno. Ne znam koliko je vremena prošlo u toj mojoj utučenosti. Nisam 
bio svjestan ostalih ljudi, ni strke, ni vike, ničega, samo praznina 

Tada su nas četnici našli minobacačima. Čuo sam karakteristični zvižduk koji se čuje 
trenutak prije pada mine, ali nisam se ni pomaknuo. Jednostavno nisam imao volje. Pala ja pet 
metara od mene, ali na moju sreću na hrpu cigli tako da su se geleri pozabijali meni iznad 
glave. To me je malo trgnulo, ah samo toliko da izdam zapovijed: 

"Svi ovamo, svi u zaklon!" 

Pobrinuo sam se svi moji ljudi dođu nazad i opet se povukao u sebe. 

Sto ću reći njegovom starom zašto je poginuo? Sto ću reći mom starom, zašto smo 

išli? 


Za čudo, nisam osjećao ništa. Ni tugu, ni bijes, ni jad, jednostavno, ništa. Potpuna, 
velika praznina. Nije mi više stalo ni do čega, ni do Gline, ni osvete, ni do čega. Nisam uopće 
razmišljao ni o drugim dečkima, ni o akciji. Pala mije na pamet Anamarija. Njena mije slika 
bila pred očima. Nisam bio svjestan ni pucnjeva, ni granata, kao da se to mene ne tiče, kao da 
sam tu sasvim slučajno. Zagi je to vidio, došao do mene i rekao: 

"Žao mije, ah dođi k sebi, nema ti Pucka." 

To me je malo trgnulo. Pa gdje je?- pomislih. Nije valjda ostao tamo gdje je bio. 
Došao sam do jarka gdje su se moji sakrili i upitao za Pucka. Nitko ga nije vidio. Sada je 
pucnjava postala još jača, a i granata je padalo sve više. 

"Trebamo ići po njega!"- rekao sam, a tih 50 metara mi se učinilo jako dugačko. 

"Nema vremena, uzmi svoje ljude i kreni ispod ceste do one kuće, a mi ćemo ga 
pokupiti uz put."- rekao mi je Zagi. 

Poslušao sam ga i dao znak za okupljanje i pokret prema cilju. Krenuh smo u smjeru juga 


ispod ceste, paralelno s njom i pripadnicima 3. bojne. 



Provlačili smo se kroz šiblje i granje kroz koje godinama nitko nije prolazio. Sve nas je 


grebalo, čupalo, kvačilo se za nas. Bilo bi bolje da smo išli nekim drugim putem. Polako 
smo se približavali kući kad se odjednom začulo lomljenje granja kao kad netko trči. 
Požurili smo i ugledali četnike kako bježe u pravcu istoka, lijevo od nas. Počeo sam pucati, 
a odmah za mnom i ostali. Granje je frcalo na sve strane, a oštri dim baruta osjetio se u 
zraku. Uz svu tu pucnjavu i probijanje kroz granje došli smo i do cilja, tj. do kuće. Na te 
četnike nismo samo mi pucali, već i netko od Zagijevih tako da nisu imali puno šansi. 


Nastavili smo pucati za četnicima iako su već pobjegli. Otišao sam pogledati i vidio 
dva tijela srpskih vojnika koja su ležala u neprirodnim položajima. Bio sam vrlo zadovoljan 
što smo ih pobili, ali mi je ujedno bilo krivo što ih nismo sve "riješili". Volio bih da su ovi 
živi jer bi nam rekli za ostale, a tu je bila i Foxyeva smrt. Nije mi ni na pamet pala Ženevska 
konvencija niti zapovijedi koje smo dobili. Počeo sam osjećati bijes prema svemu što nosi 
srpski predznak. 

Krenuo sam prema kući kad je naišao Zagi noseći Foxyevu pušku i rekao mi: 

"Gibo, što je ovo? Kako si mogao ostaviti naoružanje poginulog pripadnika?" 

Nisam znao što bih mu rekao.. Kako da mu objasnim da mi nije pala na pamet ni moja, 

kamoli Foxyeva puška. Nisam mu ni pokušao ništa odgovoriti, samo sam je uzeo i odnio 
do ekipe koja se brinula za takove stvari. Pogled na njegovu pušku opet me je vratio u neko 
letargično stanje. 


Vratio sam se nazad dečkima i preuzeo vodstvo nad grupom te smo krenuli cestom 
prema Glini do dijela otkud smo mogli nadzirati cijeli teren. Nakon dolaska do tog dijela, na 
brzinu smo zauzeli položaj za obranu i čekali ostatak ljudstva. 



Ušli smo u zidanu kuću koja je bila koliko toliko očuvana. Prostorija u kojoj smo se 
nalazili prije je bila kuhinja, sve je bilo u polupanim pločicama. Skinuo sam ranac sa sebe i 
malo se ispružio. Vrućina je bila užasna. Počeo sam ponovo razmišljati o Foxyu. 

Kroz glavu mi je neprestano prolazilo pitanje jesam li ja kriv zato što sam viknuo, 
zašto on , zašto ne netko drugi ? Pitanja su navirala, a na njih nisam mogao naći suvisao 
odgovor. Možda sam samo tražio opravdanje ih skidanje odgovornosti sa sebe. Ne znam. Jebi 
ga, pa rat je, ta misao mi nikako nije padala napamet. Otvorio sam čuturicu i popio dugačak 
gutljaj. Ako ovako nastavim, ostat ću brzo bez vode. 

Nakon tridesetak minuta začulo se brujanje motora i specifični zvuk koji rade 
gusjenice tenkova po asfaltu. U prvi trenutak nismo znah čiji su, ali smo vjerovali da su naši 
jer su dolazili iz smjera iz kog smo došli i mi. 

Prvi se prijeteći pojavio iza krivine s isturenom i spuštenom topovskom cijevi. 
Izgledao je zastrašujuće, pogotovo strijelac na protuzrakoplovnoj strojnici (PAM). To me 
podsjetilo na moj prvi susret s tenkom u borbenoj situaciji, u Jukincu 1991. Kada je JNA 
uperila cijevi u nas, okupljene oko specijalaca, umro sam od straha. Kako god da sam se 
pomaknuo, činilo mi se da me prati cijev PAM-a. Tada mi je to bilo užasno i imao sam 
osjećaj da će nas sve pobiti. 

Tada je naišao i drugi. E, jebi ga, ako nisu naši, bit će čupavo. Gledao sam u njih i 
razmišljao o tome kuda bih se sklonio ako počnu pucati. Vidio sam poznate ljude oko njih i 
pao mi je kamen sa srca. 

S tenkovima su došli i pripadnici Šargijine grupe te smo na brzinu razmijenili podatke 
koji su nas zanimali. Kad sam ispričao kako je Foxy poginuo, imao sam osjećaj da mene krive 
za njegovu smrt, jer ipak sam bio zapovjednik. 

To me ponovno ponukalo na razmišljanje o tome jesam li trebao dopustiti upotrebu 
ručnog bacača, jesam li trebao provjeravati Niku, jesam li pogriješio što sam viknuo? 

Tada nam se pridružio i Dara. Bio je jako pogođen Foxyevom smrću, a ja nisam znao 
što bih mu rekao. Rukom sam mu pokazao gdje da se smjesti, a ja sam opet "odlutao". 

Bilo je puno pitanja na koje nisam znao odgovor i stvari koje bih sada napravio 
drugačije. Ali onda je trebalo odlučiti vrlo brzo i odlučio sam kako sam odlučio, popravka 
nema. Pa, gdje bih stigao kad ne bih vjerovao svojim ljudima i sve sam provjeravao. Ipak sam 
ih i ja obučavao. 


S tim razmišljanjima sam dočekao Franju koji mije pokazao zemljovid i rekao: 



"Vidiš li ovaj vrh, Čardašče? E, tu trebamo doći. Rasporedi svoje ljude s bojnom i 
krećemo." 

"Dobro. rekao sam, dignuo ruku iznad glave i radio male krugove, što je bio signal 
za okupljanje. 

Okupili smo se i ukratko sam objasnio što se od nas očekuje. Rasporedio sam ljude i 
mogli smo krenuti. 

Od kuća u Marinovićima smo krenuli na istok prema šumi u koloni po jedan koja se 
veoma razvukla. Sada se činilo da nas ima više. Naprijed je išla 1. satnija s našom 2. grupom 
izviđača, a iza njih mi. Nekako je ta druga grupa došla ispred nas, što nije bilo po planu, ali 
nije to valjda ni važno. 

Do šume smo imali prijeći oko kilometar po livadama i neobrađenim poljima Spuštali 
smo se niz jednu livada kada sam u daljini, iz pravca sela Majske Poljane, vidio nekakvo 
bljeskanje. Uzeo sam dalekozor i pogledao. Vidio sam dva tenka kako nam se približavaju. 

Učinilo mi se da je prvi tenk bio T-84, dok drugi nisam mogao razaznati. U tom 
pravcu bila su i naša dva tenka pa sam morao biti siguran prije nego izvijestim nadležne. 
Zastao sam i pomnije pogledao. Sada sam bio siguran da su četnički. Prvi je pucao na 500- 
tinjak metara ispred sebe i to u vožnji, a to može samo T-84 kojih mi nemamo na našem 
pravcu. 

Otišao sam do Franje i rekao: 

"Franjo, ispred nas, otprilike tri-tri i pol kilometra, nailaze četnički tenkovi." 

"Tamo su naši." 

"Nisu, to je predaleko za naše, naši su bliže. Opraće nas samo tako." 

"Ne boj se ništa, naši su." 

Nisam se želio više prepirati, već sam zatražio od moje grupe da ubrzaju i što prije 
siđu sa čistine. Baš kad smo se sklonili, iznad nas su počele zviždati granate. Nisam imao 
volje ići do Franje kako bih mu ukazao da nije bio u pravu. Ušli smo u šumarak i šumskim 
putovima skrenuli prema zapadu. Pa mi se vraćamo na cestu. Pozvao sam Franjinog 
zamjenika, Šuška, i upozorio ga na to. 


'Ništa se ne sekiraj, znamo kuda idemo, ima tko misli."- bio je odgovor. 



Kolona se počela penjati preko strništa prema cesti. Pa mi smo sat i pol hodali da 
bismo došli petsto metara niže otkud smo krenuli. 

"Izviđači, stoj!"- zapovjedio sam -"Svi oni će se vratiti. Ležite tu i odmorite se." 

Polijegali smo po travi dok su ostali prolazili kraj nas. Bio sam totalno utučen 
Foxyevom pogibijom. Nisam mogao ni svoje stvari nositi. Zamolio sam Boška da mi 
pomogne. Stalno mi se Foxyeva smrt vraćala pred oči. Ležao sam na travi s tim mislima dok 
je sunce pržilo sve jače. Znoj mi se slijevao niz leđa. "Kako će biti večeras?"- pomislio sam, 
znajući iz iskustva da se ovo mokro na meni neće osušiti do noći kad bude zahladilo. Usta su 
mi bila suha pa sam izvadio čuturicu i protresao je, slabo je mućkalo. 

"Ima li tko vode?" 

"Slabo."- čuo se odgovor. 

Svi ovi napori i stresovi izazivaju povećanu potrošnju vode pa smo svi ostali bez nje. 

Nakon nekoliko minuta kolona je zastala i ljudi su odmah počeli tražiti mjesto za 
sjesti. Tada su Franjo i Šuško došli do nas. 

"Gdje si ti?"- upitao me Franjo. 

"Tu sam. Imate vi one koji vas vode. Lijepo sam upozorio."- ljutito sam odgovorio. 

"Ne želim vidjeti više nikoga osim tebe ispred sebe. Vodi nas na Čardašče." 

Podigao sam se i uzeo naoružanje dok je Boško uzeo moj ranac i krenuli smo u 
zadanom pravcu. Ponovo smo ušli u šumu i krenuli prema vrhu koji je bio naš cilj. 

Ulaskom u šumu bilo je malo lakše podnijeti vrućinu, a naišli smo i na par lokvica s 
prljavom vodom. Bolje išta nego ništa, bilo je razmišljanje dok smo vlažili usnice. Nadam se 
da sva ona cjepiva koja smo primili djeluju i protiv ovoga. Nakon sat vremena došli smo na 
vrh brda i slavodobitno sam rekao: 

"Evo nas." 

"Pripremite se za kružnu obranu" - bila je zapovijed. 

Pomislio sam da je možda malo prerano za to jer bilo je tek nešto više od 17.30, a 
onda sam shvatio da smo ispunili cilj za prvi dan operacije. Pogledao sam oko sebe i našao 
mjesto za noćenje. Bili smo odmah uz Zapovjedništvo bojne, tj. svi su bili uokolo i čuvali nas. 
Prostor koji je bojna zauzela i pripremila za obranu veličine je otprilike kao šest nogometnih 



igrališta. Ako dođe do napada, naša je zadaća pomoći tamo gdje je najpotrebnije. Radi toga 
smo smješteni u sredini, kraj Zapovjedništva. 

Oko 18.30 obrana je uspostavljena i održavao se brifing kod Franje. Na brifingu su svi 
iznijeli podatke o postignućima, potrebama, žrtvama i svemu važnom za nastavak. Šuško nas 
je izvijestio o napredovanju ostalih dijelova brigade. 

Prva bojna imala je nekih problema koje su uspješno rješavali. Poznavajući moral i 
spremnost bojne, teren i obranu četnika na njihovom pravcu, ne mogu u to vjerovati, ah neka 
im bude. Još uvijek nitko nije govorio o opsežnosti akcije. Bojim se samo da netko ne 
zapovijedi povlačenje. Zbog čega onda sve ovo, zbog čega mrtvi, ranjeni... Nadam se da se 
moje slutnje neće obistiniti. 

Nakon brifinga okupio sam dečke, rasprostro zemljovid i izvijestio ih o dostignutom i 
narednim zadaćama koje su pred nama. 

"Dečki, ovo su do sada bila hrvatska sela, sutra ulazimo u srpska. Tu će se braniti, i to 
žestoko. Možete očekivati žestoke okršaje."- upozorio sam ih. 

Nitko nije ništa rekao, samo su gledah u zemljovid pokušavajući shvatiti što više. 
Pokušavao sam sve svoje znanje o terenu koji je ispred nas prenijeti ljudima tako da u slučaju 
moga stradavanja ih ranjavanja ne ostanu kao "slijepci". Odjednom sam vidio bljesak blica 
fotoaparata. "Tko to ima aparat kad nam je lijepo rečeno da su zabranjeni?"- pomislih. Vidio 
sam "pedeovca" 3. bojne kako slika. "Daj, Gibo, mogu li vas naslikati i to tako, samo vi radite 
svoje?" 


"Slikaj." 

Nastavio sam objašnjavati pravce na zemljovidu, a dečki su što stajali što sjedili oko 
mene kad nas je slikao. 

"Bok, kako je."- čuo sam Šargijin glas-"Tu dolje u selu ima bunar. Voda je odlična. 
Možete sa mnom tko hoće. Kako si ti ?" 

"Nikako, ne pitaj." 

"Slušaj, bilo je i meni tako. Shvati da imaš još dečki, odgovoran si i za njih." 

"Znam." 


Sve sam ja to znao, ah nisam želio prihvatiti činjenicu o Foxyevoj pogibiji. 





Onda, ide li tko sa mnom po vodu? 


Dao sam dozvolu dečkima da odu u Graberje po vodu. Popio sam zadnje kapi i predao 
svoju čuturicu Ćivši koji je išao sa Šargijom, Tocom i Darom. 

Bilo me je strah kako će se vratiti jer se mrak počeo vrlo brzo spuštati, ali vratili su se 
za pola sata bez problema. Taj prvi dan nismo uopće jeli, samo nam je falilo vode. Voda je 
najvažnija. 

Oko 21.00 svi smo već ležali na granju i šatorskim krilima i lagano tonuli u san. 
Jedino ja nisam mogao zaspati jer mi je Foxy stalno bio na pameti. 

"Zašto on, zašto on?"- stalno sam ponavljao. 

Cijeli tabor je bio miran i tih, samo se ponegdje čulo kašljucanje i zvuk upaljača kako 
pali cigaretu. Pušio sam cigaretu za cigaretom, a crvene točkice žara cigareta vidjele su se 
svuda oko nas, nismo uopće računali da bi nas četnici mogli napasti. Nikako nisam mogao 

zaspati. Negdje oko 03.00 san me konačno svladao. 

DRUGI DAN - SUBOTA - 5. kolovoz 

Strašan prasak iz pravca Gline bilo je prvo što sam čuo u polusnu. Skočio sam na 

noge. 


"Stoje to?"- sav zbunjen sam pitao. 

Nitko nije znao. Odjedanput, iz pravca Gline opet se začuo prasak, zatim zvižduk, a 
potom detonacija negdje u daljini. Pokušavao sam ustanoviti otkud i po kome to četnici tuku. 
Pogledao sam na sat, bilo je 04.45. Nekako, ta detonacija, bila je predaleko da bi tukli po 
nama ih po 1. bojnoj. 

"Što te muči, Gibo?"- upitao me Zagi. 

"Što je ovo?" 

"Avioni tuku vojarnu u Petrinji."- odgovorio je. 

Tada sam shvatio da se zvuk zrakoplova izgubio u zvuku ispaljivanja rakete koje se 
događalo iznad nas. To me je dovelo k sebi. Pomislio sam na Foxya i shvatio da ja danas sve 
drukčije i da imam još njih sedmoricu. Ne smijem više nikoga izgubiti jer to ne bih mogao 
podnijeti. 



Netko je imao radio i slušao vijesti. Do nas je doprla samo kratka vijest da je pred 
padom Kn in, Obrovac, Benkovac i da se "krajina" ruši. Tada sam shvatio da možda sve ovo 
nije bez veze i da ću uskoro ući u Glinu kao osloboditelj. To me malo rastužilo zbog Foxya, 
jer sva ona izviđanja, diverzije, bile su podređene tom cilju, a sada tako blizu kuće on gine. 

Dobili smo zapovijed za pokret pa sam imao o čemu drugom razmišljati. 

Po planu smo trebali ići u pravcu istoka do sela Sanja, koje se sastoji od više zaselaka. 
Suma je bila prohodna tako da smo se kretali relativno brzo. Kretanje kroz šumu u ratnim 
uvjetima tri puta je sporije od normalnog izletničkog hoda. Moraš slušati svaki šum, 
primijetiti svaki neobični pokret, stalno biti spreman na djelovanje. Nikad ne znaš ima li još 
koga i hoće li zapucati. 

Zadaća izvidnika je uočiti svaku prijetnju i adekvatno na nju odgovoriti. Nas je bilo 
malo pa smo mi išli ispred, tj, vodili smo i osiguravali čelo, dok je bojna sama sebi 
osiguravala bokove i začelje. 

U tom rasporedu došli smo do kraja šume. Ispred nas bila je livada. S druge strane 
livade počinjalo je brdo, a s vrha brda su se čula ispaljivanja. Čučao sam i promatrao, 
proučavajući svaku sitnicu kada su mi javili da je jedna satnija sa začelja produžila krivo. 
Poslao sam Tocu i Boška po njih. Njih dvojica su bili vrlo dobra kombinacija. Toca je puno 
znao, a Boško je htio puno naučiti. 

Dok smo ih čekali, na brzinu sam isplanirao kako ćemo prijeći livadu, tj. kojim 
redoslijedom. Odlučio sam da ću uvijek ja sam prvi prelaziti, dok me ostali štite. 

Nakon što su se "zalutale ovčice" vratile, krenuh smo preko "opasnog područja". 
Svako područje koje na bilo koji način izlaže ljudstvo pogledu i mogućem vatrenom 
djelovanju zove se "opasno područje". Uvijek se pokušavaju izbjeći takova područja, a ako to 
nije moguće, prelazi ga se uz najveće moguće osiguranje. 

Tako smo i ovu livadu prvo osigurali, a zatim sam krenuo preko nje. Našu pozornost i 
dodatni strah od te livade izazivale su detonacije ispaljivanja granata iz tenka ih topa u 
neposrednoj blizini. Došao sam, prikradajući se, do kraja livade i ušao u živicu. Sve je bilo 
čisto i dao sam znak za prelazak. 

Svi su, u parovima, brzo i sigurno prešli na drugu stranu. Mogli smo krenuti dalje u 
izviđanje zvukova koji su dopirali do nas. 

U fonnaciji smo se kretali zaklonjeni živicama i kržljavim raslinjem do malog 
šumarka. U neposrednoj blizini čuli su se te nk ovi i ispaljivanja. "Naši ili njihovi?"- pitanje je 
sad. 



Klečali smo dok sam dijelio zadaće kad je tenk počeo djelovati iznad nas. Ćivša, koji 
je taj trenutak ustao, pao je od "zora", tj. od popratnog zvuka ispaljivanja. Pucao je preko nas, 
po četničkim položajima, znači naš je. Onda, opet, pucanj prema sjevero-istoku, tamo je baš i 
sumnjivo. Nema druge, nego otići k njima i vidjeti. Dogovorili smo se što napraviti. Otići ću k 
njima dok će me grupa štiti. 

Počeli smo s razmještanjem, tako da je svaki od nas imao dobar pogled na tenkove. 
Sve smo to napravili u tišini i vrlo brzo sam dobio povratno izvješće da mogu krenuti. 

Ispred nas, na vrhu brežuljka, bila su dva tenka T-55, a posada je bila vani, sve u 
svemu vrlo lake mete, ali možda su naši. 

Ustao sam i krenuo prema tenkovima. Srce mi je tuklo kao lude i osjećao sam da su mi 
usta skroz suha. Znao sam da će ih moji pobiti ako počne pucnjava, ali što mi to vrijedi, 
vjerojatno ću ja već biti s Foxyem. 

Primijetio sam na tenkovima nacrtane bijele trokute, a oko cijevi bijele trake. Pa 
takove oznake su imali i oni tenkovi od jučer, a nama nitko nije rekao za to. Bio sam siguran 
da su brigadni, ah oni ne znaju tko sam ja, a moji će zapucati. Sada me je bilo strah i 
prijateljske vatre. Zabacio sam pušku na rame i približavao se normalnim korakom, tada se 
jedan tenkista okrenuo i ugledao me. Dignuo sam ruku u znak pozdrava i on mi je 
otpozdravio, ali je upozorio ostale koji su uzeli oružje u ruke. To je bio kritičan trenutak, hoće 
li svima izdržati živci i neće li netko opaliti. Tih trideset metara bili su mi jako dugi. 

"Bok ljudi!"- viknuo sam. 

"Izviđač, jesi li to ti?"- čuo sam. 

"Što je, jel' me ne prepoznaješ?"- upitah -"Imate li vode? Umirem od žeđi." 

"Imamo, ah znaš li da smo te mogli ubiti?" 

"Jebi ga, pa imam plavu krpicu." 

"Kakovu krpicu?" 

Sada sam vidio da ih oni nemaju i da im nitko nije rekao da cijela brigada ima plave 
krpice kao znak raspoznavanja. 

"Jebi ga, kume, izgleda da ste vi paravojska."- rekoh u šah svjestan velikog propusta 
nekoga iz Zapovjedništva. 



Rukovao sam se s dečkima i popio vrlo tople mineralne koja se ugrijala na 
tenkovskom motoru, prednost tenkova je što možeš ponijeti vode koliko hoćeš. 

"A što ti sam radiš tu? Jesi li se izgubio?"- začuo sam pitanje. 

"Ne, ostali čekaju da vide kako ću ja proći pa će onda odlučiti što dalje raditi. 
Hoće li doći po vodu ili vas pobiti."- rekoh i tada sam se okrenuo i dao znak daje sve u redu i 
da mogu prići. Tenkisti su gledali kako se sa svih strana pojavljuju izviđači i tada su postali 
svjesni da im treba nekakvo osiguranje. Javio sam Franji da je sve u redu i da su to naše 
"kornjače". 

Rasporedili smo se kod tenkova i razmjenjivali utiske kad je došao Franjo s ostatkom 
grupe i kompletnom 3. bojnom. Tu smo se svi dogovarali kuda dalje jer je ispred nas bilo 
četničko selo iz kojega su djelovali. Odnekud se pojavio Obavještajac i rekao da 1. bojna 
super napreduje, ali da 2. bojna ima problema s Petrinjom. 

Nakon desetak minuta, oko 10.30, krenuli smo prema selu Sanja. Moja grupa predvodi 
3., Aljina 1. satniju, dok 3. satnija prati i osigurava tenkove. Polako smo se, kroz šumarke, sa 
zapadne strane prikradali selu. 

Došli smo do potoka i tu sam rasporedio ljude da me osiguravaju pri prelasku. Došao 
je Zagi i rekao: 

" Vinko, njegov vod i ja idemo s tobom. Sada će tenkovi djelovati, a mi krećemo. 
Neka nas tvoji štite:" 

"U redu. Dečki, čuli ste:"- rekao sam tiho. 

Začuo se poznati zvuk ispaljivanja granate, kratkotrajan, prodoran zvižduk, a zatim 
zaglušujuća eksplozija. Zatim još jednom, a u selu su se počeli dizati crni dimovi. 

"Pokret, brzo!"- rekao je Zagi. 

Vrlo brzo smo prešli čistinu i zauzeli položaj za obranu, a odmah za nama su počeli 
pristizati i ostali. Kad je stigla prva grupa, skupa s mojima, mi smo krenuli naprijed dok su 
oni štitili ostale. 

Tenkovi su prestali djelovati a mi smo počeli ulaziti u selo. To je bilo malo selo, u 
stvari zaselak, jer se Sanja sastojala od malih zaselaka razasutih po brdima. Osjećao se strašan 
smrad iza jedne kuće. Otišao sam pogledati o čemu se radi. Došavši na mjesto smrada, 
ugledao sam u jarku mrtvog četnika starog pedesetak godina. 



Nije mogao tako smrdjeti ako je sada poginuo, a ako je poginuo jučer, zašto ga nisu 
odnijeli, vrzmalo mi se po glavi. Svinje su ga počeli jesti, a netko je pitao hoćemo li ga 
pokopati. 

"Ne, ako ga nisu njegovi pokopali, nećemo ni mi. Iza nas idu oni koji to rade, mi 
nemamo vremena."- čuo se odgovor. 

Pregledali smo selo. Bilo je prazno. Pa tko je onda pucao po nama?- pitao sam se. 

Svuda su se vidjeli tragovi naprasnog napuštanja sela. Nije mi bilo jasno da netko još 
živi u kućama sa zemljanim podom kao što smo ovdje vidjeli, pa nije valjda da i toga ima. Pa 
to je samo šezdesetak kilometara od Zagreba. Nevjerojatno. 

Vrlo brzo smo pregledali cijelo selo, a zatim krenuli u drugi zaselak kad se začulo 
zviždanje metaka, a potom praskanje pušaka. Pobacali smo se po zemlji i odgovorili na vatru. 
Pucalo se svuda i svakuda i pravo je čudo kako netko nije nastradao. 

Kad je pucnjava prestala, Zagi i ja smo preuzeli nadzor nad svojim ljudima i birajući 
teren krenuli prema drugom zaselku. Bili smo zaštićeni od pogleda i mogućnosti direktnog 
paljbenog djelovanja pa smo se mogli brzo kretati. Došavši do zaselka, sačekali smo i drugu 
grupu koja je došla s druge strane i počeli smo ulaziti u selo. Sada je u selu vladao mir i tišina, 
niotkud se ništa nije čulo. Polagano smo ušli i počeli pregledavati kuću po kuću. Pendula me 
povukao za ruku i pokazao u daljini četnike kako bježe u sljedeći dio sela. Do tog dijela bilo 
je oko sedamsto metara zračne udaljenosti, a terenske oko kilometar. Nisam razmišljao o 
njima već sam ostavio Niku i Ćivšu da paze prema tom dijelu, a ja sam otišao dalje. 

Pri pretresu kuća jedan je uvijek ostajao vani, a dvojica su ulazila unutra i 
pregledavala. 

Zadaća je bila, riješiti sve četnike s oružjem, civile skupiti i popisati, skupiti 
naoružanje i pustiti stoku iz staja da ne podivlja. Po tome smo postupali, a ja, kao 
zapovjednik, nisam dozvolio odstupanja od toga. Odjednom sam začuo povike: 

"Stoj!!! Stoj!!! Vadi ruku van!!! Stani, pucat ću!! Stani!!!" 

A onda rafal, ili hrvatski, paljbored. Sve se to događalo desetak metara od mene. Bacio 
sam se na zemlju i čekao. Pokušavao sam vidjeti otkud prijeti opasnost. Ništa se nije čulo, ni 
micalo. Ustao sam i došao do mojih dečki. Vidio sam mrtvu ženu od šezdesetak godina s 
jednom rukom ispod tijela. 


Zašto?"- pitao sam. 



Rukuje imala ispod pregače. Nije ju htjela izvaditi:"- začuo sam odgovor. 


"U redu, ja preuzimam odgovornost:" 

Zanimalo me što je imala u ruci, ali što ako je bomba bez osigurača. Najmanji pomak 
dovoljan je da netko najebe, a zašto? Koga zanima neka provjerava, mene ne. 

"Ostavi je. Idemo dalje."- zapovjedio sam. 

Jedan moj vojnik vrjedniji je od sto "nevinih" četnika, boli me kurac za njih. Najradije 
bih bacio neku bombu da sve Srbe pobije i da se jednom za svagda riješimo problema, ali 
srećom, ne pita se mene. 

Ipak, netko drugi će naići pa može najebati. Vratio sam se nazad i polako sam je počeo 
okretati. Pomaknuvši je na lijevo rame vidio sam da nešto drži u ruci. Bomba. Lagano sam je 
primio za šaku i okrenuo do kraja. U ruci je imala bombu, ali nije stigla do kraja izvući 
osigurač. Pa, jebeš sve budale svijeta, je li moguća takova mržnja prema nama? Uzeo sam joj 
bombu iz ruke, vratio osigurač do kraja i stavio je u ruksak. Nijedno oružje, bilo to bomba ili 
puška, ne smije ostati iza nas. Uvijek ga može netko uzeti i djelovati po nama. 

Nastavili smo s pretraživanjem kuća. Nismo našli više ništa vojno, samo stare slike. 
Neke su bile stare i preko pedeset godina. 

Nakon završenog pretresa izvijestio sam Zagija o bijegu četnika u drugi dio. Konačno 
smo pregledali cijelo selo i skupili se oko velike jabuke. Umorni i žedni polijegali smo ispod 
nje dok netko nije uzeo granu i bacio je gore. Maknuli smo se i sad je već dosta ljudi 
pokušavalo na taj način skinuti jabuke. 

"Maknite se!"- rekao sam i okrenuo pušku prema krošnji i ispalio rafal. Jabuke su 
počele padati, a moja je "falovka" opet zaštekala. Svi su prasnuli u smijeh. Čuli su se razni 
komentari: 

"Dobro da nema četnika; Nećeš ti srpske jabuke dirati;" 

Sve me je to malo pogađalo iako bih ja bio još i gori u zajebanciji da se to nekom 
drugom dogodilo. Pokušavao sam osposobiti pušku, ali nije išlo. Izgleda da se skroz "sjebala". 
Kako je nisam uspio osposobiti, počela još veća zajebancija. Na kraju mi je Vinko posudio 
automatsku pušku M70 AB-2 koju je zarobio i koja je bila prvi ratni plijen na našem pravcu. 
Sada sam imao svoju pušku i streljivo, i posuđenu pušku i streljivo za nju jer nisu isti kalibar. 

Bilo je već negdje oko 16.30 kada smo krenuli dalje za "hrabrim" borcima" SAO 
Krajine". Ustao sam i pogledao prema zaselku. Ispred mene je bila mala udobna, čista kao 



dlan, lijevo je bio put omeđen živicom, a iza šuma. Cilj, Miljevići, bio je udaljen oko 
kilometar pješice, a poslije sela vidjelo se drugo selo, Luščani. 

To je bilo pravo četničko leglo, znam to od prije. Razmišljao sam kako pripremiti 
ljude za predstojeće okršaje u Luščanima, a zatim dolaze Bačuga, Grabovac, Vlahović... jebi 
ga, trebat će mi puno vremena, ali valjda su i sami već shvatili. 

Počeo sam se ponašati prema njima kao moj tata prema meni. Nisam im dozvoljavao 
nikuda ići bez mog znanja i objašnjavanja situacije, kao da to nisu ljudi koji su obučavani za 
rat, a neki imaju i dosta akcija iza sebe. To je bilo zbog straha od mogućeg stradavanja nekoga 
od njih. 

Nakon petnaestak minuta odmora krenuh smo putem zaklonjeni živicom prema 
kućama. Sada mi je bilo puno teže hodati jer sam nosio veći teret. Najradije bih bacio 
"falovku" da mi ne smeta, što će mi kad ne puca, ali, jebi ga, dužim ju. 

Približili smo se selu koje se sastojalo od nekoliko kuća i počeli ih pregledavati. 

Odjednom se začula buka motora borbenih vozila pješaštva (BVP). Vidio sam njihovo 
približavanje, a nitko od nas nema protuoklopna sredstva, prošlo mije kroz glavu. Nisam bio 
siguran čiji su jer su s nama išli tenkovi, a ne BVP-i. Vjerojatno su naši čim naši te nk ovi nisu 
reagirah, sigurno su u radio-vezi. Ta nedoumica je prestala onoga trenutka kad sam vidio 
bijele trokutove. 

Ubrzo su došli do nas, a tenkovi su se razmaknuli da ih propuste. Mi smo se nastavili 
kretati prema početku sela Luščani. Na ramenima sam osjećao veliku težinu jer sam u rancu 
imao negdje oko 800 komada streljiva plus ostala potrebita sredstva. Više nisam mogao 
ulaziti u pretresanje već sam ostajao vani i izdavao zapovijedi. 

Prišli smo Luščanima kad je započela pucnjava po nama. Brzo smo potražili zaklon i 
otvorili vatru. 

Ležao sam u jarku i pokušao provjeriti svakog od ljudi, nadao sam se da niti jedan nije 
dobio. Sve je bilo u redu, tj. nitko nije bio ni ogreban. Negdje stotinjak metara ispred nas, iz 
nekog voćnjaka, počeli su djelovati naša tri BVP-a, a uskoro je počela paljba i s tenkova. 
Četnici su se brzo primirili, a mi smo krenuli prema našem oklopu. 

Došavši do BVP-a, rasporedili smo se po voćnjaku za obranu. Jedan dio satnije otišao 
je lijevo u pravcu dijela zaselka koji nismo ispočetka ni vidjeli. Legao sam pod šljivu umoran 
od nošenja tereta. Imao sam osjećaj da su mi se remeni ranca usjekli u ramena. Jedva sam 
dočekao da ga skinem. Razgovarah smo s posadama BVP-a i tada mi je zapovjednik voda 



BVP-a, Jozo, rekao da "falovku" i streljivo ostavim kod njih, vratit će mi u Bazi. Oduševljeno 
sam prihvatio i odmah počeo razdvajati streljiva i okvire. 

"Gibo, trebam nekoliko tvojih da idu s mojima u Luščane uništiti tenk i malu skupinu 
četnika."- čuo sam Zagija. 

"U redu, ajmo, tko hoće ići?"- upitao sam. Javih su se Toca, Dara, Pučko i Boško. 
Rekao sam im kuda idu i s kim, što mogu očekivati i posebno sam ih upozorio da se čuvaju. 
Gledao sam za njima dok su se udaljavali cestom prema Luščanima. 

"Sretno, dečki."- pomislio sam u sebi. 

Imao sam nekakav nelagodan osjećaj. Okrenuo sam se i nastavio s radom. Nakon 
nekoliko minuta sve sam razdvojio i "falovku" sa streljivom predao Jozi. Osjećao sam se puno 
laganije, mada je razlika u težini bila manja od 8 kilograma. Osjećao sam da mogu poletjeti. 

Polagano se počela smanjivati vidljivost, nije još pao mrak, već nebo nije više onako 
svijetlo. Dogovor sa Zagijem je bio da uđemo u jednu kuću s jednom desetinom njegovog 
prvog voda i tu provedemo noć. Pozvao sam grupu i krenuli smo cestom prema odredištu. 

U daljini smo čuli pucnjavu i to iz pravca gdje su otišli moji. Svi su ušli u kuću i staje i 
pregledavali ih, a ja sam ostao vani pokušavajući saznati o sudbini mojih ljudi. Preko veze 
sam slušao što se događa, i mogu reći da mi je laknulo kad sam čuo da su moji dobro. 

Ušao sam i ja u kuću i naišao sam na pravu užurbanost. Svima je bilo jasno da danas 
više nema pokreta pa se sve pripremalo za noćenje. Tražila se hrana, kava, voda, piva, rakija, 
bilo što. Onnari i ladice su se otvarale silom, a ako se nisu dale otvoriti, lupalo se. Našli smo 
kobasice, šunku, kavu, rakiju i gozba je mogla početi, jedino kruha nismo imali. Trgali smo 
kobasicu i rezali šunku dok je netko kuhao kavu u loncu od litre. Na brzinu smo složili mali 
banket i počeli brzo trpati hranu u sebe. Ako hranu brzo jedeš, organizam ne stiže prerađivati 
odmah i možeš više pojesti prije nego osjetiš sitost, a to je u ovakvim trenutcima potrebno jer 
nikad ne znaš kad ćeš opet jesti. 

Nakon jela sjeo sam ispred kuće, u fotelju, i gledao u noć koja je počela padati. U 
daljini su se čule detonacije i reski zvukovi puščane paljbe. Oko nas je bio mir, samo su krave 
mukale. Negdje oko 22,00 mrak je bio potpun i sve se smirilo. Odjednom sam čuo kako netko 
hoda po cesti. Uzeo sam pušku i stavio je u krilo spreman za djelovanje. 

"Stoj, tko ide?"- tiho je rekao stražar. 


Izviđači!"- čuo sam Tocu 



U redu je, to su moji."- rekao sam i pošao prema njima. 


Došao sam do njih i uveo ih u kuću. 

"Pojedite nešto, skuhat ću vam kavu pa ćete mi sve ispričati." 

Dok su jeli, skuhao sam kavu i s nestrpljenjem čekao da počnu s pričom. Ispričali su 
mi kako su ušli u Luščane i naišli na jednu grupu četnika s kojom su imali okršaj. Ta grupa je 
imala tenkovsku potporu pa su se našli u pat poziciji sve dok nije došao Juka i zatražio 
topničku potporu poslije koje se situacija promijenila u našu korist. Bilo mi je drago što je 
završilo dobro po moje dečke. Tada je Juka ušao u prostoriju i pohvalio ih, a ja sam bio 
ponosan jer je to bila moja desetina i pokazalo se da su dobro obučeni. 

"Dečki, ako ste gotovi, idemo na spavanje, rano krećemo." 

Našao sam mjesto za leći i ovako sit i zadovoljan vrlo brzo sam utonuo u čvrst san. 


TREĆI DAN - NEDJELJA - 6. kolovoz 

Ne znam što, ali nešto me je probudilo. Pogledao sam oko sebe i vidio dečke kako 
spavaju, a dogorjele svijeće su bila svuda po sobi. Izašao sam van na svježi zrak jer je unutra 
bilo zagušljivo. Zrak je bio prohladan iako je bio kolovoz, a magla se povlačila tako da 
vidljivost i nije bila najbolja. Vidjelo se nekih stotinjak metara. 

To je bilo dobro za pješaštvo jer se možemo privući blizu i početi napad s punim 
faktorom iznenađenja. Čuo sam na Motoroli da me zovu na koordinaciju. Ušao sam natrag u 
sobu i probudio Tocu koji je bio moj neimenovani zamjenik. Upoznao sam ga sa situacijom i 
krenuo k Franji. 

Izašavši iz dvorišta ugledao sam leš krave nasred ceste. Toga jučer nije bilo. Upitao 
sam stražara, a on mi je začuđen odgovorio da je sinoć naišla, a stražar ju je srezao cijelim 
okvirom. 

"Vi ste jedini koji to niste čuli."- rekao je. 

Postalo mi je jasno koliko sam bio umoran i kako sam čvrsto spavao. S tim 
razmišljanjem sam došao na koordinaciju gdje me dočekao miris svježe kuhane kave. S 
užitkom sam uzeo ponuđenu kavu i popio prve gutljaje. Je li moguće da mi kava toliko znači? 

Dogovor je trajao vrlo kratko, izneseno je mišljene da akcija ide puno lakše, bolje i 
brže nego je planirano i s puno manje žrtava. Nisam želio izreći svoje mišljenje da tek sada 
ulazimo u srpska sela koja će najvjerojatnije žestoko braniti. Nisam želio pokvariti euforiju. 



Preko veze sam pozvao Tocu i rekao mu da probudi grupu, skuhaju kavu, jedu i pripreme se 
za pokret. 

Došavši do svojih vidio sam da su sve već napravih i spremno čekaju pokret. Sjeo sam 
s njima i upozorio ih na važnosti, prednosti i mane terena, nacionalnom strukturom 
stanovništva i svim podatcima koje sam smatrao važnim za nastavak. Sve su saslušah bez 
pitanja pa mi nije bilo jasno jesam li toliko dobro objasnio ili ih ne zanima. U tom momentu 
došla je zapovijed za pokret. 

"Idemo!"- rekao sam i poveo grupu cestom u Luščane. 

Došli smo do spomenika NOB-u i krenuli lijevo, prema Peckom, a zatim poljskim 
putem desno prema Donjoj Bačugi. Put nas je vodio do malog šumarka koji se protezao uz 
potok, a zatim je nestao. Prešli smo potok i izašli na početku sela Donja Bačuga, kod mostića. 
Dao sam signal za razvoj fonnacije, izašao na cestu i lagano krenuo prema selu. Dečki su 
izašli iza mene i razvili smo se u cik-cak formaciju. 

Došao sam do prve kuće i dao znak dvojici neka uđu na pretres. Dogovor je bio da ću 
ostajati vani i nadzirati situaciju. Pripadnici 3. satnije 3. p.b. su slijedili naš primjer i polako u 
najvećoj tišini obavljali posao. Nekoliko kuća ispred nas došlo je do okršaja s četnicima. To 
su bili prvi pucnjevi to jutro. 

Mogao sam zamisliti kako su se Srbi osjećali u tom trenutku, sjede i piju jutarnju kavu 
i rakiju i odjednom "ustaše" dolaze na vrata. Nakon toga počela je strka i pucnjava iz 
nekoliko kuća. Naši su odgovorili i došlo je do smirivanja situacije. Pošto više nismo imali 
faktor iznenađenja mogli smo se brže kretati. 

Svaku kuću smo smatrali potencijalnom prijetnjom jer nikad nisi mogao znati gdje su 
oni. Bilo je potrebno pretresti svaku kuću, i to temeljito, jer nikada se ne smije dogoditi da 
netko ostane iza leđa. 

Ulazili smo u staje i puštali stoku van, da ne podivlja, tako da je uskoro sve bilo puno 
stoke koja je trčala i blejala po cijelom selu. Koliko su četnici brzo bježali dovoljno je 
govorilo to da smo nailazili na kavu kako kipi na peći. Bilo mi je malo čudno jer nismo 
nailazili na znakove brzog spremanja, što je značilo da su žene i djeca već otišli, a ostali su 
samo sposobni za rat. 

Tada sam osjetio da nešto nije kako treba, pa mi smo , čovječe, u srpskom selu, gdje 
su ti srpski junaci. Ujedno, bilo me je strah da će nam odnekud "skočiti za vrat", tako da sam 
bio sve nervozniji kako je vrijeme odmicalo, a mi sve dublje napredujemo kroz selo. Ili nas 
negdje čekaju, ili su sve one priče o "srpskim junacima" izmišljene. 



Negdje oko 08,00 došli smo do pruge gdje smo se sreli s pješačkom satnijom koja je 
na prugu izašla lijevo od nas. 

Pruga je bila mjesto sastanka. Tu je bila i trgovina pa smo provalili unutra i uzimali što 
nam je trebalo. Uzimali smo kekse, sokove, pivu, a poneko je uzeo i cigarete kao trofej. Netko 
je dovezao "stojadina" pa je sve utrpano u njega, nismo se željeli dovesti u situaciju da 
ostanemo bez vode. 

Iako je bilo dosta rano, vrućina je uzimala sve više maha. Polako se osjećalo da će dan 
biti pakleno vruć. Tu smo se sastali i s našom drugom grupom i saznao sam da je Aljo 
nastradao. Otišao sam odmah do saniteta vidjeti kako je. 

"Što je bilo, gazda?" 

"E, jebi ga. Provaljujem u kuću i umjesto u drvo, ja nogom u staklo."- s bolom na licu 
mije rekao. 

Okrenuo sam se bolničari i podignutom obrvom kao da sam ga pitao "kako je teško?" 
Pogledao me, glavom odmahnuo i zamišljeno rekao: 

"Za njega je ovo gotovo, mora na šivanje." 

Aljo je na to popizdio i nešto kratko i ljutito rekao sebi u bradu, i još mi se učinilo da 
sam vidio razočaravajući izraz na licu. U međuvremenu su došli i ostali pripadnici satnije i 
zajebancija je počela. 

"Da, to je najlakše, porežeš se i ajmo kući." 

"Zamislite, kako će se sad folirati po Sisku, ranjen pa nije mogao dalje, kao nažalost, a 
u stvari je jedva dočekao." 

"E, dok se mi tu budemo zajebavali, on će kod kuće jebati." 

"Aljo, sad imaš vremena, sredi nešto i za nas."- bile su najčešće riječi koje su se mogle 
čuti. On je sve to slušao i uzvraćao, ali nas je bilo više. Čini mi se da mu je tada došlo krivo 
što se to dogodilo i da mu je iskreno žao što neće dalje s nama. Alju smo odnijeli do vozila 
kojim je prebačen do bolnice, a na odlasku je rekao: 

"Čuvajte se, čim budem mogao, vratit ću se." 

Kad je otišao, ostali smo stajati na cesti i rezimirali bez koga smo ostali: Foxy, Budul, 
Aljo, Sale. 



Jedan mrtav i tri ranjena, za sada. Iskreno rečeno, očekivao sam više gubitaka. Sada mi 
Foxyeva smrt nekako izgleda drukčije, ne zaokuplja mi toliko pažnje, mogu se posvetiti 
ratovanju. 

Iz razmišljanja me prekinuo Zagi sa zapovijedi za pokret. Krenuli smo dalje prema 
selima Banski Grabovac i Vlahović. 

Sela i cesta nalaze se i protežu po vrhovima brda tako da smo mi išli po vrhu jednog, a 
lijevo od nas 1. pješačka bojna po vrhu drugog, 5 kilometara udaljenog. Išli smo skoro 
paralelno i moralo se stalno komunicirati, te nam je to oduzimalo vrijeme. 

Došli smo do kraja sela i počeli smo se uzbrdo približavati šumi. Tu sam očekivao 
zasjedu pa smo se radi toga malo razvukli, ali ništa. Pošto smo sada išli uz pratnju tenkova, 
osjećao sam se sigurnije. Koristio sam ga kao zaklon od moguće pucnjave. 

Došavši blizu šume ugledao sam, na putu lijevo, staricu kako nam se približava. Na 
moj povik je stala je i digla ruke. Krenuo sam prema njoj praćen budnim okom mojih dečki. 
Bila je sirotinjski obučena, s punim rukama stvari. Došao sam do nje i zatražio da baci iz ruku 
sve što je imala. Kad su se sve stvari rasule po tlu, pale su mi na pamet slike Vukovara i 
proganjanja naših ljudi. 

Došlo mi je da se okrenem, ali sam morao pogledati ima li oružja, pa to sam ja učio 
svoje ljude. Svi su me gledali dok sam joj kopao po stvarima, bilo mi je jako neugodno. Sjeti 
sam se svoje bake koju su četnici živu zapalili i pomislio sam: "Pa nisam i ja valjda takav?" 

"Baba, kupi stvari i bježi kući. Nikuda ne izlazi i čekaj dok ne dođe policija. Jesi li 
razumjela?" 

Gledala me je sva uplašena i samo tiho rekla: 

"Hvala ti dijete." 

"Ajde, bježi brzo kući." Nije mi ni nakraj pameti bilo pitati je ima li još koga tamo 
otkuda dolazi, ali akcija teče dalje, već smo previše vremena izgubili radi nje. 

Po dolasku tenkova na vrh brda mi smo se rasporedili u šumu desno od ceste jer je 
ispred nas bilo selo. Odjednom je netko primijetio kretanje po selu pa su tenkovi počeli 
djelovati. Ne znam kako su mogli primijetiti kretanje jer je cesta išla nizbrdo, a odmah poslije 
groblja koje je bilo s desne strane, bila je desna krivina. Glavni dio sela bio je zaklonjen. 



Okupio sam dečke s ciljem da pregledamo zemljovid i ustanovimo moguće pravce 
izvlačenja četničkih snaga. Raširio sam zemljovid i pogledao dečke. Svi su se natiskali s 
ciljem da bolje vide. Objasnio sam im gdje smo i što nas čeka. 

"Dečki, vidite i sami da su ovo srpska sela. Tu bi moglo biti velikih sranja. Pazite na 
svaku sitnicu i od sada prvo pucaj, a onda razmišljaj." 

Tada se pojavio Gile sa zračnom puškom na ramenu. Na njega smo već i zaboravili. 

"Pa ti nisi ranjen?"- zapitah. 

"Ne, zašto?" 

"Pa dobro gdje si? Ja vodim tvoje ljude:" 

"To su i tvoji, a ne sam o moji. Ideš li sa mnom u selo?" 

"Ne, Zagi mije zapovjedio da do daljnjeg budemo ovdje, a on mije sada šef." 

"Ma, dobro ako tako hoćeš."- rekao je i otišao ostavljajući svoju grupu sa mnom. 

Mi smo se pogledali, a dečki koji su bili s njim su ustali, ali im nisam dozvolio da odu 
s njim jer ih nije pozvao. Računao sam da ide izvidjeti i da će se vratiti. Nastavio sam dalje 
izlagati, s tim da sam sada planirao što kad se razdvojimo. 

Oko nas su se čule detonacije, a samo ponegdje u daljini su se čuli pucnjevi iz 
osobnog naoružanja. Tada smo uvidjeli da topništvo dobiva ratove, ali isto tako da teren nisi 
osvojio ako na njega nije stala vojnička čizma. 

Tenk koji je bio blizu nas djelovao je po selu pa smo već skoro oglušili. Odjednom, do 
nas je došao glas da je Gile ranjen. Pa kada već, pomislih, i otrčah do mjesta gdje je bio 
sanitet. 


"Što je bilo?"-"Je li jako?" 

"Nije, ništa strašno, u nogu, list."- rekao mije bolničar. 
Otišao sam nazad i izvijestio dečke. 


"Jebi ga, izgleda da nam je suđeno da vas ja vodim." 

Došao je i Šargija koji je preuzeo zapovijedanje nad Aljinom skupinom. 



"Šargija, koliko ćeš ljudi uzeti da pojačaš svoju grupu? Moramo se podijeliti u dvije 
skupine podjednake jačine." 

"Vidjet ćemo, za sada mi ne treba nitko." 

"Stoje bilo s Giletom?"- pitao sam jer su njih dvojica bili zajedno. 

" Nemam pojma, išli smo u selo kad je započela pucnjava. Bacili smo se u jarak. Naš 
tenk je počeo djelovati kad je on jauknuo. Izgleda da ga je strefio naš tenk jer se granata 
aktivirala kad je pogodila u drvo iznad nas. Ne znam kako mene nije ništa zahvatilo."- rekao 
je- 

Jebi ga, pomislio sam, nema ga dva prva dana i onda ga odmah strefi i opet nazad. Nisam 
mogao o tome dugo razmišljati jer je došao Zagi i krenuli smo u selo. Ovaj put bilo je puno 
drukčije nego do sada. Ovo je bilo prvo selo u kome su tenkovi bili od početka s nama. 
Osjećali smo sigurnost. 

Tenk je djelovao po selu, a zatim smo mi ušli i štitili tenk od možebitnog 
protuoklopnog djelovanja. Bih smo malo ispred njega i polagano pretresali kuće i puštali 
stoku. 


Odjednom eksplozija blizu nas. Jesu li četnici ili opet naš tenk djeluje preblizu. 
Pogledao sam oko sebe, svi su bih živi i zdravi. Pogledao sam tenkove, a oni se počeli skrivati 
i zauzimati položaj za djelovanje. Kuda će pucati, postavljalo se pitanje. Vidio sam okretanje 
cijevi prema selu Šušnjar koje je bilo lijevo od nas. 

"Prijateljska vatra, tamo je naša 1. bojna!"- viknuo sam Zagiju. 

"Jesi li siguran?" 

"Sto posto." 

Zagi je rekao tenkistima neka pričekaju i pokušao uspostaviti vezu. Na sreću, vrlo brzo 
je u tome uspio i moje su se slutnje pokazale ispravne. Mogli smo se pobiti i bez četnika. 

Netko je zapalio stog sijena, super ideja. Pao je dogovor s 1. bojnom da ćemo paliti 
sijeno koje će locirati naše položaje. Kada si u situaciji da ljudi ginu, svakakve ideje padaju na 
pamet. Kretanje smo nastavili puno slobodnije jer smo uvijek znali gdje su naši i kao da smo 
se takmičili tko će prije stići do cilja. 


Čuo sam na vezi poziv s mojim kodnim imenom i odmah sam sačekao zapovjednika 
bojne. Stajao sam i čekao dok su svi prolazili, a u daljini su se čuli pucnjevi i detonacije. 




Vidio sam da se približava vozilo zapovjednika brigade. Što će on tu, palo mi je na pamet, i 
što mene treba. Nisam se sjetio da sam prije šest mjeseci sa zapovjednikom obilazio položaje i 
upoznavao ga sa stanjem i strateškim mjestima na pravcu prema Glini. 

"Gdje si, Gibo? Reci ti lijepo meni kuda sada i kakove su ceste ispred nas?" 

"Gospodine zapovjednice, poštovanje. Ispred nas su ceste asfaltirane i uskoro izlazimo 
iz ovog sela i ulazimo u Vlahović."- odgovorio sam "Do Gline desetak kilometara, ali 
dolazimo iz drugog pravca." 

"Svaki pravac je dobar. Do sada je bilo dobro. Što misliš, zašto se ne brane?" 

"Nemam pojma. Bio sam uvjeren da ćemo tu imati velikih borbi, a ovo je sranje. 
Bojim se, gospodine zapovjednice, da nešto ne planiraju." 

"Što?" 

"Ne znam. Nekakvu klopku pa protuudar. Ne znam." 

"Ma, ne boj se ništa. Krajina se raspada. Oni su u panici. Mislim daje i Knin već naš. 
Idemo mi prema Glini." 

"Na zapovijed!"- veselo sam odgovorio. 

Krenuo sam prema Glini i vidio da su svi stali na jednom križanju, a baš je i na 
zemljovidu tu spoj pa se ne vidi najbolje. Čekali su mene, a ja sam odlučio da idemo desno. 
Nakon desetak metara shvatio sam pogrešku. 

Ispred nas su bile kuće i dobro mi je došlo da se izvučem. Došao sam do zapovjednika 
brigade i rekao: 

"Put za Glinu ide dolje, ali morali smo pregledati ove kuće da ne ostanu četnici iza 

nas." 


Ništa nije rekao, ali mislim kako je shvatio da se pokušavam izvući. Krenuo sam sa 
svojim ljudima naprijed pokušavajući pokazati daje to bila samo mala greška. 

Vratili smo se na cestu za Vlahović i krenuh desno. Silazili smo niz brdo prema 
križanju kad smo lijevo od nas u kući primijetili kretanje. Tražio sam odmah RRB da to 
riješimo. Toca je nosio "zolju", ah Rusku, iz koje nitko od nas nije pucao. 


Tko će?"-pogledavali smo se. 



Daj meni."- Beli, iz 3. bojne, se javio da će on ispaliti. 


Zauzeli smo položaj uz cestu i štitili Belog pri ispaljivanju. Kuća je bila udaljena nekih 
dvjestotinjak metara ispod nas, najbolja udaljenost. Beli je nanišanio i okinuo. Čula se 
zaglušujuća buka, kratkotrajan zvižduk, a zatim detonacija, tridesetak metara od cilja. Opet je 
počela zajebancija, ovaj put na račun Beloga i cijele 3. bojne. 

Ne obazirući se na taj promašaj niti na kretanje zbog kojeg je i pucano, ustali smo i 
krenuli prema Vlahoviću. 

Prve kuće bile su pred nama. Iz toga sela bila je mati moje bivše pa sam poznavao 
dosta ljudi. Poznavajući njihova razmišljanja od prije rata, očekivao sam žestok okršaj i na to 
upozorio Zagija. 

"U redu."- rekao je i pozvao svoje zapovjednike vodova. 

Prerasporedili smo ljude i krenuli u selo. Pošto je bilo prošlo podne, a pucnjava i 
detonacije traju od cijelog jutra, nismo više računali na iznenađenje već smo stvarali što veću 
buku da na taj način unaprijed izazovemo paniku i spriječimo pokušaj otpora. Po starom 
dobrom običaju, pregledavali smo kuću po kuću ne nailazeći na otpor, svi su već bili pobjegli. 

Nakon prvih desetak kuća bila je mala praznina od stotinjak metara gdje su sa obadvije 
strane bih šljivari. Cesta se penjala prema pružnom prijelazu, a ja sam bio peti u koloni. 
Odjednom, iza krivine, biciklist. 

"Stoj, na zemlju, ruke u vis!!!!"- čulo se sa svih strana. 

Biciklist se bacio na cestu, legao potrbuške i raširio ruke. Kraj njega, na biciklu, bila je 
vojnička torba. Otvorio sam torbu, a u njoj automatska puška M70, okviri sa streljivom i 
nekoliko bombi. 

"Alo, kume, gdje ćeš ti u rat?"- pitao sam dok sam mu stavljao lisice. 

"Nigdje, ja idem ženi u Grabovac." 

"A puška?" 

Na to nije ništa odgovorio već je samo zašutio i pogledao u zemlju. 

"Vodite ga u onu kuću?"- zapovjedio je Zagi. 

Poveli smo četnika prema mljekari u selu i smjestili ga unutra. Poslije mljekare put je 
išao uzbrdo, po čistini, pa smo ga htjeli ispitati, možda nas dalje u selu čekaju. 



Govorio je bez da smo ga išta pitali. Po saznanjima koja smo dobili selo je bilo prazno 
dok je prva obrana bila u Glini. To znači da je do Gline sve slobodno, pomislio sam. Vrlo 
kratko smo ga ispitivali kada je rekao da me poznaje. 

To me je malo iznenadilo. Kako me prepoznao? Nije me vidio pet godina. Ja 
njega nisam, nemam pojma tko je, niti otkud je, potpuna nepoznanica. Kad malo bolje 
razmislim, poznavali su me mnogi, a rat me nije toliko promijenio. Tada su došli Rambo i 
Gale i rekli da ga odvode sa sobom na ispitivanje. 

"Samo mi vratite lisice."- rekao sam. 

Bez riječi su ga odveli, a mi smo se nastavili kretati kroz selo. Opasno područje prošli 
smo bez problema i baš kad sam pomislio kako je sve u redu, začula se pucnjava iz neke kuće 
desno od nas. 

Jedan iz 3. bojne počeo je jaukati i previjati se. Sada će biti gadno. Počela je pucnjava 
po kući iz koje je otvorena paljba. Dao sam signal za napad i brzo smo počeli s 
pregrupiranjem. Bilo mije čudno kako se samo s jednog mjesta djeluje, ali to je pogodovalo 
napadu. 

Na brzinu smo se prebacili u mrtvi kut i prišli kući. Ostao sam vani i pratio kako se 
sve odvija. Nakon nekoliko minuta dao sam Zagiju znak da njegovi pucaju po krovu i tada se 
iz kuće čula eksplozija bombe, a zatim pucnjevi iz "falovki". 

Moji su upali u sobu. Sve se smirilo, a Zagi i ja smo pazili da netko ne otvori paljbu na 
kuću dok moji ne izađu. Uskoro je ekipa izašla van i podnijeli su mi prijavak. 

"Gibo, bolje nemoj ulaziti, stari konj, raznijela ga je bomba, užasno, nismo mogli ni 
pušku uzeti."- bilo je izvješće. 

Bio sam ponosan kako su to izveli, brzo i čisto, profesionalno. Nisam mogao shvatiti 
Srbe, mladi pobjegli glavom bez obzira dok tu jedan stari kreten ostao i puca. Ne znam što je 
mislio, možda nas zaustaviti, ubiti nekoga? U stvari, tko ga jebe, on spada pod članak 3. 
Ratnog prava koji kaže da onog trenutka kada civil borbeno djeluje, postaje legalan vojni cilj. 
S tim razmišljanjem mije bilo lakše opravdati njegovu smrt. 

Vratio sam se na cestu i krenuo prema Glini. Nekako u to vrijeme javljeno nam je da 
osiguramo selo i trenutne položaje. Pogledao sam oko sebe i vidio kako su se svi razvukli po 
kućama i pretražuju. 



Ušao sam u jednu kuću. Unutra je sve bilo složeno, ništa razbacano, kao daje vlasnik 
otišao nakratko van. Ušao sam u drugu prostoriju i na zidu ugledao uramljene slike ljudi u 
četničkoj uniformi. Jedna slika bila je iz 2. svjetskog rata, a jedna iz ovog našeg. 

Vjerojatno djed i unuk, svaki u svom vremenu, ali istim poslom. Stajao sam i gledao 
dok je u meni bijes rastao. Okrenuo sam se i počeo prekapati po ormarima. Našao sam 
uniforme, kokarde, hladno oružje i druge četničke sitnice. Izašao sam van iz sobe i na 
kredencu ugledao našu kapu. Uzeo sam je u ruku i vidio šahovnicu, a kraj nje sasušenu mrlju 
krvi. 


Bog zna koji ju je naš čovjek imao i kako je poginuo, a sada njegova kapa stoji u 
četničkoj kući kao lovački trofej. Vjerojatno su se i zajebavali na račun pokojnika. To me je 
raspizdilo do kraja i uhvatio sam kredenc i jednim potezom ga srušio. 

Izašao sam van iz kuće i stao na dvorište. Po okolnim kućama dečki su pretraživali i 
svakakvi zvukovi su se čuli. Sada je napetost malo popustila pa su se ljudi osjećali kao 
"Rambo". U stvari, i ja sam se tako osjećao, dovde smo došli s malo žrtava, četnici su pobjegli 
kao zečevi, prosto da ne povjeruješ. 

Uskoro je cijelo selo bilo osigurano i dobili smo malo odmora . Netko je našao rakiju i 
kobasicu i fešta je mogla početi. Skupio sam svoje izvidnike i sjeli smo na terasu s rakijom i 
kobasicom. Skebo je pronašao kavu i plinski rešo pa se prihvatio posla. Dok smo jeli i pili, 
rekao sam im neka skinu čizme i malo se raskomote jer je bilo vruće i vjerojatno neće biti 
pokreta slijedećih dva sata. Bilo je oko 16,00. Taman smo se fino opustili kad je stigao Zagi. 

"Stoje sad? Ne možemo li na miru ni popiti kavu?" 

"Kad čuješ kamo idemo, neće ti kava pasti na pamet. Odaberi 5 ljudi i idemo preko 
Luščana i Bmjeuške za Glinu." 

"Mi sami?" 

"Ma jok, moja satnija, tvoji, protuoklopnjaci, i dva tenka." 

"Kad krećemo?" 

"Zvat ću te, vrlo brzo." 

Pozvao sam sve i rekao da idemo za Glinu preko Luščana, Bmjeuške i Majskih 
Poljana. Neki su me blijedo gledali dok su drugi pogledavali zemljovid pokušavajući se 
orijentirati. Želio sam im pobliže objasniti da ćemo proći pješice još oko desetak kilometara, a 



kako smo već danas prošli bar dvadeset, više nisam želio nikoga natjerati na dodatno 
pješačenje. 


"Dečki, vraćamo se nazad, ne želim nikoga odrediti, tko hoće ide, tko neće, neće. Oni 
koji ostanu bit će pod Šargijinim zapovjedništvom dok se ja ne vratim, a ako se ne vratim, 
Sargija vam je zapovjednik do daljnjega. Trebamo proći preko deset kilometara po srpskim 
selima. Vjerojatno neće biti prevelike borbe sve do Gline, a tamo ćemo vidjeti. Tko želi ići?" 

Nakon toga govora svi su se pogledali i svi se i javili pa sam opet morao odlučivati. 
Odlučio sam povesti ljude iz ovih krajeva koji će se moći snaći i ako se meni nešto dogodi. 
Bio sam kao neka ptica zloslutnica. 

Počeli smo se pripremati za pokret. Ostavljali smo opremu za koju smo smatrali daje 
višak. Rečeno nam je da će uskoro doći naši kamioni i da ćemo u njih moći strpati višak 
stvari. 


Zadužio sam Mrvu da sve stvari utrpa u naše vozilo, a mi smo izašli van iz kuće i 
izvršio sam provjeru ljudi i opreme. Svi su bili spremni za pokret. Grupu su sačinjavali: Toca, 
Dara, Ćivša, Skebo, Pendula, Boško i ja kao zapovjednik. Uzeo sam zemljovide i još jednom 
provjerio znaju li svi pravac. 

Vidio sam kako se približavaju Rambo i Gale bez četnika. Pružajući mi lisice, Rambo 
je rekao:"Eto tebe u tvoju Glinu, nećeš mi više cviliti za njom." 

"A četnik?" 

"U pritvoru." 

Nisam uopće razmišljao gdje su ga pritvorili niti tko ga čuva jer sam bio zauzet 
pripremama za pokret prema Glini. 

Došao je i signal za pokret. Krenuh smo na dogovoreno mjesto. Čim smo došli do 
križanja, vidio sam da samo nas čekaju pa smo samo produžili naprijed prema cilju. 

Kretali smo se asfaltiranom cestom u fonnaciji pazeći na obadvije strane. Po ulasku u 
selo počeli smo s "češljanjem" kuća, ah sve smo obavljali površno jer nam je cilj bila Glina. 

Kod groblja, koje se nalazilo na početku sela, skrenuli smo lijevo, dok je za nama išla 
druga satnija koja je nastavila pregledavati Luščane. Luščani su jako dugačko selo tako da 
smo u subotu pregledali jedan dio, a danas drugi. U stvari, kad malo bolje razmislim, cijelo 
selo nismo uopće pregledah. 



Čim smo skrenuli, prestao je i asfalt, ali cesta nije bila loša. Kako smo se približavali 
Brnjeuškoj, cesta je bila sve uža pa sam pogledavao na zemljovid pokušavajući naći 
alternativne pravce glede tenkova. 

Prišli smo zaselku Bajlovići i Zagi je poslao vod u pregled, a mi smo počeli pregled 
kuća uz cestu. Tada se, ispred nas, začulo lagano pucketanje i vidio sam kako gori sjenik uz 
cestu. Ne znam koja je budala to zapalila jer sada nismo mogli proći. Vatra je prijetila zapaliti 
tenkovske rezervoare i boju, tako da su morali sačekati dok se vatra stiša jer zbog 
konfiguracije terena nisu mogli van ceste. Nije nam preostalo ništa drugo nego čekati. 

Nakon pola sata tenkovi su uspjeli proći i ušli smo u selo Brđani. Selo je bilo "staro". 
Imao sam osjećaj da se nalazim u nekom drugom stoljeću. Kuće samo što nisu bile od blata. 

"Kako netko može tu živjeti? Ljudi, je li moguće u doba računala živjeti u nečemu 
takovome?"- bile su misli koje su mi se vrzmale glavom. 

Gledao sam po selu ne vjerujući da postoji nešto takovo samo petnaestak kilometara 
od Gline. Došli smo do jednog šljivara iz koga je bio dobar pogled. Ispred nas je bila 
Brnjeuška. Trebali smo proći još tristotinjak metara, ali nigdje nije bilo zaklona. Zagi je 
odlučio ostaviti jedan tenk i osiguranje tu, a mi bismo uz potporu drugog ušli u Bmjeušku. 
Nakon dogovora Zagi mi je rekao: 

"Ajde vi sad malo odmorite, pusti moje naprijed, a vi se povucite u sredinu. Dosta ste 
išli prvi." Kimnuo sam glavom sretan što nismo naprijed jer me počeo obuzimati nelagodan 
osjećaj. Krenuli smo nizbrdo kroz šumu i izašli na nezaštićeni dio kojega sam se bojao. 
Puškostrojničari s pomoćnicima su zauzeli položaje s obadvije strane ceste i štitili su ostale 
dok su se lagano penjali prema Brnjeuškoj. Među zadnjima krenuli smo i mi. Kad smo izašli 
na cestu, prvi su već ulazili u kuće. Umor me već savladavao pa sam jedva čekao da i to 
obavimo. Popeli smo se i mi i zauzeli položaje na križanju kod seoskog bunara. Nakon 
petnaestak minuta dio sela je bio u našim rukama. Te nk ovi su zauzeli položaj na križanju, a 
mi smo se rasporedili oko njih štiteći ih od možebitnog napada četnika. 

Bilo je negdje oko 20.30 kada smo uspostavili obranu i to samo zato što više nije bilo 
dovoljno svjetla za napredovanje. I ovo selo je bilo prazno. 

Pa dobro, gdje su svi ti slavni "borci" i "junačine". Jesu li baš svi pobjegli kao zečevi? 
Šupci jedni obični. 

Sada su mi postale jasne priče moga djeda koji je rekao da su Srbi borci za kurac, da 
nemaju muda. Jaki su samo kada ih je puno. 



S tim razmišljanjima krenuo sam u obilazak svojih ljudi. Želio sam se prije počinka 
uvjeriti daje sve u redu. Pregledao sam sve položaje koje su zauzeli i upozorio ih da bar netko 
bude budan, jer nikad se ne zna. Pogledali su me s pitanjem u očima: 

"Od koga se trebamo braniti?" 

Dara me je pozvao i rekao: 

"Gibo, našli smo Lađu. Dođi vidjeti." 

Otišao sam s njim i u garaži vidio Lađu Samaru. Tražili smo bilo kakve papire, ali 
nismo našli ništa osim garantne knjižice u kojoj je stajao moj potpis za obavljeni"nulti servis". 
Prije sam radio u Domu za preodgoj u Zastavinom servisu i obavljao sam te poslove. 

"Super, od sada ćemo je zvati Gibobil. Daj boju."- netko je rekao. 

Ubrzo se tu našla kantica cme boje i kist i na Lađi je osvanuo veliki natpis GIBOBIL. 

"U redu. Sutra ćemo ga upaliti."- rekao sam. 

Pokret prema Glini trebao je početi u 05,00 pa nisam bio uvjeren da će od Gibobila 
išta biti, ali nisam želio razočarati dečke. 

Našao sam mjesto za spavanje ispod neke nadstrešnice i stavio tu madrac iznesen iz 
kuće. Pokušavao sam zaspati, ali od uzbuđenja i umora nisam mogao. Sada sam tek osjetio 
koliko sam slomljen. Sva ova oprema i prijeđeni kilometri iziskivali su ogromne napore, ali 
pri pogledu na ostale primijetilo se koliko smo fizički bolje pripremljeni. Kako je njima kada 
je nama ovako? Moji se još mogu i zajebavati, a drugi samo čekaju da legnu i skinu opremu 
sa sebe. Bez obzira na sve, onoga trenutka kad pomislim na četnike i oslobađanje, sav umor 
nestaje u trenu. 

Pogledao sam oko sebe. Sve se umirilo. Nakon pet godina dolazim u Glinu. Hoću li naći 
ubojice djeda i bake? Sto mije ostalo od kuće?- puno takvih pitanja i razmišljanja mije 
prolazilo glavom. U daljini sam čuo pucnjavu iz pješačkog naoružanja. Ponekad se začula i 
pokoja detonacija. Kojoj budali je sada do ratovanja, ljudi, idite spavati, ima sutra dana, 
nastavit ćemo kada svane. Zaspao sam negdje oko 24,00 a pucnjava iz pravca Gline još nije 
prestala. 

ČETVRTI DAN-PONEDJELJAK - 7. kolovoz 

Probudio sam se oko 04.30 i zapovjedio ustajanje. Dok su se dečki razbuđivali, otišao 
sam kod Zagija na dogovor, a tu je već bila kuhana kava. Pravo okrepljenje. 



Čekali smo zapovijed za napad, ali je nije bilo. Još jednom sam sa Zagijem na 
zemljovidu prošao svaki dio puta do Gline. Pošto smo sve usuglasili, izašao sam priopćiti 
dečkima plan za dalje. Svi su već bili budni i saslušali su što sam imao reći, a zatim su se 
ustrčali oko Gibobila. Gledao sam ih kako se pate. Odlučio sam im pomoći te sam sjeo za 
volan i "Latennanom" skinuo plastiku oko volana. Izvadio sam bravu ne slomivši pera za 
zaključavanje volana. 

"Možete me gurnuti da upali."- rekao sam 

Nakon desetak metara Gibobil je upalio i svi smo bili oduševljeni. Nismo uopće 
razmišljali što dalje, bitno da radi. Pustili smo auto neka radi kako bi se napunio akumulator i 
čekali zapovijed za pokret. Postrojio sam dečke i provjerio opremu i njihovo stanje, sve je bilo 
normalno. Mogli smo dalje nastaviti s iživljavanjem i uživanjem u slobodi koje nam je 
donijela ova akcija i srpski kukavičluk. Pošto zapovijed nije dolazila, upalili smo radio i 
čekah vijesti u 06,00. Sjedili smo u Gibobilu kada smo na radiju čuli vijest: 

"Sinoć u 23,00 snage hrvatske vojske i policije oslobodile su Glinu." 

To me je dotuklo. Je li moguće? Toliko toga smo prošli, toliko oslobodili, a na 
kraju, ono što sam čekao pet godina, ono za što sam se obučavao, onaj šlag na torti pokupio je 
netko drugi. Nije mi važan ni Kn in, ni Benkovac, ni Petrinja, samo Glina i sada to više 
nemam. 

Kao da mi se srušio nekakav cilj ratovanja. Pogledao sam Tocu, popizdio je. Znam 
koliko je želio ući u Glinu i otići vidjeti baku koja je još bila živa, nadah smo se. 

Konačno je stigla zapovijed za pokret, ali u kontra smjeru. Pokret prema položajima 
otkud smo krenuli, tj. prema Vlahoviću. Zagi je rekao da ćemo dobiti prijevozna sredstva. 

U meni više nije bilo prijašnje želje za ratovanjem, sve se srušilo jednom jedinom 
rečenicom. Pogledao sam dečke, oni su s oduševljenjem prihvatili zapovijed i pokret. 
Gledajući ih, u meni je opet počela rasti želja za ratom, oslobađanjem svakog pedlja naše 
zemlje. Takoreći, samo pogled na njih bio je dovoljan da "oživim". 

Pokupili smo stvari i krenuli lagano prema mjestu sastanka s prijevozom. 

Došli su kamioni, ah mi smo imali Gibobil i nakon što smo se svi ukrcali, mogli smo 
krenuti. Krenuli smo cestom kojom smo i došli. Bojao sam se da nećemo proći s Gibobilom, 
ali kamioni će nas izvući. Ipak je sve prošlo bez problema, Gibobil se pokazao kao dobro 
terensko vozilo. 



Prolazeći smo kroz Vlahović vidjeli smo da su naši pisali po zidovima razne natpise, 
ali sve je bilo cijelo dok su četnici sve naše uništavali. Došlo mi je da sve zapalim, ali sam se 
sjetio zapovijedi i brzo sam odustao od takvih ideja. 

Nakon sat vremena vožnje došli smo do ceste Glina-Dvor na Uni. Tada sam se prvi 
put suočio s drugom stranom rata. Ova je akcija do tada bila samo rat protiv četnika. 

1991. smo mi bježali, a sada sam vidio kako to izgleda kad ti nekoga potjeraš. Svuda 
po cesti ležale su razbacane stvari, a vozila, auti i traktori, bili su u jarcima sa strane. Vidio 
sam dvojicu mrtvih četnika, u uniformi, kako leže jedan kraj drugog. Želio sam uzeti 
naoružanje, ali nonnalno, oružja nije bilo, netko je to napravio prije mene. 

Tko će imati želudac pokupiti ta raspadajuća tijela. Prošli smo pokraj toga ne zastavši i 
krenuli prema Dvoru, a Glina je svega pet kilometara iza i neću ju vidjeti. Došlo mi je krivo i 
zbog toga što su četnici pobjegli. Bar sam od glinskih "heroja i boraca" očekivao nešto više, a 
ne takav kukavičluk. 

Šuge četničke najveće. Ako ni u koga drugog, uzdao sam se u mog bivšeg prijatelja 
Šilta kao u nekoga tko će pružiti otpor pa da vidimo tko je bolji, kad ono, kurac, i on i njegovi 
"borci" pobjegoše glavom bez obzira. Jaki su samo kada je trebalo starce klati ili osvajati 
teren gdje nije bilo nikoga. 

Dok smo se vozili, i ako nisi odavde, mogao si znati koja su hrvatska, a koja srpska 
sela. Hrvatska su bila sve srušena, spaljena, zarasla, a srpska cijela. Razumijem zašto su 
pljačkali, ali ne razumijem zašto su palili, nisu li mogli te kuće koristiti za smještaj svojih 
ljudi, nije mi jasno. Provezli smo se kroz Maju, spaljena, zatim Dragotina, cijela, itd., točno 
možeš znati. Jedina oštećenja u srpskim selima, što sam vidio, bila su od djelovanja topništva 
i zrakoplovstva. Kod Zrakića u Dragotini bio je uništen četnički kamion, zrakoplov ga je 
raketirao. Još uvijek se dimio. Dan je bio nešto mirniji što se tiče djelovanja topništva i 
pješačkog naoružanja. Prava idila, samo što ptičice nisu cvrkutale. Ispred nas je išla 1. bojna 
pa smo se mi uglavnom vozili s malim zastajkivanjima. Ušli smo u Klasnić, sve po starom 
ustaljenom sistemu, četnici pobjegli, mi se vozimo. 

Poslije Klasnića ušli smo u šumu. Od toga dijela bih prije zazirao, ali nakon svega i 
ovih četnika šugavaca bilo mije svejedno, samo da što prije dođemo u hlad. 

Nakon Partizanskog vrela, ispred nas, pucnjava. Na vezi su se čule zapovijedi za 
razvijanje borbenih fonnacija. Nismo znali što se događa. Svašta smo pretpostavljali, zasjeda, 
protuudar... Došlo je do nekakve pozitivne nervoze, svi smo bili spremni na još obračuna s 
četnicima. Izašao sam van iz Gibobila i pozvao Zagija jer sam želio ići pomoći. 



Nakon nekoliko obavljenih razgovora saznali smo da je 1. bojna naišla na kolonu 
civila pomiješanu s četnicima koji su otvorili paljbu iz pješačkog naoružanja. 

U toj pucnjavi poginuo je zapovjednik tenka pridodanog 1. bojni. Nakon toga, 
pripadnici 1. bojne su uzvratili i nastavili borbu s četnicima. 

Na vezi se čulo kako se kreću, a pucnjava se malo pojačavala, malo stišavala. 
Zapovjedio sam da se pripremimo za obranu našeg dijela kolone. Svi su izašli van i 
rasporedili se uz rub ceste, a ja sam išao prekontrolirati. 

Dok sam obilazio svoje ljude, naišao sam na zaprežna kola, konja nije bilo. U kolima 
sam vidio vagu i želio sam provjeriti koliko imam kila s opremom. Izvadio sam vagu i stao na 
nju. Bez ranca i puške pokazivala je 82 kile, a bez ičega sam bio težak 64. Vrlo dobro sam 
podnosio tu težinu, a bio sam i ponosan na sebe što toliko opreme mogu nositi bez problema. 

Nakon sat vremena čekanja krenuli smo dalje. Došli smo do skretanja za Brubanj. Tu 
je bila prevrnuta haubica za koju nismo znah je li ju preokrenuo naš tenk ili četnici, ali nije 
bila naša. Kraj ceste sam vidio nekoliko zarobljenih civila koji su čekali službu koja ih je 
trebala odvesti u Sisak. 

Bez zaustavljanja smo nastavili kretanje prema Dvoru na Uni. Prošli smo selo Brezovo 
Polje i počeli se penjati prema Vratniku. Kraj ceste je gorio pogođeni četnički oklopnjak, a 
kraj njega je ležao mrtvi četnik. Malo dalje sa strane je stajalo četničko vozilo Hitne pomoći, 
a preko puta još jedan mrtav četnik. Sve to je pokazivalo koliko su borbe bile jake. Što je 
tražila Hitna pomoć kraj oklopnjaka? Vjerojatno su htjeli pokupiti ranjenika pa smo mi naišli. 
Jebeš budale, ostave vozilo i pobjegnu pješice. Dobro će nam doći još jedan sanitet. 

Bilo je negdje oko 15,30 kada smo stali jer se odlučivalo kada ući u Žirovac, sada ili 
sutra ujutro. Na Vratniku je s našom kolonom bila pomiješana i kolona civilnih vozila. 
Zapovijed o ne diranju su svi poštivali, pa je pomalo smiješno izgledalo kako svi pogledavaju, 
a nitko ne dira. 

U daljini su se čule detonacije topova i resko praskanje lakog naoružanja, ah 
kod nas je bio mir. U svom tom miru došli su pripadnici Logističke satnije, pozvali sve da 
upišu koja vozila imaju i podijelili su gorivo. Konačno, više nismo morali strahovati hoćemo 
li stati. Ispred "Gibobila" bio je parkiran traktor s prikolicom. Došetao sam do njega i 
pogledao u prikolicu. Ugledao sam šatorsko krilo. 


Tu ima vojnih stvari"- pomislih. 



Skinuo sam zadnju stranicu i izvadio vojni ruksak, kad u njemu bijela kutija. Stavio 
sam je pod ruku i nastavio prekapati. Pod ruku mi je došla futrola "tetejca". Otvorio sam je i 
izvukao pištolj van. 

Vidjevši to mnogi su došli k meni i počeli su, unatoč zabrani, preturati po prikolici. 
Uzeo sam torbu u ruku u potrazi za streljivom ili nečim drugim vrijednim kada me je Ante 
zatražio pištolj. Nisam mu ga želio dati jer imam ja brata i tatu, nekome će trebati, a i ne znam 
što je u kutiji. Nastavio me moliti, ali nisam mu htio dati pištolj pa sam otišao da "Gibobila". 

Došavši do vozila, otvorio sam kutiju, kad unutra, moj san, CZ-99. Pištolj koji sam 
želio otkad je izašao 1989. godine. Nisam mogao vjerovati da imam toliko sreće. Nisam 
uopće primijetio kada se oko prikolice digla galama, netko je u onoj torbi što sam je bacio 
našao preko 100.000 DEM. 

Kada sam to vidio, popizdio sam, došlo mi je da sve bacim i odem. Jebi ga, meni 
pištolj, njemu novci. Čovjek je bio pošten pa je preko 30.000 DEM podijelio, a menije rekao 
da će mi dati 500 jer da nije bilo mene, ne bi on to ni našao. Nisam želio uzeti novac, 
opravdavao sam se da mi je pištolj dosta, a u sebi sam kipio, ali što je tu je. Ipak sam ja našao 
CZ-99. Izvadio sam ga iz kutije i svi smo ga gledali i divili se. 

U svom tom metežu opet je došao Zagi s vijestima: "Znaš, Gibo, naša suradnja se za 
sada prekida, ja ostajem ovdje, a ti se sa svojom grupom vraćaš u Brubanj. Izgleda da su 
četnici tamo ubili nekog našeg iz 1. bojne." 

"U redu, ali zašto tvoji ne idu, je li se ti možda bojiš?"- počeo sam zajebanciju. 

"Seri, seri, do jednom. Inače, ideš s Jukom." 

Zapovjedio sam okupljanje, ali ovaj put je to išlo teže jer su u kolima nađene još četiri 
automatske puške, dva karabina, tri lovačke puške i još jedan pištolj marke TT 7,62 mm ili 
popularno "tetejac", pa su svi prevrtali ne bi li još nešto našli. Pozvao sam Starog Ćuka, našeg 
vozača LOV-a, i dao mu CZ-99 na čuvanje. 

"Stari, evo ti, čuvaj ga i, ako se ne vidimo, daj ga bratu." 

"Dobro, ali sutra ću ti ga vratiti." 

"Ne sutra, čuvaj ga do povratka u Bazu." 

Klimnuo je glavom u znak pristanka, a ja sam se okrenuo i pogledao prema natrag 
kamo smo se trebali vratiti. Odabrao sam Tocu, Niku i Boška da se vrate sa mnom. 



Došla je zapovijed o pokretu i krenuli smo lagano natrag, a nakon stotinjak metara 
došao je Juka i dogovorili smo se o načinu kretanja. Spustili smo se cestom niz brdo kada je 
odjednom zapucalo sa svih strana. S lijeve strane, s brda, netko je zapucao po nama. 

Bacili smo se po jarcima, ali nismo nikoga vidjeli. Počele su "raditi" veze. Vrlo brzo 
smo točno ustanovili pravac iz kojeg se djelovalo, ali bilo je predaleko pa smo čekali 
"konjicu" kako bi rekli "Ameri", tj. teške strojnice. 

Ležao sam u jarku i gledao četničko truplo udaljeno desetak metara. Vjerojatno nije 
znao da će tu skončati i da će se njegov san o "krajini" raspasti na obali bezimenog potočića. 

Vidio sam kako mu prilazi svinja i počinje ga jesti. Gledao sam kako mu kida uho, a 
zatim prste na lijevoj ruci. Toliko mi se zgadilo da sam se odlučio na apstinenciju od 
svinjetine sljedećih mjesec dana. Podigao sam pušku i ispalio dva metka u svinju. Srušila se. 
Jebi ga, bar ga neće jesti dok ja gledam, a uskoro će naići i naše postrojbe zadužene za takove 
stvari. 


Iz razmišljanja su me prenule teške strojnice s tenkova i ispaljivanje "maljutke". Naši 
su počeli djelovanje po četnicima, a ujedno je i jedan vod otišao "srediti" stvari tako da smo 
mi imali slobodan prolaz do odredišta. Bilo je lijepo gledati kako iznad nas lete rakete i 
svijetleći metci. Da nije smrtonosno, bilo bi idilično. 

Čuo sam poziv na "Motoroli". Javio sam se. Obavještavali su me da ćemo imati 
prijevoz na tenkovima do Brubnja, a uskoro smo i čuli njihov dolazak. 

Zaglušujuća buka tenkovskih motora i škripa gusjenica zatomile su puščanu paljbu. 
Došli su do nas i stali, a mi smo se popeli i krenuli prema cilju. Dobar je osjećaj kada se voziš 
na tako moćnom stroju, samo što se moraš jako držati inače vrlo lako spadneš. Najopasnije je 
kada tenk skreće jer skreće u trzajima, a nikada ne znaš kada će doći. Dovezli smo se do 
gorućeg "oklopnjaka", ali trupla više nije bilo. Nevjerojatno, ali ispada da se pretvarao i daje 
pobjegao nakon našeg prolaska. Svaka čast, biti toliko miran, za to treba imati muda. 

Nakon petnaestak minuta došli smo do skretanja za Brubanj i sišli s tenkova. Tu se 
nalazila poveća grupa civila i svi su sjedeći pognutih glava čekali prijevoz zaSisak. Među 
njima je bilo staraca, žena, djece, ali bilo je i četnika. Svi su bili uplašeni i nisu vjerovali 
obećanjima da im se ništa neće dogoditi. 

Juka i ja smo krenuli cestom u selo prema mjestu pogibije našeg čovjeka. Došli smo 
do zadnje kuće u nizu s lijeve strane kod koje je put pod pravim kutom skretao desno i vodio 
prema šumi i glavnini sela. S desne strane ceste nije bilo kuća, bila je livada, a na kraju livade 



šuma. Cesta je bila zakrčena vozilima tako da smo bili zaklonjeni od puščane paljbe iz šume. 
Kod zavoja sjedili su naši dečki s Kajćetom, medicinskom sestrom, i pričali. 

"Bok, kako ste? Kako se to dogodilo?"- bila su pitanja s naše strane. 

"E, on je staricu uvodio u kuću kada gaje četnik pogodio s tri metka rafalno u prsa." 

Pogledao sam prema šumi do koje je bilo više od sto metara i rekao: 

"Taj je bio odličan strijelac kada gaje odozgora pogodio rafalno." 

"Ma ne odozgora, nego tu iz štale." 

"I što, je li vam pobjegao ili ste ga riješili’" 

"Ne, nismo pregledali." 

"Je li ti meni želiš reći daje on ubijen prije sat i pol i da vi niste pregledali štalu, a mi 
ovdje sjedimo kao golubovi?" 

"Pa, malo nas je." 

Na tu izjavu sam popizdio i rekao Juki da ja idem po dečke, a on je krenuo za 
mnom. Vratili smo se do glavne ceste i poveli svoje ljude na mjesta s kojih mogu štititi glavnu 
cestu. Svakih dvadeset metara ostavljah smo po četvoricu s tim da se oni međusobno 
dogovore za dalje. Došao sam s Pendulom, Tocom, Boškom i Belimiz 3. bojne do zavoja. 
Iznio sam plan zauzimanja i pregleda štale pošto je kuća u međuvremenu pregledana. 

"Zar ćete to vi sami napravit? Tko će vas štititi?" 

"Sve ćemo sami."- odgovorio sam. 

Zauzeli smo zaklone i "pokrivali" cijelu štalu preko cijevi pušaka spremni na najmanji 
pokret zapucati. Po dogovoru i mojoj zapovijedi, Boško i Beli su pritrčali i zapalili štalu, a 
zatim brzo pobjegli na dogovoreno mjesto. Četnik je mogao izaći ili izgorjeti, trećeg nije bilo. 

"Pa, jesi li ti nonnalan? Pališ štalu? Budalo."- čuo sam iza sebe. 

"Idi u tri pičke materine. Zato što ti nisi htio zapaliti čovjek je poginuo. E vidiš, moj 
neće poginuti radi takve gluposti."- odbrusio sam jer mije već bilo dosta takvih boraca. 



U Kajćetovim očima vidio sam odobravanje. Dobro, bar netko odobrava moje 
postupke. Vatra je gorjela dosta dugo, a nitko nije izašao. Imao je vremena za bježanje prije 
nego smo i došli. 

Ostavio sam svoje i otišao pregledati položaje prije nego mrak sasvim padne. Mjesto 
koje je djelovalo kao najlakše za proboj odabrao sam za svoj položaj i postavio skoro sve 
svoje izviđače. Dovukli smo madrace i tepihe da možemo ljepše provesti noć. Zapaljena štala 
je dogorijevala, a ja sam otišao po svoje dečke. 

Razmjestili smo se i čekali kada je zapucalo iz šume po nama. Mi smo to jedva 
dočekali i uzvratili smo punom mjerom. Odmah je zatražena topnička potpora i nakon samo 
nekoliko trenutaka začule su se detonacije ispaljivanja. Dok su granate letjele, nadao sam se 
da su dobro izračunali jer smo bili vrlo blizu četnicima. Prva je eksplodirala u šumi. 

"Sad ponovi, ova je bila dobra."- bila je korekcija. 

Nakon toga počeo je napad minobacačima po šumi i četnicima u njoj. Sve to nije 
trajalo duže od deset minuta, a napad s četničke strane je utihnuo i čuo se samo jauk ranjenih i 
plač djece, užasno. 

"Pa je li bilo djece među njima?"- postavljao sam si pitanje. 

To su totalni idioti. Skrivati se iza žena i djece. Za tako nešto su "srpski borci" 
sposobni. Taj me je plač djece progonio i da mi je bio blizu ruku idiot koji je prvi zapucao, 
zaklao bih ga kao pile. 

Bez obzira što je Oluja pokazivala, nisam mogao vjerovati da su Srbi tolike kukavice i 
lažljivci. 

Oni sebe najbolje lažu. Sami sebe su lažima uvjerili da su dobri borci, a to je zbilja 
teško postići. Lako je nekoga tko ne zna ništa o tebi uvjeriti u nešto, ali sebe, to je već nešto 
drugo. 


Otišao sam do kuće gdje je bila smještena grupa civila, većinom staraca. Sjedili su po 
stolcima i krevetima, a oko njih je bilo razne hrane i sokova što su im dali naši. Pogledi su im 
bih molećivi, svi s jednom molbom: "Nemojte nas ubiti. Nemojte biti životinje kao naši." 

Porazgovarao sam sa zapovjednikom osiguranja jer sam želio znati koliko ima četnika 
u koloni u ostalom dijelu sela. On mije odgovorio da nije s njima razgovarao. Pogledao sam 
okupljene i sam se sebi nasmijao, prosjek godina bio je preko šezdeset. Među njima bila je 
jedna djevojčica. 



"Nemoj slučajno da se njoj što desi." "Jesi li ti lud? Pa ja imam kćer njenih godina, a i 
podsjeća me na nju."- bio je odgovor. 

"Dobro, zato i pazi na nju."-okrenuo sam se i otišao na svoj položaj. Došavši do 
položaja, legao sam u zaklon i provjerio stanje ljudstva. Svi su bili spremni i napravili smo 
smjene po kojima ćemo paziti na četnike. 

Znao sam da ću zaspati kada na mene dođe red za stražarenje. Dogovorili smo se da će 
moj red biti pred jutro jer sam se nadao da ću se do tada već odmoriti. Bio sam poznat po 
tome da nisam mogao dugo ostati budan na straži. 

Sve se umirilo, čak i pucnjava u daljini, a mi smo, umorni, utonuli u san. 

PETI DAN - UTORAK - 8. kolovoz 

Pred jutro, po dogovoru, probudio me Boško. Oko nas je bio mrak, bilo je oko 04,00. 
Boško je pokušao zaspati, a ja ostati budan. Nakon petnaestak minuta Boško je spavao i čulo 
se samo ravnomjerno disanje dečki oko mene. Počeo me hvatati drijemež dok je noć polako 
prelazila u dan. 

Učinilo mi se da ispred sebe čujem neko šuškanje, ali nisam bio siguran, a nisam htio 
nikoga buditi bezrazložno jer su jako umorni. Usredotočio sam pažnju, ali ništa se više nije 
čulo, sve dok položaj niže nas nije otvorio paljbu. To me skroz razbudilo. Svi su moji 
poskakali i zauzeli položaj gledajući u mene. Nisam znao što da im kažem, jer nisam bio 
siguran ni u što. Da su bili četnici, uzvratili bi, da je bila životinja, osjetila bi miris i ne bi 
prilazila. 

"Vidjet ćemo kad svane." 

Uskoro je svanulo i sve je oživjelo, ljudi su ustajali s mjesta gdje su provodili noć i 
lijeno su se protezali. Ako se po jutru dan poznaje, bit će sunčano i toplo. Nebo je bilo vedro, 
ali se nekakva magla povlačila po terenu. Iz kuće gdje su bili civili dizao se dim. "Kava"- 
prošlo mi je kroz glavu i s Tocom sam otišao tamo. U kući su svi bili budni osim one cure. 
Ona je spavala držeći glavu baki u krilu. Ušao sam u kuhinju za mirisom kave. Topla šalica 
kave čekala je i kao daje govorila - "Popij me." 

"Čije je ovo"- rekao sam pokazujući na šalicu. 



Uzeo sam šalicu i srknuo, taman kako treba, ne prevruća, a niti mlaka. Uživao sam u 
svakom gutljaju razmišljajući o protekloj noći. Nikako nisam mogao shvatiti da netko može 
biti toliki idiot i kukavica. 

Je li itko od njih razmišljao da će nastradati i djeca koja su među njima. Pomislio sam 
na Anamariju. Dobro je što nije bila prije rođena tako da nije doživjela '91., dane kada smo 
bježali kao oni sada, ali mi nismo koristili žene i djecu kao zaklon. Nisam mogao naći 
dovoljno gnjusnu riječ kojom bih opisao četnike. Svako poštovanje koje sam stekao u ratu s 
njima sada su popljuvali. 

Ratovali smo ponekad protiv dobrih boraca, kao Vukovi s Vučjaka u operaciji 
Maslenica. I na drugim ratištima se nalazila pokoja dobra postrojba, ali ovo sada je sranje. 
Nitko od njih nema muda. 

Sjetio sam se mog djeda i bake koje su poslije jedne naše akcije žive zapalili. Hoću li 
ikada naći njihove ubojice bilo mi je manje bitno, želio sam samo naći gdje su zakopani. 
Sjetio sam se onih izjava na krajinskoj televiziji o nepobjedivosti, o poštenju, hrabrosti..., sve 
su to bile laži. Nisam se bojao topničkog napada na Zagreb kao u Bljesku jer smo vrlo brzo 
napredovali i nisu imali niti vremena niti otkud kukavički napasti onako kako oni znaju, ali mi 
je to nekako palo na pamet. Po cesti sam čuo kretanje i izašao sam van. 

"Ubili smo ga, ubili smo ga!"- netko je vikao. 

Pogledao sam prema mjestu odakle sam čuo zvuk i vidio da ono šuškanje, a zatim 
pucnjava nisu bili bez veze. Jedan je platio, a da ih je bar još tisuću tako naslaganih bio bih 
zadovoljniji. 

Do mene je došao Mirko i rekao daje vidio "tamić" s vojnim oznakama parkiran malo 
prema šumi. Odmah sam pozvao Tocu i krenuli smo prema njemu. Uz put nam se pridružio 
Beli. 


Nas trojica smo krenuli prema četnicima i "tamiću" izvidjeti što je na stvari. "Tamić" 
se nalazio na cesti nekih stotinjak metara ispred naših položaja. Kretali smo se veoma 
pažljivo, pazeći na svaki pokret i "pokrivajući" se naizmjenično. 

"Tamić" je bio sasvim običan, plavi, s registarskim oznakama "vojske krajine". Ušli 
smo u njega i ugledah vojne sanduke. Počeli smo ih otvarati. U nekima su bili razni papiri, a u 
drugima su bile automatske puške. Super, moći ću Vinku vratiti njegovu. 

Prevrtali smo sanduke tražeći pištolje. Pošto smo bili tridesetak metara ispred naših 
položaja, uvijek je jedan pazio na možebitni dolazak četnika. Nismo čuli nikakav zvuk osim 
onoga koji smo mi proizvodili prekopavajući sanduke. 



Pregledavali smo pronađene papire, ali u njima nije bilo ništa značajno, ni pokreti 
postrojbi, ni zločini, ni zaduženja, samo gluposti kao brojevi pušaka, datumi održavanja i 
slično. Odlučili smo uzeti što više sanduka jer smo znali da uskoro krećemo dalje i nećemo 
imati drugu šansu. Sanduci su bili jako teški jer je u svakom bilo po deset konzerviranih 
automatskih pušaka. 

Iza "tamića" bio je žuti traktor "Ursus". Odlučili smo ga iskoristiti za prijevoz pa smo 
na njegove stražnje blatobrane stavili po jedan sanduk, a s trećim smo ih povezali. Tako 
opremljen, Beli je spustio traktor nizbrdo prema našima dok smo ga Toca i ja štitili. 

Kad smo se povukli u "sigurnost" naših linija, pozvao sam svoje dečke i podijelio im 
svakome po pušku i još sam ih zadužio sa po jednom tako da svaki čovjek u grupi dobije po 
jednu. 


Puška koju sam uzeo sebi bila je konzervirana pa sam je morao dekonzervirati, a to mi 
se baš i nije radilo. Palo mije na pamet da za to mogu iskoristiti zarobljene civile. Našao sam 
u jednoj kući napola ispijen konjak te sam ga uzeo i došao do kuće s civilima. 

Ušao sam unutra i pogledao po prostoriji birajući tko će to učiniti. Ugledao sam onu 
djevojku te sam je pozvao u zasebnu sobu. Čim sam je pozvao, počela je plakati, a baba 
jaukati moleći me daje ne silujem. Nisam ništa odgovorio već sam je uveo u kuhinju i uživao 
malo u njihovom strahu. 

Skinuo sam plahtu s otomana i razdrapao je na komade. Djevojka je prestala plakati i u 
čudu me gledala. Zapovjedio sam joj da sjedne, a zatim sam rastavio pušku i pokazao joj kako 
će je očistiti alkoholom i krpama. Pitala me može li joj baba pomoći, a ja sam rekao da me 
boli kurac tko će sve to napraviti, samo želim da se puška sjaji. Nakon toga izašao sam van 
rekavši da ću se vratiti za pola sata. 

Otišao sam pogledati mrtvog četnika. Na livadi dvadesetak metara ispred naših 
položaja ležalo je tijelo čovjeka od, otprilike, trideset i pet godina. Bio je obučen u maskirnu 
košulju i jaknu, a na nogama je imao traperice i vojničke čizme. Kraj njega je bila bomba. Je 
li on tu bombu htio baciti ih mu je ispala iz džepa? To nikada neću saznati. Nonnalno, puške 
nije bilo, netko ju je uzeo, ah to mi i nije bilo važno. Odlučio sam se vratiti, popiti još jednu 
kavu i vidjeti je li mi puška čista. Naišao sam na Juku koji mije rekao da ćemo uskoro krenuti 
i neka pripremim ljude. Pogledao sam oko sebe. Svi moji su bili tu i nije im trebalo posebno 
govoriti. Ušao sam u kuću gdje su mi čistili pušku. Atmosfera je bila tmurna. Svi su bih u 
polumraku i nitko nije prozborio ni riječ. U kuhinji baba je sjedila, a unuka čistila pušku. 
Taman je završavala kada sam ušao. 


Baba, ajde skuhaj kavu."- rekao sam. 



Babaje ustala i pristavila vodu, a ja sam uzeo i pregledao pušku. Dobro ju je uredila. 
Sastavio sam je, provjerio radi li, a zatim prebacio okvir sa streljivom. Pogledao sam 
djevojku. Smeđa kosa, sva ulijepljena konzervansom, padala joj je preko lice, a ona ju je 
dizala i dalje se mrljala. Bože, kako će oprati taj konzervans. Ali nije me briga. 

"Je li, dijete, što ti radiš tu?" 

"Nisam Vam ja odavde. Ja sam od Slunja. Živim u Sloveniji s mamom, a preko ljeta 
sam kod bake. Sasvim slučajno sam se zatekla. Sto ćete sada s nama? Mi nismo ništa krivi." 

"E, jebeš takvu sreću. Slušaj sad. Sve ćemo vas lijepo prebaciti u Sisak pa ćeš odande 
nazvati mamu neka dođe po tebe. Ako budeš imala sreće, još poslijepodne možeš biti kod 
kuće u Sloveniji." 

Na to je počela plakati. Ostao sam zbunjen. Nisam znao plače li od radosti ili 
olakšanja. Ako sve bude kako sam rekao, a ne vjerujem u to, jer će trebati bar tri dana, mala 
će lijepo pričati u Sloveniji o Gardi. 

Za to vrijeme babaje skuhala litru kave pa smo svi imali za popiti. Dečki su sjedili po 
krevetima i stolcima i srkali kavu. Ponekad je netko dobacio nešto curi, ali većinom je svaki 
bio zadubljen u svoje misli. Puno puta smo na terenu pili kavu s jajima pa sad nisam 
dozvoljavao curi da izađe iz sobe, bar da imamo neko žensko društvo. 

Nas, što mojih što Jukinih, deset, a ona sama. Vjerojatno ju je sada strah više nego 
prije, ali što je tu je, nisam je ja doveo iz Slovenije. Uskoro je došao signal za pokret. Svi smo 
ustali i krenuli, a dok smo izlazili netko je rekao: 

"Mala, pozdravi nam Alpsku Hrvatsku, možda se i tamo uskoro vidimo." 

Na to smo se svi nasmijali dok nas je ona uplakana gledala. Vani su nas dočekali 
postrojeni gardisti spremni za pokret. 

Krenuli smo prema asfaltnoj cesti dok je dio Jukine satnije ostao pomoći 
minobacačlijama 1. bojne. Opet sam nosio dvije puške, samo ovaj put obadvije su isti kalibar, 
i rade. 


Zašto odlazimo? Zašto nismo pregledah ostale dijelove sela i šumu? Opet ostavljamo 
četnike sebi za leđima. Domobrani to neće pregledati, već su svoju nesposobnost dokazali, ali 
boli me kurac, valjda netko o tome misli. 


Sišli smo na asfalt do tenkova i popeli se na njih očekujući pokret. Pogledao sam 
okolo po brdima. Svuda zelenilo, odmor za oči. U daljini se čula potmula tutnjava topova. 



Kako nas četnici mogu sada oprati, samo da imaju muda. Netko je zapovjedio silazak s 
tenkova i svi smo poslušali. Odlučeno je da se natrag vraćamo kamionima, a tenkovi ostaju tu. 
Hvala Ti, Bože, radije i pješice nego se voziti na ovome. Krenuli smo prema Vratniku pješice 
do prvog zavoja, koji je ujedno bio zaklonjen šumom od pogleda, gdje su nas čekali kamioni. 
Ukrcali smo se unutra i pravac prema ostalima. 

Vozili smo se ponovno kroz ista sela, ali sada je sve izgledalo drukčije. Primijetio sam 
stvari koje nisam vidio prije. Puštena stoka, razbacane stvari, slupana stakla na kućama... kao 
da tuda nismo jučer prošli. 

Došavši do Vratnika, prvo sam otišao do Starog Ćuka vidjeti što je s pištoljem. 

"Koji ti je kurac, sve je tu kao što smo se dogovorili."- rekao je. 

Otvorio sam vrata na LOV-u i počeo prekapati po svom rancu tražeći Ray-Banice. 
Stavio sam ih u slobodni džep na borbenom prsluku i izašao na sunce. 

Trebalo je krenuti za Žirovac. U mene se uvuklo neko smirenje, više nisam osjećao 
opasnost ni napetost ratovanja. 

Konačno mi je sjelo u glavu da su Srbi šupci koji nemaju muda nizašto drugo osim za 
bježaniju, a poslije će to vjerojatno opisati kao strateško povlačenje pred puno brojnijim 
neprijateljem. Ostavio sam Gibobil dečkima i sjeo u LOV kao zapovjednik. 

Krenuli smo u koloni, a mi smo bili među prvima. Pazio sam na pokrete kraj ceste u 
šumi, ali nigdje se ništa nije micalo. Malo me je smetalo što mi je teška strojnica, Browing, 
bila vrlo blizu glave, ali što se može. Ako zapuca, odoše mi uši. 

Polaganom vožnjom došli smo do Žirovca. Blizu tog sela rođena je moja mama, a tu 
je išla u školu. Prije rata smo tu napravili vikendicu i često sam dolazio pa sam poznavao i taj 
teren. Dovezli smo se do središta sela gdje je bila gostionica, trgovina, pošta i crkva. 

U zgradi pošte sada su bili smješteni pripadnici ukrajinskog kontingenta UNPROFOR- 
a koji su nas gledali i pravili se da im ništa nije jasno. 

Zaustavio sam vozilo kod crkve i izašao vidjeti kuda dalje. Dobio sam infonnaciju da 
ćemo tu vjerojatno prenoćiti, a tek je 14,00. Zapovjedio sam izlazak i pregled kuće gdje ćemo 
prenoćiti. 

Do nas su došla trojica pripadnika 5. Korpusa Annije BiH. Čovjek mi je prišao, i ja 
sam ga vojnički pozdravio. On mi je samo pružio ruku i, kao znak saveza, rukovali smo se. 



Imao je na sebi zelenu majicu kratkih rukava, maskirne hlače, na nogama "starke", 
automatsku pušku, rezervni alat i pribor (RAP) i zihericom prikopčan na prsima znak 
5.KORABIH. Podsjetio me na 91. Slični smo i mi bili tada. Nasuprot njega i njegove odore 
stajao sam ja u američkoj odori, s kacigom od kevlara sa zataknutim Mariborom, Ray-Ban 
naočale, američki borbeni prsluk pun svega i svačega, dvije Motorole, pištolj, crne rukavice 
bez prstiju i na nogama Adidas gojzerice, totalna suprotnost. Gledao me je kao da pred sobom 
ima "marsovca". 

Dok smo se rukovali, gledao je u mene i nešto promrmljao sebi u bradu, a ja sam njega 
pozdravio s "Bok". Zatim sam se rukovao s ostalima i nakon kratkog razgovora odveo sam ih 
do Zapovjednika 3. bojne. Od njih sam saznao da je jutros tuda prošla 1. bojna, a oni čekaju 
nas kao kontakt za granicu između Bosne i Hrvatske. Tako je dogovoreno na višim 
instancama. Mene je smetalo to što su oni desetak kilometara ušli u našu Državu. Sve što oni 
naprave, pripisat će se nama. Tko su oni da smiju pljačkati i paliti po Hrvatskoj? To me je 
jako zasmetalo. 

Pogledao sam oko sebe. Neki su se razvukli po kućama, a neki su nešto prtljali oko 
vozila, nešto se događalo. Odšetao sam do mojih vidjeti jesu li našli kuću. Vidio sam Daru 
kako mlati nekom puškom. 

"Što je, Dara?" 

"Konačno sam i ja našao nešto."- sav sretan je odgovorio. 

"Spavamo li tu?" 

"Da, kuća je dobra, pregledali smo je, a i odmah smo do UNPROFOR-a, možemo biti 
sigurniji, oni vjerojatno imaju stražu pa će čuvati i nas." 

"U redu."- složio sam se. 

Vidio sam daje kuća izvana sasvim u redu, dugačka prizemnica, malo starije gradnje, 
ali dosta dobro izgleda. Ušao sam unutra i vidio da i iznutra nije tako loša. Najvažnije, bila je 
odmah uz bazu UNPROFOR-a. 

Malo sam prevrtao po ormarima i ladicama tražeći skriveno naoružanje. Poznavajući 
Srbe i njihova razmišljanja, znao sam do je oružje tu negdje skriveno. Kad-tad oni će doći 
nazad u svoje kuće i na svoju djedovinu i oružje im u svakom slučaju ne treba. A ne treba ni 
nama nova ’91. 

Pun sebe i samopouzdanja izašao sam van jer sam čuo nekakvu raspravu na lošem 
engleskom. Vidio sam zapovjednika UNPROFOR-a kako s našima raspravlja o tome otkud 



nama pravo da se tu nalazimo. Uključio sam se u razgovor i vrlo brzo doznao da oni zbilja ne 
znaju što se događa. Čuli su obavijesti na radiju, vidjeli Srbe kako bježe, ali nisu dobili 
nikakvo službeno izvješće. Ispočetka je njihov zapovjednik bio arogantan, prijetio je 
prijavljivanjem svom nadređenom, našem Glavnom stožeru, Vijeću sigurnosti... sve je to tako 
išlo dok mu nisam na engleskom rekao: 

"Slušaj, molim te, ili si glup ili ne želiš shvatiti neke stvari. Više nema ni "Krajine" niti 
bilo čega drugoga, a uskoro ćete i vi odavde jer ćemo mi stati na granicu s Bosnom i neće biti 
potrebe za vama. Dosta ste trošili naše novce i pomagali Srbima. Niste napravili ono zbog 
čega ste došli, a to je bilo zaštiti Hrvate i vratiti cjelovitost Hrvatske. Sada, molim te, 
surađujte s nama ili ćemo vas zgaziti isto kao i Srbe. Vi ste gamad kao i oni. Je li jasno?" 

Pogledao me je zabezeknuto i samo rekao: 

"OK." 

Okrenuo sam se i otišao, a on je ostao gledati u čudu za mnom. Neki njegovi su ostali 
van Baze pričati s našima, ali to me više nije zanimalo. Začuo sam Šargijin poziv preko veze. 
Radilo se o degustaciji nekih mesnih prerađevina domaće izrade. Uzeo sam iz kuće 
naoružanje i uputio se po Šargijinim uputama prema kući gdje je bio sa svojim ljudima. 
Došao sam do kuće, kad tamo, naši i Bosanci. Šargija je vrlo brzo našao zajedničke teme jer 
je on iz Prijedora i pravi čovjek iz "mahale". 

Dok smo sjedili i pili rakiju, netko je donio i pivu, a dečki su rezali kobasicu i šunku. 
Pitao sam Sargiju zna li zašto stojimo, a on mije rekao daje 1. bojna naišla na kolonu i da ne 
može kraj nje do Dvora, a zapovijed je da ih ne diramo. To je bilo službeno objašnjenje, a i ne 
zna se do kada ćemo čekati. Znači, izgleda, gotovo je. 

Nakon pola sata malo nas je i alkohol uhvatio. Meso je bilo narezano. Palo mije na pamet da 
Bosanci ne jedu svinjetinu, ali baš me zanimalo kako će reagirati. Nitko nije ništa spominjao, 
a oni su se nakon kraćeg nećkanja pogledali i počeli jesti. Jebeš vjeru kad je jelo u pitanju. 
Usred zajebancije pao mije Foxy na pamet, pa danas je njegova sahrana, a nitko nije otišao, 
sranje. Raspoloženje mije odmah splasnulo, ali nisam ga htio pokvariti nikome drugome pa 
mije poziv na Roli dobro došao. Ustao sam se i krenuo prema IZM-u (Izmješteno zapovjedno 
mjesto). 

Došavši do IZM-a, vidio sam da su se okupile velike face iz Brigade, ali i iz Zapovjedništva 
zbornog područja. Znači, sada ćemo čuti odluku što dalje. Pozdravio sam se s Dragom, bivšim 
zapovjednikom brigade, i uopće mi nije palo na pamet da mu izrazim sućut povodom pogibije 
njegovog brata odmah prvog dana Oluje. Ni sam ne znam gdje su mi misli bile, čovječe, pa to 



mu je bio rođeni brat, a ja skroz zaboravio. Malo smo popričali o akciji, a zatim je počela 
koordinacija. 

Izviješteni smo o našem napredovanju, ali i o napredovanju na teritoriju cijele 
Republike. Prvi put smo i službeno čuli razmjere akcije i ime akcije: "OLUJA ". Rečeno nam 
je da akcija ide puno lakše i brže od najoptimističnijih prognoza. Nitko nije očekivao tako brz 
i potpun uspjeh i tako malo žrtava. Obaviješteni smo da je akcija službeno gotova i da nam 
preostaje samo čišćenje zaostalih "džepova". Rečeno nam je da se predao i Mrkšić s 37. 
krajiškim, ali i da fali desetak tenkova, te da ćemo ih morati ići potražiti. Još jednom su nam 
čestitali, a nakon toga smo izašli van, svatko svojim ljudima odnijeti najnovije informacije. 
Ušao sam u kuću i okupio dečke te im iznio najnovije infonnacije. Svi su me gledali, a zatim 
je počela zajebancija na račun četnika i njihovog junaštva. Kroz svu šalu i smijeh Dara mi je 
rekao: 


"Slušaj, imamo i mi za tebe novosti. Ćelo je spasio neku ženu i dijete." 

"Kako?" 

"Čuo je neke glasove u potoku i otišao je vidjeti. Naišao je na ženu s bebom u rukama 
i četnika koji ju je htio ubiti. Zapucao je, ali je promašio i četnik je zbrisao. Žena muje poslije 
rekla kako su je druge žene s kojima je bila otjerale jer nisu htjele da ih dijete svojim plačem 
oda ustašama. Četnik je njen susjed iz sela koji ju je došao ubiti da ne izda skrovište. I eto, da 
ne bi Ćele, pokazalo bi se tu srpsko junaštvo i spremnost da ginu za svoje." 

"Svaka mu čast." 

"Nije to sve." 

"Što još ima?" 

"Dao joj je sto maraka da kad dođe u Sisak kupi djetetu hranu." 

"Otkud mu pare?" 

"E, jebi ga, sad, kao, ne znaš. Našao, uzeo, zaplijenio, kako hoćeš." 

Nisam znao što bih na to rekao. Kad to budem nekome pričao, neće mi vjerovati. 
Jedva sam čekao da ga vidim i čujem kompletnu priču. Pogledao sam van i vidio da nam 
dolazi Zagijev čovjek. 


Što je sad?"- upitao sam ga čim je ušao. 



Zagi vas sve zove dolje niže na janjetinu. 


"Kada?" 

"Može i odmah." "Idemo. Tko ide?" 

Svi su htjeli ići, ali ostavio sam dvojicu kao službujuće. Malo im je to teško palo jer 
usred akcije opet ja zajebavam s vojničkim sranjima i zapovjednim lancem. Svi su me 
pogledali misleći da ću se predomisliti, ali ništa od toga, red se mora znati. U tom trenutku, 
mislim, totalno su popizdili na mene. Nije im bilo jasno da i u akciji moraju službovati, a ne 
ponašati se kako oni hoće. U takovim trenutcima se vidi tko je vojnik, a tko nije. Nisam 
obraćao pažnju ni na koga već sam krenuo van. Svi su krenuli osim Dare i Boška. Sto se 
može, bio je njihov red. 

Došavši blizu mjesta pečenja, u zraku se osjetio miris janjetine, ali pažnju mi je 
zaokupio kamion parkiran uz rub ceste. U njemu je bio zarobljeni četnik. Stao sam želeći ga 
bolje osmotriti. Tu je bilo i desetak ljudi koji su ga gledali kao majmuna u kavezu, a on se 
stisnuo i gledao nas ispod oka. Najveći šok doživjeli smo kada se četnik obratio jednom od 
nas pitajući sjeća li ga se dok su zajedno radili u Željezari u Sisku. 

Nosio je američku uniformu, a na pitanje otkud mu, rekao je da mu je dao Meklaud iz 

Gline. 


Tog starog milicajca poznavao sam od prije rata. Rat je već počeo kad je on prešutio 
moju nacionalnost pri razgovoru s kapetanom INA i time me spasio mnogih neugodnosti, ali 
možda i nečeg goreg. Smatrao sam da sam mu dužnik zbog toga. 

Počeo sam razmišljati o mojim prijateljima od prije rata koji su odabrali suprotnu 
stranu. Žarko sam želio naći Sreleta, Duleta, Goću, Kamija, Šilta i ostale koji su se borili 
protiv nas. Vrlo rado bih im odmah presudio. Cijelo vrijeme sam se nadao da ćemo se sresti 
pa da vidim kakvi su borci. 

Mislio da će bar oni biti ti koji će nam pružiti otpor, a ispalo je da su i oni samo 
kukavice i šupci koji se mogu "boriti" samo protiv staraca i nenaoružanih protivnika. Šupci 
najobičniji, pobjegli s prvim topničkim detonacijama. Hrabri su bili samo kada ih je bilo pet 
puta više. 

Takova razmišljanja samo su mi dizala tlak pa sam se zaputio do janjca. 

Došavši do vatre, odmah sam dobio flašu rakije koju sam s uživanjem nagnuo. Želio 
sam isprati svu gorčinu i razočarenje. Nisam mogao vjerovati da su zbilja toliki šupci i 
papčine. 



E, lakše malo, ostavi i nama."- netko je rekao. 


"Jebi ga, zanio sam se." 

Pogledao sam oko sebe i ugledao neke ljude koje nisam vidio od početka akcije pa mi 
je bilo drago što su preživjeli. Počela je priča i prepričavanje događaja. Malo smo pričali, a 
više pili. E, jebi ga, da nas sada četnici napadnu, otišli smo u kurac samo tako. 

Elskoro je janje bilo pečeno pa smo ga skinuli s vatre. Stigle su i medicinske sestre i neke 
pripadnice OKB-a. Društvo je bilo dobro, ali je janje bilo malo. Nismo uopće razmišljali o 
manirama pri jelu, sve smo trgali i jeli rukama. Vjerojatno je sada došlo do izražaja ono 
iskonsko u nama, duh pračovjeka. Sve u svemu , to nam nije smetalo, a janjetina je bila 
odlična. 


Odjednom su se, sa ceste, začuli povici: 

"Stoj! Stoj!"- a zatim četiri kratka rafala. 

Nitko se nije niti pomaknuo. Pretpostavio sam daje četnik pokušao pobjeći, ali bolio 
me kurac za to, nije bio moj zarobljenik niti sam odgovarao za njega. Je li zbilja bježao ili 
nije, nije me bilo niti briga. 

Pogledao sam ostale oko stola. Svi su zašutjeli i nešto se čekalo, nešto je bilo u zraku. 
Imao sam osjećaj da u odsjaju vatre na njihovim licima vidim lagano grčenje mišića kao kod 
divlje zvijeri spremne na skok. Da se kojim slučajem začuo još koji pucanj, mislim da bi svi 
bih na zemlji prije nego kažeš KEKS. 

Nakon nekoliko trenutaka Zagi je ustao i otišao vidjeti što je bilo. Napetost je malo 
popustila pa su rakija i zajebancija opet krenuli. Počeo sam pričati vic kada se vratio Zagi i 
izvijestio nas da je stražar malo prispao i da je skužio kako četnik bježi tek kad je ovaj 
dobrano odmakao. Jebi ga, jedan pobježe, netko će zbog toga najebati. 

Do nas je došao zapovjednik straže i SIS-ovac i pitah su nas što smo čuli. Svi smo 
rekli da smo čuli prvo povike, a zatim pucnjeve. Nakon nekoliko pitanja, to je preraslo u 
ispitivanje sve dok ih nismo poslali u kurac, a pogotovo SIS-ovca. 



Većinu vremena provodili su u kancelarijama pametujući i pronalazeći neprijatelje 
tamo gdje ih nije bilo, ali morali su nekako opravdati svoja radna mjesta. Svi su oni provjereni 
HDZ-ovci. Ako mogu druge, mene ne mogu jebati. Vrlo lijepo smo ih otpravili dalje. Otišli su 
od nas uvrijeđeni jer ih nismo pozvali na gozbu. 

Nastavili smo s "gozbom" kao da se ništa nije dogodilo. Početak "Oluje" bio je 
tako daleko, a u cure smo gledali kao da ih nismo vidjeli godinama, a ne tek šest dana. Sve u 
svemu, večer je prošla u pričama iz dosadašnjeg tijeka "Oluje" i čulo se dosta anegdota. 
Druženje je trajalo do 22,00 a tada smo se počeli razilaziti. Počeo je puhati vjetar koji se 
pojačavao, kao pred oluju. 

U daljini su se vidjele vatre. Netko je nešto zapalio, vjerojatno gore kuće i to u smjeru 
gdje nema naših, već je tamo 5. KORABIH. 

To me je podsjetilo na '91. kada su četnici zapalili Skelu. Stajali smo u Viduševcu i 
gledali kako cijelo brdo gori. Gledali smo kako nestaju godine rada i odricanja, a pomoći ne 
možeš. Sada me nije bilo briga, niti je naše, niti su moji zapalili, neka gori. 

Došavši do kuće gdje smo se smjestili, dočekala me obavijest da će ujutro doći Đuro i 
da idemo pretražiti teren glede tenkova što fale. Nisam želio ljude zamarati stražom te sam 
odlučio noć provesti bez nje. Ako bude što nepredviđeno, čut ćemo. Čim sam legao u krevet, 
odmah sam zaspao. 

ŠESTI DAN - SRIJEDA - 9. kolovoz 

Probudio sam se rano i odmah sam upalio plin želeći skuhati kavu. Pogledao sam kroz 
prozor, a ono oblačno. Kiša trenutno nije padala, ali je zemlja bila mokra. Lijepo vrijeme za 
izviđanje, pokisnut ćemo kao miševi. Kava je bila brzo kuhana, a ja sam probudio dečke i 
rekao im neka se pripreme za izviđanje. Uskoro su svi bili spremni i samo smo čekali Đuru pa 
da krenemo. 

Izašao sam van i prošetao kraj UNPROFOR-a. Primijetio sam da kod njih sjedi čovjek 
u sivomaslinastoj odori s bradom. 

"Pa to je četnik"- pomislio sam. 

Pozvao sam svoje ljude koji su brzo istrčali. Zapovjedio sam "unproforcima" da nam 
ga predaju, a oni nisu htjeli, govorili su daje to njihov. Tražio sam da izađe, a on nije htio. 


Situacija se zaoštravala a tada se, na moju sreću, začulo brundanje te nk ovskih motora. 
Sasvim slučajno tenkovi su mijenjali položaje a ja sam pozvao zapovjednika tenka k sebi. 



Objasnio sam mu situaciju, a on je okrenuo tenk prema njima i spustio cijev strojnice. Na to 
je izašao zapovjednik Baze i sporni čovjek, ali ovaj put u unifonni UNPROFOR-a. 

Zatražio sam postrojavanje svih ljudi i pregled dokumenata. Svi su se, prestrašeni, 
postrojili i pokazali dokumente. Nije bilo četnika. Možda je zbilja njihov, ali što ako ima i 
njihove dokumente, ako je s njima prelazio naše ili bosanske linije i špijunirao. Tu zbilja 
nisam mogao ništa pa sam se lijepo izvinio njihovom zapovjedniku sa željom da što prije 
zaboravimo ovaj nemili incident. 

Tada sam im dao dozvolu da se mogu razići. Čudno je to kako strah čini čuda. Ipak su 
oni trebali biti ti koji su postavljali uvjete, a ne nekakav tamo gardist. Kakovi su tek bili onda 
prema četnicima. Okrenuo sam se prema te nk u i pokazao da može nastaviti po svome planu. 
Kraj mene je ostao njihov čovjek zadužen za održavanje. Rekao sam mu da želim struju iz 
agregata u kuću dok se vratimo sa izviđanja. Želio sam gledati Dnevnik i vidjeti što se 
događa. 

Baš nekako u to vrijeme došao je i Đuro tako daje gledao i slušao što se događa. 

"Ti nisi normalan. Ja zbog tebe neću u zatvor." 

"Jebi se i ti i oni."- odbrusio sam -"Nego, jesi li ti spreman za hodanje. Na zemljovidu 
sam pregledao teren i postoji put kojim bi mogli proći tenkovi, ali,brale, nahodat ćemo se." 

"Dobro, jeste li jeli?" 

"Ne. Sada ćemo. Ima kave ako hoćeš." 

"To sam čekao. Nisam je pio otkada smo krenuli." 

"Idemo u kuću pa ćemo se dogovoriti." 

Ušli smo unutra i svi smo se pozdravili i izljubili kao da smo razdvojeni godinama, a 
ne danima. Inače, Đurina grupa bila je iz našeg 2. voda koji je bio s 1. bojnom. Sada smo 
mogli razmijeniti utiske i priče o dosadašnjem tijeku akcije. Pričali smo o svemu, a najviše su 
nas zanimala stradavanja naših prijatelja. 

Nakon sat vremena priče, jela i kave odlučili smo krenuti. Pošto su s Đurom došli i 
pripadnici 2. voda i Šargijine grupe, neke svoje ljude sam ostavio u kući, ali moja je grupa 
sačinjavala većinu. Svatko, osim nas zapovjednika, uzeo je protuoklopno sredstvo ručni 
raketni bacač M-80, za slučaj nailaska na tenkove. 



"Đuro, znaš da tu imam vikendicu i poznam taj teren kao svoj džep. Slušaj me i sve će 
biti u redu." 

"Oho, još bi htio biti i zapovjednik." 

"Ne seri." 

"U redu, zajebavam se. Što se ljutiš?" 

"Ne mogu se ja na tebe naljutiti."- rekao sam i podignuo ruku što je bio znak za 

pokret. 


"E, zaboravio sam ti reći da ćemo vjerojatno naići na 5.KORABIH i moramo paziti da 
se ne poubijamo, a i njihov zapovjednik bi trebao proći."- upozorio je Đuro. 

"Kuda mi onda idemo, znaju li oni ima li tenkova ili ne? Nisu to igle." 

"Ne znam. Zapovijed." 

Opet sranje bez veze. Mislim da oni gore nemaju pojma ni gdje smo, ni kuda nas šalju. 
Kada će već jednom netko pametan voditi takove stvari. S takvim mislima kretao sam se na 
čelu kolone prema skretanju za selo Ostojići otkuda je moja mama. Prepustio sam čelno 
mjesto Niki i Ćivši, a ja sam s Đurom išao iza i na zemljovidu smo uspoređivali orijentire. 

Đuro je mislio da je pametniji, ali nikad nije primijetio da na kraju uvijek sve bude po 
mome. Svaki put kada smo stali, odmah su se svi sklonili s ceste u zaklon spremni za paljbu 
dok smo Đuro, Šargija i ja ostajali razgledati zemljovid i teren. Dalekozorom smo pretraživah 
svako brdo, udolinu, šumarak ne bi li otkrili neprijateljsko kretanje, ali ništa. Polako smo 
napredovali i negdje oko 10,30 došli smo i do moje vikendice. 

U tišini smo prilazili kući koja je bila zatvorena. Pretpostavljao sam da je u njoj živio 
jedan bračni par iz Siska kojima je sin bio vojno lice. Bojao sam se mina iznenađenja. Dao 
sam znak da ću samo ja prići, a zatim sam lagano krenuo, nisam primijetio Đuru koji je išao 
za mnom. Prišao sam kući i probao vidjeti ima li kakvih žica ili bilo čega što bi ukazivalo na 
postavljene mine. Sve je bilo čisto i mogao sam provaliti. Bio je dovoljan jedan udarac nogom 
da vrata popuste. Nakon pet godina ušao sam u nešto svoje. Razgledavao sam unutrašnjost 
kuće, a Đuro je rekao: 

"Lijepo ste vi to uredili." 

"E, moj Đuro, nije tu prije bilo ovog namještaja, sve je ovo novo, ničega seja od toga 
ne sjećam." 



Bog zna čiji je to namještaj, ali nije me ni zanimalo. Izašli smo van i krenuli prema 
Previji. To je jedno brdo s kojega se vidi veliki dio terena prema Bosni, a i jedino mjesto gdje 
bi se mogla skloniti veće skupina tenkova. Cestom smo se kretali u cik-cak formaciji, pazeći 
na svaku sitnicu, ali kako je vrijeme prolazilo, pažnja je popuštala. Prolazili smo kroz 
napušteno selo. Nigdje nikoga, samo je stoka mukala iz staja. Svuda je bilo ostavljenih stvari. 
Naišli smo na bijelog "Jugića" parkiranog uz cestu. Polako smo mu prišli. Bio je napušten, a 
ništa nije ukazivalo na mine iznenađenja. Malo smo se zadržali pregledavajući ga, a zatim 
smo nastavili kretanje. Jebi ga, Srbin baš nema sreće, bježao tko zna otkuda i baš u ovoj 
vukojebini ostane bez goriva. 

Na polovici sela, otprilike, ušli smo ujedno dvorište, otkud je bio dobar pogled, malo 
promotriti. Popeo sam se na balkon kuće i proučavao okolinu dalekozorom kada sam čuo tihi 
Đurin poziv. Okrenuo sam se, a on mi je rukom pokazivao neka brzo siđeni. Strčao sam što 
sam tiše mogao do njega, a on mi je uperenom puškom pokazivao prema voćnjaku. Iz 
voćnjaka je prema nama lagano koračao stariji čovjek. U jednoj ruci držao je krušku koju je 
jeo, a druga mu je bila u džepu. Nije nas primijetio. Đuro i ja smo se pogledali i ja sam 
viknuo: 


"STOJ, ne vadi ruku iz džepa!" 

Stari se prestrašio i ukočio: 

"Nemam ništa u džepu, samo krušku." 

Potrčao sam prema njemu držeći ga na nišanu: 

"Ne vadi ruku iz džepa! Ne vadi ruku iz džepa!" 

Starije bez obzira na moju viku počeo vaditi ruku van, ali ja sam već bio kraj njega i 
udario sam ga rukohvatom puške po zubima. Pao je na zemlju, a ja sam mu stao na ruku 
onemogućavajući mu da je izvuče. Sagnuo sam se i napipao krušku. Jebi ga, da je bio 
poslušniji, ne bi dobio po zubima, a da sam ja napravio onako kako sam zapovjedio svojima, 
sada bi bio mrtav. Sve u svemu, dobro je prošao. 

Dao sam znak, a dečki su na brzinu zauzeli dvorište i okolne zgrade. Đuro i ja smo 
mogli početi ispitivanje, mada nismo znali što smo mogli pametno izvući od starog. Dečki su 
pretražili kuću i našli dvije PAP-ovke. Pošto nismo imali vremena, krenuli smo odmah dalje, 
a starije cijelo vrijeme molio da ga ne ubijemo jer ima dva sina. 

"Gdje su ti sinovi?" 


Jedan u Beogradu, a drugi u Zagrebu. 



Lijepo, Boga mi, stari se osigurao na sve strane. Izašli smo van iz dvorišta i krenuli, sa 
starim između nas, prema odredištu. Odjednom smo začuli zvuk automobilskog motora. 
Posakrivali smo se i čekali. Vrlo brzo nam se približavalo terensko vozilo s velikom zastavom 
Bosne i Hercegovine. Dao sam znak da ga propustimo i da se ne pojavljujemo. Prošao je kraj 
nas, a mi smo nakon toga ustali i krenuli dalje. Mogli smo nastaviti razgovor sa starim. 

"Što ti radi onaj u Beogradu?" 

"Pukovnik u Generalštabu:" 

"A onaj u Zagrebu?" 

"On ti radi u firmi i živi u mom stanu. Ima dvije kćeri." 

"Ne pitam te to. Otkud ti stan u Zagrebu, jebem ti mater staru?" 

"Radio sam ja dvadeset godina u Zagrebu:" 

"A gdje to?" 

"U Titinoj UDBI." 

Svi smo se na to nasmijali, a pitanja su nastavila teći: 

"Jesi li stavio puno Hrvata u zatvor?" 

"Stavili su drugi više od mene?"- bio je diplomatski odgovor. 

Počeli smo se smijati njegovoj domišljatosti. Stari nam je još rekao da ne zna što se 
događa, daje vidio ljude kako bježe, ali nije vidio tenkove. 

"Postoji jedno mjesto gdje bi mogli biti i otkud bi ih mogli vidjeti."- rekao je. 

Dok smo tako hodali, pažnja nam je popustila jer smo slušali starog. Bio je baš 
zanimljiv. Nakon nekog vremena pitao sam starog: 

"Stari,otkud ti puške?" 

"E dijete, dali su mi minobacačlije, 82 mm, imali su položaj niže moje kuće." 

"Dobro, a druga?" "E, vidiš, nju mi je dao jedan kapetan prve klase. Ja sam njemu dao 
duplicu i 12 patrona za zečeve, a on meni PAP-ovku i dvadeset metaka za ustaše." 



Svi smo se pogledali jedva suzdržavajući smijeh, a ja sam ga zapitao: 


"Stari, jel' ti znaš, čija smo mi vojska?" 

Stari je još jednom dobro osmotrio naše uniforme na kojima nismo imali oznake i 

rekao: 

"Ne znam dal’ ste Fikretovi, ii' ste Alijini." 

"Mi smo Tuđmanovi." 

Stari je zastao pogledavši nas, a zatim rekao podignuvši ruke i pokazujući na okolna 

brda: 


"Sve je ovo Tuđmanova Hrvatska." 

To više nismo mogli izdržati, prasnuli smo u smijeh, a ja sam rekao: 

"Ajde, stari, sjedi. Ideš u pizdu materinu, svaka ti čast." 

Povaljali smo se po cesti od smijeha, kao da je sva ona nervoza i strah nakupljan 
danima sada izbio iz nas. Stari je samo gledao u nas, mislim da je sve shvaćao jer je kao 
"udbaš" prošao sve te škole. Nakon nekoliko minuta krenuli smo dalje u ophodnju. 

Baš kada smo prišli izlazu iz sela začuo sam ispred nas neko komešanje. Dao sam 
signal za opasnost, a svi su zauzeli zaklone za obranu sa svih strana. Starog smo stavili 
između nas gurnuvši ga u jedan jarak. Samo bi falilo da ga nešto pogodi ako dođe do 
pucnjave. Sakrili smo se i čekali. 

Stao sam iza gnna jorgovana i počeo s promatranjem. Ugledao sam uniformirane 
osobe kako se kreću cestom i pretražuju kuće. Dalekozorom sam ih osmotrio. Nisu imah 
srpske oznake, više su mi ličili na Bosance. Hodali su neorganizirano i puno su pričah. Sada 
se razgovijetno čulo o čemu razgovaraju. Ulazili su u kuće, ah nisu jako lupali, znači da su 
ipak očekivali da bi mogli na nekoga naići. 

Smiješno je to. Paze, a samo ih trenutak dijeli od smrti. Grupa od tri čovjeka otišla je 
iznad ceste u kuću, što mi nije odgovaralo jer će biti na višem položaju od nas. Pokazao sam 
ljudima da se pripreme za borbu. Pri prebacivanju i zauzimanju boljeg položaja netko je 
srušio kamen. Na taj zvuk sve se umirilo. Vidio sam skrivanje i zauzimanje položaja, ali 
gadno je to kad ne znaš s koje strane prijeti opasnost. Bili smo u prednosti, ali nisam želio 
borbu protiv muslimana, pa ne ratujemo s njima. 



Neka zlokobna tišina se uvukla među nas. Svi smo nešto čekali. Gledao sam 
neprijatelje kako zauzimaju zaklone u strahu, panici. Bilo je među njima nekoliko dečki od 
šesnaestak godina, oči su im bile uplašene. Neki nisu imali čak ni oružja. Došli su pljačkati. 

Iz iskustva sam znao, dok god budem nepomičan, neće me primijetiti. Situacija se 
zaoštravala svakom sekundom. Netko bi mogao zapucati i eto "belaja". Bili smo u puno 
povoljnijem položaju, ali kako objasniti nadređenima ako netko nastrada ili ako dođe do 
međunarodnog incidenta. Mnogo mi se misli vrzmalo glavom kada je Đuro pitao: 

"Što ćemo?" 

Nisam mu odgovorio već sam viknuo koliko sam mogao: 

"Gospodo, ovdje Druga gardijska brigada Hrvatske vojske. Nalazite se u zoni 
djelovanja brigade, koji ste vi?" Tišina. Nitko nije prozborio niti riječ. Pogledali smo se, a ja 
sam ponovio: 

"Gospodo, ovdje Druga gardijska brigada Hrvatske vojske. Nalazite se u zoni 
djelovanja brigade, koji ste vi? Ne želimo pucati prije nego znamo tko ste!" 

"Peti korpus!" 

"Što radite ovdje?" 

"Tražimo." 

Nije me zanimalo što traže jer sam znao da mi ne može dati suvisao odgovor, a nisam 
želio zaoštravati situaciju. Možda među njima ima nekih koji su jučer s nama jeli. 

"U redu. Ja ću izaći na cestu, neka vaš zapovjednik isto izađe. Pazite da ne dođe do 
nepotrebne pucnjave. Jel’ može?" 

"Dobro. Izlazim." 

Izašao sam iza grma gdje sam se krio i stao na sredinu ceste. Čekao sam. To se malo 
odužilo, a mene je počelo "zepsti" oko srca. 

"Hoćeš li skoro?" 

"Odmah."- čuo sam. 


Nakon nekoliko trenutaka na cestu je izašao čovjek od četrdesetak godina i počeo 
prilaziti ogledavajući se oko sebe. Na košulji sam vidio zihericom prikačenu oznaku 5. 



KORABIH. Počeli smo prilaziti jedan drugom. Prišli smo si na dohvat ruke, a zatim smo se 
rukovali. 


"Kako je?"- upitah. 

"Ide, a kod vas?" 

"Isto." 

"Najbolje bi bilo da pozovemo ljude, da još netko ne zapuca." "U redu."- rekao je. 

Okrenuo sam mu leđa i pozvao grupu da priđe. Izvidnici su počeli ustajati sa svojih 
položaj i prilaziti. Bosanac je gledao otkud sve izlaze i mislim da je shvatio da bi izvukao 
deblji kraj daje došlo do pucnjave. Okrenuo se prema svojima i viknuo im neka dođu. Oni su 
izašli i prišli k nama. Pogledao sam po svojim ljudima i shvatio da fale dvojica. Crni i Ćivša. 
Đuro ih je ostavio. Osiguranje, nikome ne vjeruj. 

Svi smo se rukovali i pozdravili kada sam rekao: 

"Oprosti, ali sada će doći još dvojica naših." 

Bosanac je shvatio da mu, bez obzira na sve, još uvijek ne vjerujemo. Bilo ih je 
desetak. Đuro, kao zapovjednik grupe, vodio je razgovor s njima, a pridružila su nam se i 
dvojica iz osiguranja. Bosanci su bili raznovrsno obučeni, a većina je bila u polucivilnoj 
odjeći. Naoružanje im je bilo jadno. Imali su dvije automatske puške i četiri "papovke". Mi 
smo bili čista suprotnost. Svi smo bili "amerikanizirani" s automatskim naoružanjem i 
"zoljama". Najviše su ih fascinirale Adidasice. 

Maknuli smo se s ceste i ušli u dvorište jedne kuće. Bez obzira na sve, nekako smo 
uvijek pazili da ne stanemo jedni drugima u paljbenu liniju. Pričali smo o načinu ratovanja, a 
najviše nas je zanimalo kako su oni vodili rat. Rekli su da ih najviše pogađa nedostatak oružja 
i streljiva, a da ih boli što su se Babini udružili sa Srbima i da njima neće oprostiti nikada. 

Netko je izvadio rakiju što su je našli u kućama i ponudio nama. Njihov zapovjednik je 
uzeo flašu i prvi potegnuo, vjerojatno želeći pokazati da nije otrovana. Ubrzo smo svi pili, a 
lagano smo se počeli i miješati pa jei atmosfera postala opuštenija. Pitali smo ih jesu li gdje 
vidjeli srpske tenkove, a oni su odgovorili da ih tu nema, a nisu ni čuli da su tuda prošli. 

U svemu tome skroz smo zaboravili na starog "udbaša". Pogledao sam prema njemu, 
još uvijek je bio u jarku dvadesetak metara od nas u položaju u kome smo ga ostavili. 


Ej, stari, dođi k nama!"- pozvao sam. 



Koji vam je to? 


"Srbin, našli smo ga tu dolje." 

"Što ga ne ubijete?" 

"Ne, predat ćemo ga UNPROFOR-u. Takova je zapovijed." 

"Jebeš zapovijed, ako nećete vi, mi ćemo ga lijepo, nožem. Neće se ni čuti. Tako su 
oni i naše." 

"Ne dolazi u obzir. Znate da ste u Hrvatskoj i ovdje važe naši zakoni. Molim vas, ne 
ubijajte i ne palite jer ne bih želio da se moramo sutra gledati preko nišana." 

"Dobro, vaša zemlja, vi odlučujete, ali vidjet ćeš da je to gamad s kojom ne možeš 
drukčije nego ovako." 

"O tome ja ne odlučujem. Nego, kako to da vi nemate svi oružje?" 

"A otkud nam?" 

"Hoćete?"-upitah. 

Pogledao me u čudu, a ja sam rekao: 

"Ajde, dečki, dajte im te "papovke", jebeš to, naći ćemo druge."- pogledao sam u 
Đuru, a on je samo klimnuo glavom 

"Jel' ti to možeš?" 

Dečki su me pogledali i dali zapovjedniku oružje, a on ih je ne vjerujući uzeo. Đuro je 
bio zadovoljan te mije tiho rekao: "Dajmo im i koju "zolju" i bombu." 

"Ti preuzmi, ti si zapovjednik." 

"Imate li "zolja" i bombi?" 

"Ne." 

"Ajde, tko će im dati "zolje"?" 

Vidjevši da najvjerojatnije neće biti ništa od protuoklopne borbe, mnogi su se htjeli 
riješiti tereta. Ponudili su im sve, ali ja nisam dozvolio, možda nam zatrebaju. Bosanci 



jednostavno nisu mogli vjerovati da im mi dajemo toliko sredstava. Nisu shvaćali da mi toga 
imamo koliko hoćemo. Jedan Bosanac me pogledao i rekao: 


"Jaro, sada ću moći kući na odmor. Vidjet ću ženu i dijete. Hvala ti velika." 

"Ej, ljudi, eno tamo dolje imate "Jugića", mislim daje ispravan, upalite ga i vozite."- 
rekao je Đuro. 

"Jebeš auto. Ima li gdje konja? Oni su nama cijeli rat izvukli." 

"U redu. Lijepo ćemo se dogovoriti. Čuli smo da ima dosta stoke po stajama. Mi ih ne 
možemo sve zbrinuti. Uzmite lijepo koliko hoćete, toliko vam mi možemo pomoći. Danas 
smo mi tu i mi odgovaramo, a tko će sutra doći nemamo pojma. Možda neće biti ovako 
kooperativni kao mi." 

"Jaro, pošteno od tebe. Ajd, budite mi zdravo i ako budete bilo što trebali, nadam se da 
ćemo se naći." 

"Zbogom." 

S tim riječima smo se pozdravili i rastali. Mi smo nastavili kretanje u pravcu iz kojeg 
su oni došli. Izašli smo iz sela i put je ulazio u šumu kad smo naišli na križanje. Jedan put je 
vodio u zaselak Čičići, a drugi za Previju. Krenuli smo drugim putem kad smo iz Čičića 
začuli zvuk koji je podsjećao na zvuk tenkovskog motora. Brzo smo se rasporedili u zasjedu. 
"E, jebi ga, a ja dao "zolje""- pomislio sam. Kako se zvuk približavao, shvatili smo da se radi 
o traktoru, vjerojatno bez ispušne cijevi. 

Nakon nekoliko minuta čekanja pojavio se traktor Tomo Vinković s troje ljudi na 
njemu. Pošto nije imao auspuha, zvuk je bio strašan. Na traktoru su bile dvije djevojke i 
mladić. Mladić je imao maskimu košulju i prikačenu oznaku, a cure su bile u civilu. Bile su 
simpatične ispod sve te prljavštine na sebi. Kada su nas vidjeli, prestrašili su se, ali su 
nastavili voziti kao da nas nema. Đuro i ja smo se pogledali, a on je rekao: 

"Pustit ćemo ih. Pravi se kao da nisu prošli." 

Mimo smo stajali i gledali u njih dok su prolazili. Jedna od djevojaka me je pogledala 
i o očima sam joj vidio strah pomiješan s mržnjom. Koji joj je kurac, pa nisam joj ništa 
napravio. Mogli smo ih tu pobiti i vjerojatno nitko ne bi ni pitao. Ne mogu shvatiti zašto 
mržnja. Nije mi palo na pamet da joj je možda netko poginuo u ratu. Polagano su prošli i zvuk 
se gubio u daljini, a mi smo iskoristili taj "umirući" zvuk za prikrivanje zvuka naših koraka. 
Počela je sipiti kišica. Kretali smo se u tišini, više zbog umora nego zbog neke potrebe za 




tišinom. Nakon zvuka traktora bilo mi je malo i glupo sada toliko paziti na tišinu i način 
kretanja, ali nikad se ne zna. 

Nakon dva kilometra hoda došli smo do odredišta, brda Previja. S tog brda bio je lijep 
vidik na sve strane pa smo počeli s promatranjem. "Udbaša" smo stavili u sredinu grupe, a 
kako smo bili zauzeti, nitko na njega nije obraćao pažnju. U daljini su se čuli reski pucnjevi 
ipotmule detonacije. Nismo mogli odrediti čuje li se to iz Bosne ili iz Hrvatske pošto smo od 
granice na tom dijelu bili udaljeni svega desetak metara, tj. dijelio nas je samo potok. 
Promatrali smo oko dva sata teren, ali ništa nije ukazivalo na prisutnost tenkova niti bilo 
kakovih četničkih postrojbi. Za sve to vrijeme stari nije progovorio niti riječ, bio je u svojim 
mislima. Đuro je odlučio da krećemo nazad. 

Vratili smo se istim putem kojim smo i došli. Primijetio sam na "Udbašu" da je sve 
nervozniji jer, bez obzira na naša obećanja, nije nam vjerovao. Ponovo smo naišli na nove 
poznanike iz 5.KORABIH, ali ovaj put smo se samo pozdravili u prolazu. Našli su negdje 
zaprežna kola i u njih su upregli konje te su tako išli kroz selo i trpali sve što su mogli 
ponijeti. Mi smo se samo pogledali i šutke nastavili dalje. Pravih smo se "ludi" bez obzira što 
su pljačkali Hrvatsku. Bilo im je potrebno, a tu su svejedno bili četnici, bilo je pomisao 
svakoga od nas, tako da nam je bilo svejedno. Kiša je sve jače padala i uskoro smo bili do 
kože mokri. 

Oko 17,00 smo se vratili u privremenu bazu. Stanje je bilo nepromijenjeno, svi smo 
čekah daljnju zapovijed. Pozvao sam zapovjednika Baze UNPROFOR-a i predao mu 
"Udbaša". 

"Slušaj, prijatelju, nemoj slučajno da se starom što dogodi. Uskoro će doći netko i 
odvest će ga u Sisak. Je li jasno?" 

"U redu." 

"Stari, budi tu i ne idi nikuda dok te ne uvedu u popis. Ne vraćaj se kući, onim 
Bosancima nije za vjerovati, idi sinu u Zagreb, ipak je ono tvoj stan. Ovuda se ne smiješ 
kretati, to ti je valjda jasno." "Sve je u redu, sinko. Hvala vam dečki svima. Ja sam uvijek i 
svima govorio daje ovo Hrvatska i da ne može to proći kako su ovi naši htjeli." 

"Stari, ne seri, dostaje bilo. Daje bar netko od vas bio protiv, do svega ovoga ne bi ni 
došlo. Zbogom."- s tim riječima sam se okrenuo i otišao. 

Đuro mije natovario pisanje izvješća. Počeo sam pisati izvješće kada su "Unproforci" 
došli s kablovima za struju. Nisu zaboravih i uskoro je svjetlo zasvijetlilo u sobi. Počele su 
pripreme za Dnevnik. 



Televizor koji smo našli u kući nije radio pa smo ga elegantno izbacili kroz prozor, a 
zatim smo krenuli u potragu za drugim. Našli smo jedan Samsung, naoko noviji. Uključili 
smo ga, kad ono ne radi. I s njim kroz prozor, pa treći. Sve u svemu svidjelo nam se to, koji 
ne radi, kroz prozor. Vrlo je dobar osjećaj kada možeš bacati ono što ne radi. Peti je radio, a 
ispod prozora je bila hrpa slupanih televizora. Valjalo je još samo "urihtati" sliku. Položaj sela 
i nije baš najbolji u odnosu na odašiljač pa je slika bila loša, ali što je tu je. 

Uskoro je kuća bila puna ljudi koji su htjeli gledati Dnevnik, sve nas je zanimalo kako 
napreduju druge postrojbe. Razmjestili smo se po sobi, a ekipa zadužena za "papicu" i pijaču 
obavljala je svoj posao. Tražili su posvuda suho meso za narezati "pod 45" pa je uskoro 
atmosfera bila "domaćinska". 

Tijekom dana pridružila nam se i 12. Domobranska pukovnija. Među njima imali smo 
dosta poznanika, a oni su već bili u Petrinji pa su imali i pive. Lokalna fešta mogla je početi. 
Petrinjci su imali saznanja o mnogo stvari o kojima mi nismo imali pojma. Govorili su nam o 
20. domobranskoj pukovniji, "OSA-ma", a to subile postrojbe koje su me zanimale zbog tate i 
brata. Uz priču i šale došlo je vrijeme Dnevnika. Bili smo u prilici čuti što smo sve napravili, 
a i vidjeli smo koliki smo teritorij oslobodili. 

Zbilja su Srbi velike kukavice, pa po svim pravilima ratovanja mi nismo smjeh toliko 
napredovati da su imali samo malo muda. Sve u svemu, puno bolje i lakše nego što su i 
najveći optimisti predviđali. Ubrzo sam zaspao. 

SEDMI DAN - ČETVRTAK -10. kolovoz 

Sedmog dana Oluje probudio sam se vrlo rano. Televizor je netko ugasio. Pogledao 
sam po sobi, svi su spavali, a vani je tek počelo svitati. Ležao sam u krevetu i razmišljao o 
svemu što smo proživjeli ovih nekoliko "Olujnih" dana. 

Pred očima mi je bio Foxy. Gledao sam kako mi umire na rukama, a nisam mu mogao 
pomoći. U tom trenutku se osjećaš potpuno bespomoćno, netko drag ti umire, a ti ne možeš 
ništa osim gledati. Zapamtio sam mu svaku crtu lica, svaku boru, trak krvi koji mu curi iz 
desnog kuta usana... Najgore od svega je bio hropac iz prsa, nešto nestvarno, tiho, a opet tako 
glasno da probija uši, a onda su se počele oči otvarati. Više nisu imale ni boju ni oblik, već 
samo nešto mutno, zastrašujuće. Osjećao sam se kao da sam prvi put imao mrtvaca na 
rukama. 

Ah to je bio Foxy, odrastao je s mojim bratom. Bio sam im obadvojici stariji brat, krah 
su moje cigarete, moj "Kouros", ..., sve te sitnice sada su mi padale na pamet. Sjećao sam se 
svih gluposti koje su radili, pečenje ribica na Hepo kockama, sakrivanja u šupi zbog loših 
ocjena, ribolova na mlinu, lova s lukom i strijelom... 



Za mnogo tih stvari za koje starci nisu znali, a ja sam ih štitio. 


Sjetio sam se i bratovih svatova u Prognaničkom domu. Mali, skromni, ali veseli. 
Foxy je bio kum. Došao je s terena i u zadnji čas uspio naći odijelo i obaviti svetu dužnost. 
Svirao je pokojni Damir na harmonici, a mi smo pjevali, tj. tulili. Ničega od toga više nema, 
niti će biti. Nema dobrog vremena za umiranje, ali baš na pragu Gline, to nije trebalo biti 
njegovo vrijeme. 

Oči su mi se napunile suzama. Znao sam, ako nastavim ležati, bit će još i gore. Ustao 
sam i ušao u kuhinju skuhati kavu. Dok sam palio plin i lupao loncima, pola ih se probudilo 
pa sam morao kuhati kavu za sve. Popili smo kavu i pojeli kobasice. Hranili smo se bolje 
nego u Bazi. Kukavice su skoro sve ostavile za sobom. Otišao sam na koordinaciju sa 
zapovjednikom. Zanimalo me kada ćemo dalje, pa nismo još na Uni. 

Na koordinaciji sve po starom, nitko nikuda do daljnjega, tj. dok ne dođe zapovijed. 
Znali smo da će pustiti da svi pobjegnu i to me je bolilo jer će otići i zločinci. Razočaran, 
krenuo sam nazad dečkima s nakanom da odem vidjeti kako izgleda ta kolona. 

Ušavši u kuću vidio sam da su počeli kartati. Bela je i u ovim trenutcima bila glavna 
razbibriga. Održao sam mali sastanak. 

"Dečki, ovakva je stvar. Pustit ćemo, izgleda, sve četnike van iz Hrvatske. Mi stojimo 
tu do daljnjega. Ja idem u kolonu i do drugog voda, a umjesto mene odgovorni su Dara i 
Ćivša pošto Toca ide sa mnom. Imamo vezu ako dođe do nečeg nepredviđenog, a u krajnjem 
slučaju tu je i Šargija, bit ćete pod njegovim zapovjedništvom. Ne idite daleko od kuće jer 
ovdje po šumama može biti puno četnika. Vratit ćemo se za oko dva sata. Idem vidjeti, možda 
nađem kakav mah TV za sobu u Bazi." 

Pozvao sam Tocu i nas dvojica smo sjeli u Gibobil i krenuli put Dvora. Gibobil je 
upalio bez problema, goriva je bilo, samo još sreće i to je to. Vozili smo se niz brdo pazeći na 
moguće nepravilnosti na cesti i kraj ceste. Kuće su bile prazne. Poznali su se samo tragovi 
borbi. Po cesti su bile razbacane stvari, čahure, vojna oprema..., ponegdje traktor u jarku. To 
mi je bilo u neku ruku i drago, tko ih jebe, sami su to tražili. Valjda će sada već jednom 
prestati srati o svojoj nepobjedivosti. Prošli smo kroz Gornju i Donju Komoru pa kroz 
Gvozdansko. Svuda ista slika. Sve napušteno, samo ponegdje iz dimnjaka se vidi dim, a to je 
znak da su u kući naši. 

Dovezli smo se na početak sela Rujevac. Ispred nas je bila ravnica, a na njenom kraju 
smo vidjeh nekoliko traktora i auta kraj ceste. Pogledao sam lijevo, prema udaljenim kućama. 
Tamo je naš drugi vod, idemo tamo. Nakon pedesetak metara vožnje došli smo do kuće gdje 
su bili smješteni. Dočekali su nas vrlo srdačno, kao da nismo bili jučer zajedno. 



'Ne znam znaš li daje Emile ranjen. 


"Kako?" 

"Bio je sinoć u koloni. Tražili smo četnike i kad smo krenuli nazad, on je zaostao. 
Tada je vidio osobu u maskirnoj uniformi kako mu prilazi, a njemu puška na ramenu. Izvadio 
je "tetejca" iz futrole i stavio ga iza noge čekajući da mu priđe. 


"Koji si ti?"- pitao je. 


"37. krajiški." 

"Jesi li ti Srbin?" 

Na te riječi četnik je zapucao i pogodio ga s dva metka u trbuh, a Emile je uspio 
dignuti ruku i ispaliti svih sedam metaka. Četnik je pao, a pucnjava je uzbunila i naše i četnike 
koji su zapucali iz šume. Brle i dečki su odgovorili i uspjeli su izvući Emila i odvesti ga u 
sanitet, a zatim u bolnicu." 

"I kako je?" 

"Ne znamo." 

Popili smo kavu i još malo pričali, a zatim smo izašli van. Sjeli smo u Gibobil i 
krenuh. Vozili smo se autom još tristotinjak metara do zadnjih kuća na tom dijelu. Tu je bila 
straža 1. bojne koji su čuvali zarobljenike iz kolone i sam ulazak i izlazak iz kolone. 
Pozdravili smo se s njima i krenuli pješice. Na cesti je bilo desetak vozila, ali nije bilo civila. 
Željeli smo ostaviti puške kod straže, ah su nas upozorili da bi mogli imati problema jer u 
koloni ima četnika. 

"Nikome ne vjerujte i na sve gledajte kao na neprijatelje. Unutra ima i naših, i četnika, 
i muslića, pazite se."- bio je savjet koji smo dobili prije ulaska. 

Polaganim korakom stigli smo do zavoja. Sada je već koncentracija vozila bila veća. 
Kolona je bila vrlo jadna. Svuda su bili razbacane stvari, vozila prevrnuta u jarcima, traktori 
nakrcani raznom robom, smrad užasan... 

S puškama u pripravnosti kretali smo se u smjeru Dvora. Što smo se više približavah 
Dvoru, kolona je bila zgusnutija, a do Dvora je bilo više od deset kilometara. Više se nije 
moglo kretati cestom nonnalno. Sada je bio traktor na traktoru, auto na autu, zaprežna kola 
posvuda. Morali smo se provlačiti. Bilo je zanimljivo da nismo vidjeh niti jedan auto vrjedniji 
od petnaestak tisuća maraka. Pun kurac "stojadina", "fića", starih Golfova i Kadetta, a niti 



jedan Mercedes ili Audi. Po starom dobrom običaju, bogati zbrisali na vrijeme, a sirotinja 
ostala, kao i kod nas '91. Sada će i oni u Srbiji imati svoje Rajiće, Škegre, Todoriće... Stajao 
sam tamo i nisam znao što napraviti. Toliko su mi bili jadni da nisam one rijetke civile htio ni 
maltretirati, čak štoviše, došlo mi je da im pomognem. Vrlo brzo sam uspio takve gluposti 
odagnati iz glave, tko zna koliko bi od njih, da im se pruži prilika, meni sprašilo metak u leđa. 
Tako smo Toca i ja prolazili kroz sav taj metež. U kolima su bili starci dok su mladi pobjegli 
u okolne šume. Iz šuma se ponekad začuo pucanj ili jauk, ali nas to nije zanimalo. Ubijaju li 
se sami ili ih "tuše" muslići, bolio me kurac. Važno mi je bilo samo da se u mojoj zoni 
odgovornosti ne dogodi ništa. 

Prolazio sam kraj traktora s prikolicom za sijeno prepunom stvari. "Možda ima nešto 
dobro"- pomislio sam, mada nisam znao što. Nisam vjerovao u to da ja mogu naći pare pa 
nisam ništa ni očekivao. Tada sam iznutra začuo nekakav zvuk. Nisam mogao odrediti što je. 
Ušao sam u prikolicu s puškom u zglobu ramena spremnom za pucanje i počeo prevrtati stvari 
tražeći porijeklo zvuka. 

Nakon što sam maknuo poveću hrpu kaputa, ugledao sam staricu kako me gleda sva 
uplašena. Samo me je gledala i pružila ruke prema meni kao da se brani. Odskočio sam od 
straha i uperio sam cijev u nju, a ona je zažmirila. U tim kratkim trenutcima učinilo mi se da 
je počela moliti. U tom trenutku mi se zgadila i Oluja i puška i rat. "Pa nisam četnik"- 
pomislih. Okrenuo sam se zgađen svime time i izašao. 

Pogledao sam oko sebe. Svuda isto. Pobjednik uzima što hoće. Tako su i oni '91. Jebi 
ga, ali moramo li mi biti isti kao i oni? Nismo samo mi takvi. Pozvao sam Tocu, a on mi je 
odgovorio iza jednog auta. "Gibo, nije ovo za mene. Jebeš to, ajmo mi nazad." 

Jedva sam dočekao. Krenuli smo prema Gibobilu udaljenom oko kilometar. Prolazeći 
kraj jednog traktora, začuo sam slabašan poziv: 

"Dijete, daj mi malo vode." 

Pogledao sam u prikolicu i vidio babu kao sjedi na podu i drži kišobran. Na traktoru 
pokraj toga bila je još jedna baba. 

"Je li, što ti ne daš ovoj babi vode?"- upitao sam ju. 

"Ja čuvam ovdje moje stvari, nisam joj ja kriva. Što su je njeni ostavili tu?" 

Nisam mogao povjerovati svojim ušima. 


Što si ti to rekla? 



Tako kako si čuo. 


Toliko me je razbjesnila da sam je zgrabio za rame i povukao s traktora: 

"Jebem ti mater četničku, donesi ovoj babi vode ili ću ti sve zapaliti, a ti ćeš biti 
unutra, jel’ ti jasno?" 

Baba me je sa zemlje pogledala očima punim mržnje. Ustala je i s traktora skinula 
mali kanistar s vodom i odnijela ga u prikolicu. Ona je, žedna, čini mi se, popila na dušak pola 
litre. U istim su govnima, a neće jedna drugoj pomoći. Pa gdje je ona srpska solidarnost. Ma 
sve je to sranje. Priprijetio sam još jednom da joj mora biti na usluzi ili ću se vratiti i zapaliti 

je- 


Vjetar je okrenuo smjer i osjetio sam strahovit smrad. Zakoračio sam s druge strane 
traktora i vidio četnički leš. Ležao je na leđima, a kokoši su mu kljucale oči i rasuti mozak po 
travi. E, jebi ga, kako ti život može skončati, na cesti s kokošima. Možda je to sin ili rođak 
babe koja me gledala s mržnjom, ali nisam im ja kriv. Najgore od svega je to što oni ne traže 
krivca u Miloševiću, Martiću, Babiću, već u nama, a mi smo samo htjeli osloboditi našu 
Državu. 

Predsjednik Tuđman ih je od prvog dana Oluje pozivao da ostanu u svojim kućama, a 
oni slušaju svoje, pa na put. Ova kolona je bila vrhunac, sve pojedinačne slijevale su se u ovu, 
a iz nje su pucali po nama. Kako uspješno odgovoriti na paljbu a ne ugroziti civile? Jedino 
dopustiti da nas ubijaju i pucaju po nama. 

Kao Amerikanci. Oni su poznati po tome da štite civile. Poznate su nam slike koje su 
nastale nakon povlačenja Iračke vojske iz Kuvajta. Slike kolone civilnih auta spaljenih u 
bombardiranju zrakoplovima. Mi bar ne raketiramo zrakoplovima. Jebi ga, kad idiot zapuca iz 
kolone, zrno ne bira hoće li pogoditi njega ili civila pola metra od njega. To nitko ne razumije 
dok ne doživi. Sve u svemu, vrlo složena situacija. 

Ne želeći više razmišljati o tome krenuli smo nazad. Došavši do straže, želio sam 
pogledati ima li koji poznati četnik među zarobljenicima. 

"Kasniš, prije pola sata sve su ih odvezli u Sisak."- rekao je stražar. 

Okrenuo sam se i otišao. 


Toca, baš nemamo sreće. Niti jednog poznatog četnika. Nego, jesi li čuo što o baki? 



"Ništa. Nadam se daje četnici nisu ubili pri povlačenju i da neće izlaziti iz kuće dok se 
sve ne smiri. Bilo bi sranje daje sad nešto strefi, a cijeli rat je preživjela uz sva poniženja i 
maltretiranja." 

"Nadam se da neće doživjeti sudbinu mojih." Došli smo do Gibobila i svaki sa svojim 
mislima krenuli prema privremenoj Bazi. Gledajući sve te stvari razbacane po i kraj ceste, 
pomislio sam: "Tko će to urediti? Tu ima mjesecima posla. Koliko tu uokolo ima još oružja, 
para, prošlosti, uspomena,...? Jesmo li i mi tako izgledali '91.?" Nekako sam počeo osjećati i 
laganu krivnju. Nisam znao što bih napravio da naiđem na kojeg Srbina koji je bio normalan, 
a da sam ga poznavao otprije. Bih li mu se izvinuo ih bih ga maltretirao. U tom trenutku 
osjećaji su mi bili konfuzni. Sreće što nisam morao donositi nikakve odluke. Pije nego sam 
pošao, želio sam naći mali televizor za Bazu, ali bilo me je sram uzeti ga kad sam vidio sav taj 
jad i bijedu. Nakon pola sata vožnje vratili smo se u Žirovac. 

Kod nas je stanje bilo nonnalno. Izvijestili su me da je sve u redu i da su svi "tu 
negdje". Izašao sam van i pogledao okolna brda i sela ispod nas . U daljini su se čuli pucnjevi. 
Ponegdje se vidio dim. Netko pali kuće. Po pravcu i udaljenosti iz kojeg se vidio dim 
pretpostavio sam da to ne pale naši. Jebi ga, muslimani će mi zapaliti vikendicu. To je jedino 
što mije ostalo, neće mi valjda sada još i to uništiti. Ne bi bilo u redu da se to sada dogodi. 

"Toca, Boško, idete sa mnom!"- viknuo sam-"Ćivša, brzo ćemo se vratiti." 

Sjeli smo u Gobobil i krenuli prema jedinoj imovini koju sam imao. 

"Gdje ćemo?"- pitao je Toca. 

"Idemo do moje vikendice:" 

Vozili smo se polako s otvorenim prozorima pokušavajući čuti bilo kakav zvuk koji bi 
nam pomogao da budemo u prednosti ako dođe do sranja. Bio sam vrlo nervozan, a isto se 
moglo primijetiti i na njima. 

Došli smo do kuće i izašli iz auta. Bili smo udaljeni još pedesetak metara i želio sam to 
prijeći pješice. Dečki su osiguravah područje dok sam ja okrenuo vozilo tako da u slučaju 
brzog povratke imamo sve spremno. Kad je Gibobil bio okrenut, krenuo sam, a njih dvojica 
bočno iza mene, svaki s jedne strane. Počela je kišica. Sišli smo s ceste prema dvorištu. 
Zastali smo i osluškivali. Ništa se nije čulo. Ušao sam u dvorište i prišao kući. Sve je bilo 
normalno. Pregledali smo podrum i okolne zgrade, a zatim smo ušli u kuću. Osjećao se 
ustajali zrak. Razgledah smo iznutra. Sav namještaj, osim onnara, bio mije nepoznat. Netko 
je tu živio u ratu. 



Sjetio sam se svih onih dana koje smo proveli ovdje gradeći to. Betoniranje temelja, 
slaganje drvene kuće iznad, postavljanja struje, lamperije,..., sve to smo radili mi i tetak i 
tetka. Iz tog razmišljanja prenuli su me pucnjevi u blizini. Izašli smo van, ali ništa nismo 
vidjeli. Uskoro smo vidjeli dim. Opet gori nečija kuća, ali ovaj put blizu moje vikendice. 

"Bit ćemo malo tu, ako su naši, upozorit ću ih da ovo ne pale."- rekao sam. 

Stajali smo ispred i razgovarah, a kako je vrijeme prolazilo, strepnja se povećavala, što 
ako nisu naši. Uzeo sam nož i na kući velikim slovima urezao. 

"NE PALI - MALI UREĐAJ" 

Nadimak, Mali Uređaj, bio je prvi koji sam dobio u ratu pa sam mislio da ga više ljudi 
zna i možda kuća ostane cijela. Nisam zatvarao vrata jer bar nitko neće trgati kad je otvoreno. 

"Dečki, ajmo mi lagano. Ovo nisu naši. Kuća ako ostane - ostane, što bih joj ja. Ni 
prva ni zadnja."- rekao sam i krenuo prema Gibobilu. 

Došavši do vozila, okrenuo sam se i pogledao po selu, gorjelo je na dosta mjesta 
Upalio sam Gibobil i krenuli smo nazad. Vožnja je protekla u tišini, svaki je bio sa svojim 
mislima. 

Došli smo natrag u Žirovac. Bilo je puno življe. Priključilo nam se puno domobrana 
petrinjske pukovnije. Sve je bilo užurbano, neki su odasvud vidjeli četnike, neki su se 
zajebavali, sve u svemu vrlo čudna situacija. 

Baterije na Motoroli su počele otkazivati poslušnost. Otišao sam do LOV-a i Starog 
Ćuka po nove. 

"Nemam više. Nisu ih donijeli s punjenja." 

"A gdje se to pune?"- nije mi bilo jasno, pa mi smo skroz autonomni, imamo i svoj 
agregat. 


"Gore na Vratniku. Satnija veze ima sve tamo. Idem gore, možeš sa mnom." 
"Idem."- neće valjda sada doći zapovijed, pa uskoro će mrak. 

Sjeo sam u LOV misleći da krećemo, ali je Stari Ćuk otišao do Gibobila i rekao: 


Idemo ovim. Ne želim to čudo voziti za tih pet kilometara. 



Vozili smo se oko kilometar cestom prema Glini prije nego smo ušli u šumu. Šuma je 
već bila mračna. Iza svakog drveta očekivao sam zasjedu. Taj dio idealan je za zasjede jer je 
teren i iznad i ispod ceste jako strm i neprohodan skoro i za pješaka. Kada nas četnici tu nisu 
zaustavili, neće nigdje. Došli smo do vrha Vratnika, a na sred ceste straža. Zaustavili smo se i 
nakon što su nas prepoznali, skrenuli smo s ceste u područje koje je koristila Satnija veze. 
Ispozdravljali smo se sa svima i iskoristio sam priliku da pitam znaju li što o Vodu za 
elektroničko djelovanje. To je mala postrojba elektroničkih "špijuna" gdje mi je bratić bio 
dozapovjednik. 

"Dobro su. Malo su ih "zderali", ali nemaju gubitaka ni u ljudstvu ni tehnici." 

Ta postrojba sluša sve neprijateljske veze, od RUP-ovki do telefona u kućanskoj 
uporabi, a isto tako i ometa sve veze. Dok god samo slušaju, nitko ne zna za njih, ali čim 
počnu ometati, odmah su otkriveni i topnička vatra se usmjerava na njih. 

Bitno je da Haši nije ništa. Dok je Stari Ćuk uzimao baterije, ja sam razgovarao s 
vezistima. Uto je naišao Šime, časnik zadužen za fizičku pripremu brigade. 

"Kako si, Gibo? Tako mi je žao Foxya. Koliko čujem, nije vas puno nastradalo?"- 
pitanja su samo navirala. 

"Kako nije puno ?"- pomislio sam-"jedan mrtav je dovoljno."- ali sam rekao: 

"Dobro je. Jedino je Foxy poginuo, a imamo još četiri ranjena za sada. Kako sam ja 
očekivao, dobro smo i prošli."- odgovorio sam. 

"Nego, prijatelju, hoćeš li se javiti kući?"- rekao je pružajući mi mobitel. 

"Kako ne." 

Uzeo sam Nokiu u ruke i utipkao broj moleći Boga da Silvija prva digne slušalicu. 
Brat i ja smo imali jednu liniju i dva telefona, pa tko prvi digne, taj razgovara. S druge strane 
žice telefon je zazvonio nekoliko puta prije nego sam začuo Silvijin glas: 

"Halo!" 

"Bok!" 

"Halo, tko je to?" 

"E, lijepo, Boga mi. Nema me sedam dana, a ti me više ni ne prepoznaješ."- rekao sam 
u šali sretan što čujem njezin glas. Počela je plakati. 



Alo! Što plačeš, što ti je? 


"Ne znam. Rekli su daje akcija gotova, a vi se ne javljate. Svi smo ludi od brige." 

"E, slušaj sad, zovem te s mobitela pa ne mogu dugo. Svi koje poznaš su dobro, možeš 
javiti njihovima. Kako su brat i tata?" 

"Dobro su, a gdje ste vi?" 

"To ti ne mogu reći, ali poruči mami daje vikendica cijela, bio sam danas u njoj. Kako 
ste ti i Ana?" 

"Dobro. Samo što brinem." 

"Tu ti ne mogu pomoći, udala si se za izviđača. Slušaj, moram ići, puno te volim i 
ljubi Anu. Bok." 

"Bok." 

I ona i ja htjeli bismo još pričati, ali bilo je i drugih koji bi se javili. U stvari, bilo je 
dana kada se i duže nismo vidjeh i čuli. Ne znam otkud tolika panika. S Maslenice se nisam 
javio dvadesetak dana pa nikome ništa. Možda je to zbog Foxyeve pogibije, ne znam. Vratio 
sam Šimi uređaj. 

"Hvala ti." 

"Nema problema. Znaš da vi izviđači od mene možete dobiti sve što vam treba." 
Rukovah smo se nakon čega sam otišao saznati još novosti od vezista. Pričali smo o raznim 
događajima kada sam začuo povike: 

"Gibo! Gibo!"- Stari Ćuk me zvao. 

"Evo me. Što se dereš?" 

"Moramo ići." 

"Dobro." 

Sjeli smo u Gibobil i krenuli nazad. Po glavi su mi se vrzmale svakakve misli. Sjećao 
sam se svih lijepih trenutaka koje smo provodili Silvija i ja s Anom. Palo mi je na pamet 
koliko smo malo vremena bili zajedno. Valjda će se to malo promijeniti sada kada je ovo 
riješeno. Vidjet ćemo. Polagano je nebo gubilo svoju plavu boju i dobivalo tamnu, noćnu, a u 
šumi kuda smo prolazili bio je već mrak. Stari Ćuk je upalio svjetla i počeo voziti jako brzo. 



Koji ti je kurac? Hoćeš nas ubiti? Kad nisu četnici, možeš ti? 


"Moramo što prije doći, a ovako smo puno teža meta." 

"Slušaj, vozi ti laganije. Radije da i ovi zapucaju nego da u najvećoj akciji hrvatske 
vojske nastradam u saobraćajki kao najveća šuga." 

Nije se uopće obazirao na to što sam govorio već je žurio želeći što prije izaći iz šume 
i doći u sigurnost sela. Zadnjih par zavoja počeo sam već i moliti, a kada je stao i pustio me 
van, rekao sam mu: 

"Ovo ću ti vratiti kad tad." 

Stara mrcina se samo nasmijala, okrenula i otišla. 

Ušao sam u kuću. Većina ljudstva bila je prisutna. Jedni su kartali, a drugi su gledali 
televiziju. Uzeo sam kruh i kobasice i počeo jesti. "Ima li kave?" 

"U lončiću, još je topla."- čuo sam odgovor. 

Natočio sam kavu i počeo s užitkom srkati. 

"Gdje su ostali?" 

"Otišli su do Šargije. Imaju Motorolu sa sobom." 

Nisam više ništa pitao već sam se zadubio u svoje misli. Opet sam bio s Anamarijom i 
Silvijom na moru. Igrali smo se u plićaku. Ana se smijala i bućkala nožicama dok sam je 
držao ispod ruku. Osjećao sam njenu meku dječju kožu na rukama i tada sam shvatio da više 
nisam "oštar" kao prije. Previše razmišljam o ženi i djetetu. Ali, previše razmišljam dok nema 
akcija, ali onoga trenutka kad počnu, sve to izbacim iz glave i ostaje samo nagon za 
preživljavanjem. Sam sebi postavljao sam pitanja na koja ne znam odgovore. 

Jesam li toliko vezan za porodicu? 

Što bi bilo da ovo duže traje, bih li zanemario porodicu ili postrojbu? 

Koliko mije stalo do porodice, a koliko do postrojbe? 

Jesam li zbilja spreman sve žrtvovati za boljitak svojih ljudi? 


Hoćemo li mi "tetovirani" i poslije ostati ovako povezani kao i prije? 



Zašto, ipak, dijelim svoje ljude na stare i nove, mada se pokazalo da su novi odlični? 


Bi li se sve drugačije dogodilo da sam dozvolio djelovanje RPG-om po onom 
bunkeru? 

Zašto sam viknuo, nisam li mogao zapovijed izdati znakovima? Mnoga su mi pitanja 
prolazila kroz glavu kao da sam znao daje ovo početak kraja jednog divnog vremena kada se 
pokazalo tko koliko vrijedi. 

Vani su se čuli povici i galama pa sam još više razmišljao o akciji. Mi smo na ovom pravcu 
napravili, na zemlji, sve sami. Niti jedna profesionalna postrojba nije nam pomogla, OSA-e 
su bile u Lici, policija se nije petljala, a domobranske pukovnije svoje zadaće nisu 
odradile. Poslije će normalno svi biti oslobodioci osim nas. 


Isto kao u Dubrovniku, Bobetko je sve spomenuo osim nas. Kasno je što se sutradan u 
Dnevniku javno ispričao Gromovima, kad je na godišnjicu zaboravio. Jebi ga, valjda smo mi 
takove sreće. Bolje je biti treći nego drugi, jer kako sam jednom čuo: 

"Da što valjate, bili biste Prva, a ne Druga gardijska brigada." 

Ponekad mi uopće nije bitno tko što misli, ali kad vidim kako razni šugavci kupe 
slavu, dođe mi zlo. Koliko smo samo akcija Foxy, Toca, Gugi, Šargija, Sale, ja i ostali imali 
zajedno i što nam to vrijedi. Nijedan od nas nema neki visok čin, a svi oni koji su naša 
izvješća plasirali nadređenima, pokupili su vrhnje. Nama ostaju samo uspomene i sjećanja. 
Mogu nam uzeti sve, ali to ne mogu. 

Uz takova razmišljanja počeo me obuzimati bijes. Sva ova euforija glede Oluje nestala 
je u trenutku. Koliko su se drugi obogatili dok smo mi ratovali? Baš nemam sreće. Što ja 
nisam našao onih 100.000 DEM, a bio sam prvi tamo i zadovoljio sam se s pištoljem. E, jebi 
ga, nisam Starog Ćuka pitao ni gdje mi je pištolj, ali valjda bi mi rekao da se nešto dogodilo. 
Spustila se noć. Svi su se vratili u kuću. Ekipa što je bila kod Šargije došla je s nevjerojatnim 
pričama. Pričalo se da su muslimani u Komori zaklali dva četnika, odrezali im glave i nabili 
kraj ceste na kolac da svi gledaju. 

"Ne serite."- rekao sam. 


Gibo, tako smo čuli. Sada je kasno da odemo vidjeti, ali sutra ujutro idemo odmah. 



Pa je li moguće da još uvijek netko siječe glave i nabija ih na kolac? Nevjerojatno. 
Nisu to valjda bili oni naši muslići. Nisu izgledali tako. Možda bi i nama to napravili samo da 
im pružimo priliku. 

"Dečki, odsad svakog muslimana kojeg zateknemo u Hrvatskoj privodimo." 

"Dobro, Gibo, ali o tome ne odlučuješ ti, već oni gore."- netko je rekao. 

Taj odgovor mi je opet dao razmišljati. Tko sam ja da vodim državnu politiku, a u 
stvari, kako oni u Zagrebu mogu znati što se kod nas događa. Što sam više razmišljao, više 
sam se zapetljavao kao pile u kučine. Najbolje da ostavim to za neku drugu priliku. Svejedno 
ne mogu ništa promijeniti. 

Začulo se kucanje na vratima. 

"Slobodno!" 

Joža, petrinjski domobran, ušao je u kuću. To je bio čovjek od pedeset i koju godinu, a 
supruga mu je bila iz Jukinca. Bio je u vrlo dobrim odnosima s mojima dok mu je starija kćer, 
kao klinka, bila zaljubljena u moga brata. Dječje ljubavi. Joža je bio zapovjednik u Logistici 
petrinjske pukovnije. 

"Je li Gibo tu ?" 

"Evo me." "Bok, kako si?" 

"Dobro, što ima?" 

"Bio sam u Glini danas. Vidio sam ti starog. Veli da su on i brat dobro i da se ne brineš 
nizašto." 


"Hvala, nego kako to da si došao mašuć' šaka?" 

"Ne sekiraj se, znam ja običaj."- rekao je i pružio nam torbu. 

Otvorili smo, kad unutra, piva. 

"Znam da rakije imate, ali ovo je tu malo teže naći." 

Veoma smo se obradovali, a da i mi budemo dobri domaćini, odmah se počela rezati 
kobasica i šunka. Toga smo zbilja imah u izobilju. Počeli smo razgovarati, i to o ratu i Oluji, 
jer otprije rata nismo imali zajedničkih tema. Iz druge sobe čule su se "borbene" pjesme. Tako 
smo mi zvali sve one pjesme koje su nam u ratu dizale moral: "Lupi petama", "Bih ovitak", 



"Mojoj majci"... Bilo ih je lijepo čuti, samo zar nije već gotovo, takve pjesme obično idu na 
početku. Ne znam niti me zanima, pokazat će vrijeme. 

Joža je bio stariji gospodin s kojim je bilo vrlo ugodno biti u društvu. Nismo ni 
primijetili kako je vrijeme brzo prošlo i da je već došlo vrijeme za spavanje. 

"Dečki, pravo je zadovoljstvo ići iza vas, mi idemo k'o na zabavu. Mogu vam reći da 
me je sada više strah ovih mojih nego četnika." 

"Tu ti ne možemo pomoći. Najbolje bi bilo da ostaneš kod nas jer tko zna, možda te 
tvoji sada skinu:"- rekao sam pola u šah. 

"Riskirat ću, idem. Ajde, dečki, bok, čuvajte se." 

"Ajde bok, i ako budeš sutra išao u Glinu, pozdravi mi starog." "Dobro, bok." 

Joža je otišao, a mi smo dovršili pivu što nam je donio. 

"E, dečki, zbilja je akcija gotova, više ne dobivamo Marlboro, već Benston i Filter 
160. Izgleda da su Srbi veće kukavice nego smo mislili. Ni večeras nećemo imati stražu, neće 
tu biti ništa, čuvaju nas ostali." 

Dečki su s veseljem dočekali tu moju odluku. Otišao sam u krevet i skinuo samo gojzerice. 
Kad malo bolje razmislim, nisam se skinuo već šest dana. To me je ponukalo da ustanem i 
presvučeni donji veš. Sutra ću se obrijati, bila je odluka prije spavanja. 

OSMI DAN - PETAK-11. kolovoz 

Probudio me domobranski stražar koji je vikao na nekoga. Nisam ga razumio. Dignuo 
sam se iz kreveta i otišao da ranca uzeti pribor za brijanje. Svi su još spavali. Ušao sam u 
kupaonicu ih u ono što je nekome bila kupaonica. Više je izgledalo kao mali svinjac. Uzeo 
sam lavor i ogledalo i izašao van kuće. Koristili smo vodu iz naših cisterni te sam otišao do 
jedne koja je bila parkirana ispred crkve. Objesio sam ogledalo na nju, natočio vodu u lavor i 
počeo s brijanjem. Brada stara sedam dana išla je dolje bez problema. Nakon brijanja bio sam 
sasvim drugi čovjek. Bilo je već oko 06,00 kada sam završio i cijeli je kraj živnuo. 

Posvuda su počeli miljeti ljudi, protezati se, galamiti. Bila je razbijena ona tišina koja 
mije ponekad tako godila. Učinilo mi se kao daje nebo postalo još tmurnije. Iz kuće je izašao 
Dara i potražio me pogledom. Mahnuo sam i krenuo prema njemu. 


Stoje, ima li rata? 



'Ne, kava je kuhana. 


Sjedili smo i pili kavu dok je miris lagano budio ostale. Dara je pio tako slatku kavu da 
mi se činilo da ostaje sloj šećera na zubima. Kako je tko ustao, tako gaje dočekivala šalica. 
Razmišljao sam što napraviti danas. Ne smije nam još jedan dan proći u besposličarenju jer to 
loše djeluje na moral. 

"Možda, ako dragi Bog dade, nije još sve gotovo. Možda nisu svi četnici tolike 
kukavice, možda ima još negdje neka postrojba spremna za borbu."- bile su moje misli to 
jutro. U svemu tome možda ja i nisam toliko hrabar ili toliko dobar borac, ali sva ta euforija 
oko oslobađanja zemlje dizala nam je adrenalin. 

"Što ćemo raditi danas?"- pitao je Dara. 

"Ništa, što bi radili? Tko lud još i radi, rat je."- rekao je Boško. 

"Vidjet ćemo. Što je s naoružanjem? U kakvom je stanju?"- pitao sam. 

"Može pucati."- bio je odgovor. 

"E, da bi moglo pucati i dalje, danas ćemo lijepo sve očistiti." 

"Dara, koji ti je kurac bio? Bilo bi bolje da si šutio."- počeli su ga zajebavati. 

"Pustite ga, svejedno sam to planirao." 

Počeli smo pripremati doručak. Na tavici se pekao špek, a miris se širio po kući. Taj 
miris me podsjetio na one velike doručke dok smo gradili kuću pa se okupi oko dvadesetak 
prijatelja u želji da pomognu. Mama je obično pekla jaja sa špekom ili kobasicom, šunka se 
nareže, pa sir i vrhnje, luk, krastavci i paradajz. Nedostaju mi ta vremena. 

Nakon doručka zapovjedio sam čišćenje naoružanja. Nikome, ni meni, nije se dalo to 
raditi, ali vojska smo, moramo očistiti osnovno sredstvo za rad. Nikada se ne zna kada će 
zatrebati, a ja sam se još uvijek nadao da bi mogli zapucati protiv nekoga. 

Čuo sam poziv na Motoroli za koordinaciju. Sada su koordinacije bile sve kasnije. Sve 
se smiruje. Otišao sam dok su dečki nastavili s čišćenjem. Svaki zapovjednik podnosio je 
izvješće o postignutom i napravljenom proteklog dana i planu za dan koji dolazi. Nisam znao 
što bih rekao. Svi su govorili o uspostavljanju obrane, čišćenju, pretraživanju terena. Ne 
mogu to reći kad se mi koristimo za male, brze akcije. Ne radimo što i ostali, a ne želim lagati 
i petljati. Što ću ako me uhvate u laži? Samo sam rekao: 



Mi radimo po planu. 


Progutali su takovo izvješće, mada ni ja sam nisam znao što to znači. Izviješteni smo 
da će 1. bojna ući u Dvor na Uni, dosta smo čekali i puštali četnike da bježe. 

Napustio sam koordinaciju odlučivši da ću otići u kolonu naći mali televizor za Bazu. 

"Jeste li svi očistili oružje?"- bilo je moje pitanje kad sam se vratio. 

"Da"- bio je tihi odgovor. 

Znao sam da sam postavio pitanje na koje mi baš i ne žele dati odgovor. 

"Ajmo, nastavite ponovo s čišćenjem. Želim da se sve sjaji." 

"Gibo, ako smo rekli da smo gotovi, onda smo gotovi. Ja svoje više neću čistiti."- 
rekao je Toca razočaran mojim nepovjerenjem. 

Vidio sam da je ljudima dosadno i da mi ih je sve teže kontrolirati. Mi nikad nismo 
imali neku čvrstu disciplinu jer ne možeš ići u dubinska izviđanja ako nema prijateljstva, nego 
samo zapovijedanje. Odlučio sam im dati slobodno. 

"Slušajte, danas 1. pješačka bojna ide u Dvor, četnici su se predali, kuda i kada ćemo 
mi, nemam pojma. Svima nam je pun kurac ovoga pa ćemo se nešto dogovoriti. Danas ste 
slobodni što se tiče svih obaveza, idite gdje god hoćete, samo pazite da uvijek imate vezu sa 
sobom." 


"Možemo li kod 2. voda?" "Možete, rekao sam, gdje hoćete. Prvo ja koristim Gibobil, 
a poslije idite kud želite. Jel’ dogovoreno?" 

Svi su me pogledali i oduševljeno prihvatili. Pogodio sam. Bilo im je potrebno malo 
opuštanje. 

"Tko ide sa mnom? Idem vidjeti one glave." 

Javili su se Toca, Skebo i Boško. Još jednom sam ponovio dogovor s ljudima i nas 
četvorica smo izašli van. Sjeli smo u Gibobil koji je s mukom upalio i krenuli prema 
odredištu. 

Vozili smo i slušali Skebu kako valja gluposti. 


Dobro, gdje su te glave?"- pitao sam kad smo došli u Komoru. 



Tu negdje."- rekao je Boško. 


Došli smo do zadnjih kuća u selu bez da smo vidjeli igdje ikoga. Tada smo u zadnjoj 
kući s lijeve strane ugledali nekolicinu naših. Zaustavio sam Gibobil. 

"Bok ljudi, čuli smo da su tu negdje nabijene glave na kolac. Znate li što o tome?" 

"Bok, tu malo niže, ali skinuli su ih naši. Ostali su samo kolci na zemlji, vidjet ćete." 

Krenuli smo pazeći na sve strane, ali više desno, prema Bosni i pripadnicima 5. 
KORABIH. Prošli smo tako još jedno stotinjak metara kada smo vidjeli s desne strane kuću, a 
na ogradi je bila naslonjena "trklja" od metar i pol dužine, krvavog vrha. Zaustavio sam auto i 
izašli smo van. Nismo primijetili glave već samo još jedan krvavi kolac bačen na zemlju 
nedaleko ulaznih vratiju kuće. 

Pogledali smo se, a ja sam počeo razmišljati o mojoj odluci da nosimo samo kratko 
naoružanje. Pošto su nam "Uziji" bili u skladištu u Bazi, za pojasom su nam bili samo pištolji. 
Ako dođe do pucnjave, u gabuli smo. Nije mi baš bilo pametno ići bez automatskog 
naoružanja. Srpski kukavičluk nas je toliko "uljuljao" u sigurnost da bi nam se to moglo 
osvetiti. Ne sada, nadam se. 

Rukom sam dao signal za pokret i lagano krenuo prema vozilu. Tu je šuma bila vrlo 
blizu kuća i ceste što mi i nije ulijevalo neku sigurnost. Upalio sam vozilo i krenuli smo 
nesigurnim dijelom ceste. Više nismo bili sigurni ni u koga. Prolazeći pustom cestom žalio 
sam što nismo ponijeli puške. 

U tmurnom raspoloženju dovezli smo se do kolone koja je sada bila puno manja. 
Posvuda su i dalje bile razbacane stvari i prevrnuta vozila. Ostavili smo Gibobil i krenuli u 
kolonu. Sada se moglo kretati normalnije nego prije nekoliko dana. Svuda se širio odvratan 
smrad lešina, što ljudskih, što životinjskih. Nešto takovo prije nisam mogao ni zamisliti. Užas, 
i za sve to smo kao mi "krivi", pa nismo ih mi natjerali. Vjerojatno znaju što su radili pa nisu 
htjeli čekati sud Hrvatske države. Prolazili smo držeći ruke vrlo blizu oružja. Za razliku od 
neki dan sad nije bilo civila, tj. nije bilo nikoga. Sve je bilo napušteno. Odjednom sam začuo 
poziv na Motoroli. 

"Slušam." 

"Odmah se vrati." 

"Svi ili samo ja?" 


Samo ti. 



Iako, po svemu sudeći, nije bio jako važno, dobro mije došao taj poziv. Želio sam što 
prije pobjeći odavde. 

"Dečki, ja moram nazad. Vi ostanite ako hoćete. Naći ću prijevoz u 1. bojni, a vi, ako 
možete, nađite mi neki mali televizor za Bazu." "Dobro, mi ćemo još malo tu biti, a zatim 
ćemo doći." 

"Motorolu imate, ako bude što hitno, zvat ću vas." 

Okrenuo sam se i žurnim korakom otišao iz tog smrada, jada, bijede i užasa. Svo 
srpsko "junaštvo" i bitke pokazali su se ovdje. Ništa osim "bježanije", za to su jedino 
sposobni. Kad malo bolje razmislim, niti jedan rat nisu dobili, osim Balkanskih, ali i tada su 
za njih ratovali Makedonci. Sposobni su samo za laganje. 

Sjetio sam se 1990., bio sam u jednom kafiću kada je jedan velikosrbin rekao kako 
njih ima više nego svih ostalih naroda zajedno i da će nas sve zgaziti samo ako budu htjeli. 
Onda sam malo zazirao od toga, a sada? Sve je to j jad i bijeda, sve njihove bitke, pobjede i 
porazi. Kao borci nisu ništa drugo do velika govna. Možda sam toliko gnjevan zato što sam 
prije imao puno prijatelja Srba koji nisu pokazali ni malo solidarnosti ni samilosti prema mom 
djedu i baki koji su živi gorjeli, bar da su ih prije ubili. Da mi je sada pri ruci četnik koji ih je 
ubio, mislim da bi me molio da ga ubijem. 

Došavši do Zapovjedništva 1. bojne, vidio sam vozilo koje je upravo kretalo prema 
Žirovcu. Zaustavio sam ga i zamolio vozača da me poveze. Čim sam sjeo na zadnje sjedalo, 
vozilo je krenulo. 

"Gibo, jesi li vidio kako su ih "muslići" nabili?"- bilo je pitanje kada smo došli do 
Komore. 

"Nisam, već ih je netko skinuo." 

"Nimalo lijep prizor" 

Do Žirovca više nismo progovorili niti riječ. Svaki je bio sa svojim mislima. Izašao 
sam iz auta i odjurio vidjeti što me trebaju. Ušao sam u kuću i vidio da su svi za stolom. 
Obuzela me neka strepnja: 

"Što je bilo?" 

"Ništa važno, Šargija i Mara idu u Glinu pa bi i mi neki išli ako može?" 


E, jebi ga, vi ste mene za to zvali? Dao sam vam slobodno. 




Što, ti nećeš ići? 


"Idu Šargija i Mara, netko mora i ostati. Samo vi idite, ja ću Glinu vidjeti, ima 
vremena. Nemojte doći praznih šaka." 

Vani se čula sirena zaplijenjenog "Unića" i dečki su skočili kao opareni i izjurili, a ja 
sam ostao sjediti razmišljajući o svemu što se dogodilo. Izašao sam prošetati, opet bez puške. 

Ispred baze UNPROFOR-a nalazilo se nekoliko pripadnike 3. bojne i domobrana koji 
su pričali s Ukrajincima. Pao mi je na pamet stari "Udbaš". Što je s njim? Jesu li ga odveli u 
Sisak ili je već u Zagrebu kod sina? Pozvao sam zapovjednika i pitao ga za starog. Na lošem 
engleskom mije odgovorio: 

"Vaših nije bilo po njega, pa je on otišao jučer vidjeti kuću, ali nije se još vratio." 

E, jebi ga, gdje je sada? Nije me baš bilo puno briga za njega, ali nisam želio da mu se 
nešto dogodi. Važno mije bilo da smo ga predali UN-u, a dalje je bio njihova briga. Za moje 
se nitko nije ni toliko pobrinuo. 

Zašto nisam i ja otišao u Glinu?- postavljao sam si pitanje. Ne znam, možda samo 
nisam želio ograničavati moj boravak tamo. Želio sam otići, sve proći ne misleći na povratak 
u određeno vrijeme. Želio sam da taj prvi putne bude pritisnut određenim obvezama. Ima 
vremena, doći ću. 

Do ručka sam vrijeme proveo u tumaranju selom. Najgore od svega bila je dosada. 
Nisam osjećao potrebu za nekim korisnim radom, a i nije mi ništa padalo na pamet. 
Naoružanje je očišćeno, oprema je provjerena, sve potrebito za borbu i pokret je u LOV-u, 
višak stvari je na kamionu, još jedino higijena u ovih par dana nije bila na visini. Nije bilo ni 
bitno, još malo i idemo kući, važno je da smo napravili posao za koji smo se obučavali. 

Negdje oko 16,00 pozvan sam na ručak kod domobrana. Pekli su odojka pa su htjeli 
počastiti sve. Okupio sam ostatke ostataka mojih izvidnika: 

"Gospodo, Petrinjci peku odojka, pozvani smo. Jedan mora ostati, dogovorite se." 


Nije bilo nikakvih problema oko ostanka jer se nekima nije ni išlo. Čudilo me kako 
ekipe iz Gline još nema, ali poznavajući ljude koji su otišli, znao sam da će se to malo odužiti. 
Svi su odrasli, veterani, znaju što rade. Nemam zašto brinuti. 



Došavši do Petrinjaca vidio sam puno poznatih faca, jer smo njima često dolazili u 
ispomoć na teren. 


Jednom, kada su nakon zauzimanja Pribilović Kose zatražili pomoć od Zbornog 
područja, poslani smo mi. Radilo se o tome da su im se četnici približavali, provocirali ih i oni 
nisu mogli više pa su tražili pomoć. Poslani smo mi da ih zamijenimo. Pri smjenjivanju je bilo 
čuda jer je nas devetorica zamijenilo njihovu (nepotpunu) satniju. Pokazalo se da to nije ni 
bilo baš tako kako nam je rečeno, ali u sastavu te satnije bila je većina starih ljudi, a mi smo 
imali i naprednu opremu koja nam je uvelike pomagala. Sve u svemu, kao i svuda, bilo je i 
dobrih i manje dobrih, ali im se ljubav prema Hrvatskoj ne može osporiti. Bez obzira kakvi su 
borci, odojka su odlično ispekli. 

Sjeo sam za stol, rakija je došla i taman kada sam povukao prvi gutljaj, čuo sam poziv 
na Motoroli: 

"Slušam." 

"Dođi malo ovdje, trebamo te."- čuo sam Tocu. 

"Odmah."- rekao sam-"Oprostite, vratit ću se."- obećao sam domaćinima. 

Požurio sam vidjeti zašto me zovu. Oni su još od ranog jutra u koloni, a tek se sada 
vraćaju. Nadam se da im se ništa nije dogodilo. 

Gibobil je bio parkiran ispred kuće. Ušao sam unutra. 

"Gdje ste vi do sada?" 

"Kod 2. voda, tamo smo jeli i malo se zajebavali. A evo tebi televizor."- rekao je Toca. 

"To ti je poklon od nas."- pridružio se Skebo zajebanciji. 

"Hvala velika."- odvratio sam gledajući mali televizor koji može stati pod ruku. 

Najradije bih ga bacio kroz prozor, ali kakav bio da bio, na neki načinje poklon. 

"Valjda je u boji."- bio je moj odgovor koji je sve naveo na smijeh. 

"Dobro, sada idemo tu dolje kod domobrana, ispekli su odojka i pozvali nas." 


Gdje su cigarete?"- netko je upitao. 



Imate u onoj dolje ladici."- rekao sam. 


Bez obzira što već tri dana dijele Benston i Filter 160, za nas su u Logistici još uvijek 
imali Maribora. Kad su uzeli cigarete, krenuli smo ponovno na "feštu".Bez obzira što smo 
sada došli u većem broju, dočekani smo srdačno. Pričalo se o svemu i svačemu, a glavna tema 
bile su odrezane četničke glave nabijene na kolce. Neki su ih vidjeli jučer, a neki su išli kao i 
mi danas pa su "popušili". Kako tako morbidne stvari mogu biti atrakcija u nekim trenutcima. 

Ne znam otkud, ali imali su dosta pive. Nakon odojka piva je zbilja "pasala". Alkohol 
me je vrlo brzo uhvatio jer sam miješao rakiju i pivu pa sam se brzo povukao. Nisam želio 
povraćati pred drugima. U glavi mi se toliko vrtjelo da sam jedva našao put do kuće. Usput 
me domobranski stražar skoro ubio jer sam ga na upit za lozinku poslao u tri pičke materine. 

Ušavši u kuću, vidio sam da su se vratili i dečki iz Gline i da nisu baš trijezni, ah bilo 
mije svejedno. 

"Gibo, nećeš valjda sada ići spavati?" 

"Znate da ja svaki put kad popijem moram spavati jer ću "dozivati jelene". 

"Pustite ga, znate kakav je. Kad popije, samo spava. Nema kod njega više volje ni za 
čim, čak ni za seksom." 

Tu su zbilja bili u pravu, ja kad popijem tražim samo krevet. Nisam nizašto, čak kad bi mi se 
nudila i najpoželjnija ženska, ništa od seksa. Obučen sam legao u krevet i zaspao u roku 
odmah. Mogli su četnici napasti sto puta, ne vjerujem da bi me uspjeh probuditi. 

DEVETI DAN - SUBOTA - 12. kolovoz 

Probudio sam se ranom zorom jer sam morao pišati. U glavi mi se još malo vrtjelo, ali 
sam se nadao da će mi nakon kave i doručka biti bolje. Izašao sam van. Zrak je bio ugodno 
topao, a sunce se lagano probijalo kroz oblake. Puhao je dosta jak vjetar i raznosio oblake po 
nebu. Ako ovako nastavi, dan bi mogao biti vedar i sunčan. Valjda je gotovo i možda 
krenemo u Dvor na Uni ili nazad u Bazu. 

Vratio sam se nazad u krevet pokušavajući zaspati, ali nisam uspijevao pa sam ustao i 
otišao u kuhinju. Pristavio sam kavu. Dok se voda grijala, razmišljao sam o svemu što se 
dogodilo. Napetost zbog akcije je popustila. Koliko sam se prije bojao oslobađanja, sada je 
sve izgledalo smiješno. Kad malo bolje razmislim pa ja nisam ispalio ni tri okvira metaka. 
Svaka im čast, brzi su. K’o zečevi, a i hrabrost im je tu negdje. Bilo mije žao što su svi glinski 



četnici pobjegli. Nikoga nismo našli. Želio sam bilo koga od njih da ga pitam što su im moji 
bili krivi. Jebeš kuću, sagradit ćemo je ponovo, ali ljudski životi su neprocjenjivi. 

Jedno je kad ubiješ vojnika. Tada se pokazuje tko je bolje obučen i tko ima više sreće, 
ali starce, to nema nikakvog smisla. U svakom žitu ima kukolja, ali nije li se mogao naći 
netko tko bi pomogao "starim grobovima"? Takvo razmišljanje mi je "diglo živac" pa sam 
bacio lonac kroz prozor što je probudilo dečke. 

"Nisi naš baš na taj način trebao buditi. Bilo bi dovoljno da si rekao da je kava 
skuhana." 

To me je malo smirilo. Po starom običaju, kave je bilo za sve i kako se tko budio, dobivao je 
svoju šalicu. 

Dok smo pili kavu, većina je šutjela, a meni je zbog sinoćnjeg pijanstva posebno 
odgovarala. I tišina i kava. 

Netko je stavio tavu i mast na peć i uskoro se osjetio ugodan miris skorašnjeg doručka. 
Čim se osjetio taj miris, počela je i priča i užurbanost. Nadao sam se da će doručak biti gotov 
prije koordinacije. U okolnim kućama je bilo kokoši pa su nam na jelovniku bila jaja i šunka. 
Poslije svega od sinoć, to me je diglo u život. Osjećao sam kako mi se raspoloženje popravlja. 
Nakon još jedne kave čuo sam poziv za koordinaciju. Ustao sam i otišao zapovjedniku. 

"Gospodo, gotovo je, na granici smo. Naša zadaća je završena. Danas se vraćamo u 
Bazu. Obavijestite ljude da se mogu spremati. Nemojte što ostaviti. Polazak je za sat vremena. 
Ići ćemo do zbornog mjesta, sačekati ostatak brigade, a zatim ćemo zajedno u Petrinju, Sisak i 
zatim svaki u svoju Bazu. Nema iskakanja iz kolone, a sva vozila koja su zaplijenjena i 
uvedena moraju biti predana u Logistiku brigade u Petrinju. Vojarna je već pod našim 
nadzorom, a "inženjerci" su počeli s razminiranjem i raščišćavanjem. Slobodni ste do 
daljnjega."- rekao je zapovjednik. 

Ovaj brifing je bio vrlo kratak, a koliko mi se čini, nećemo proći kroz Glinu. Neće to 
valjda biti tako, nije valjda da neću vidjeti kuću. S takvim mislima došao sam do svojih i 
sazvao sastanak. 

"Slušajte, u najkraćim crtama, gotovo je, danas se vraćamo u Bazu. Krećemo za sat 
vremena. Počnite sa spremanjem."- bio sam i ja vrlo kratak. 

Vrisak oduševljenja prolomio se prostorijom. Svima je već bilo dosta ovog čekanja, 
ako već nemamo protiv koga ratovati, onda idemo kući. Spremanje stvari i opreme proteklo je 
vrlo dobro tako da smo za dvadeset minuta bili spremni za pokret. Svu opremu osim 
naoružanja spremili smo u kamion, a mi smo se razmjestili u LOV i Gibobil. 



Dečki, Gibobil ide u Bazu u Petrinju, tko će ga voziti? 


Nije bilo bitno ima li vozač vozačku, tko jebe auto? Pendula je sjeo za volan, a ja sam 
bio kao zapovjednik u LOV-u. Pozdravili smo se s domobranima kojima nije bilo svejedno 
što odlazimo jer su uz nas bili mirni. Nije nam više ništa bilo bitno osim odlaska kući, a 
četnici su ionako već u Srbiji gdje im je i mjesto. 

Napokon, oko 10.00 došla je i zapovijed o pokretu. Po običaju, LOV je bio na čelu 
kolone jer je u ovakvim situacijama, kad nema "oklopa", njegova paljbena moć najveća, a i 
raspolažemo s najboljom opremom za održavanje veze. 

Atmosfera je bila izuzetno vesela, već su se pravili planovi tko će gdje večeras i s 
kojom će završiti u krevetu. Da su četnici imali muda, sada smo im bili vrlo laka meta. 
Mislim da je jedini u koloni spreman za trenutno djelovanje bio naš strojničar na Browingu 
12,7 mm. 

Prošli smo šumu iznad Žirovca i nakon nekoliko kilometara stali na Vratniku. Čekali 
smo pridruživanje drugih dijelova brigade. Čekanje se odužilo preko pola sata pa smo to 
vrijeme iskoristili za protezanje nogu i razgledanje okoline. Taj dio terena su od naših 
"vezista" preuzeli Petrinjci, a izgledi lica bili su isti kao i kod "naših" domobrana. Nije mi 
jasno da netko toliko vjeruje u nas, nismo mi toliko bolji, samo što smo "luđi".Nestrpljivo 
smo čekali signal za pokret. Konačno je i to došlo i kolona je opet krenula put Petrinje. 
Nekako je sve to išlo polako, nikako doći. Prošli smo kroz Brezovo Polje i opet stali. Tada je 
naišao prvi civilni auto i stao do nas. Aljo. 

"Alo, gdje ste, drugari. Obećao sam da ću doći." 

"Da, sad je lako kad je sve gotovo." 

S njim je bio i naš "pedeovac" pa smo se svi lijepo ispozdravljali i izljubili. Zanimalo 
me je kako je protekla Foxyeva sahrana i kako su njegovi. Rekli su da je sve bilo vrlo tužno i 
daje Bodul došao. Iznenadio me, pa on je ranjen dva dana prije. Tu se pokazao kao čovjek i 
zapovjednik, ranjen iz bolnice doći svom čovjeku na sahranu. Možda smo i mi mogli, a ne što 
smo bez veze bili u Žirovcu. Znao sam da mene tek očekuje najgore, suočenje s njegovim 
starcima. Kako im objasniti kako i zašto im je sin poginuo? Pokret kolone prekinuo je daljnje 
razgovore i razmišljanja o toj temi. 

Više nismo stajali. Vozili smo se lagano kroz "šume i gore naše zemlje ponosne". 
Prolazili smo kroz sela koja smo oslobodili prije nekoliko dana. Sada sam mogao mirnije 
gledati i primjećivati stvari koje prije nisam. Uz cestu su stajali kamioni s natpisom "Jakopec" 




u koje je trpana stoka koja je lutala okolo. Kao, mora se zbrinuti. Al' će si netko natrpati pare 
u džepove. To je otimačina, a ne ove sitnice što smo mi našli. 

Nama je bilo jedino oružje važno, bilo je važno imati što rjeđi komad. Odmah se vidjelo 
da smo mi samo pijuni za kojima se plače samo dok nas ne prekriju zastavom, a zatim i 
mahovinom. Onaj tko je bliže vlasti bolje se nakrade, uvijek je tako bilo i bit će. Mi moramo 
iskoristiti naših pet minuta slave inače ćemo popušiti i to. 

Kad smo prošli Maju, nadao sam se da ćemo ravno za Glinu, ali mi smo skrenuli 
desno za Vlahović, a zatim preko Zelene Doline za Petrinju. Svuda kuda smo prolazili vidjeh 
smo da su naše postrojbe za potporu razmještene po selima. Svi su nas pozdravljali. 

Nakon Vlahovića ušli smo u Bačugu, a zatim smo stali. S naše lijeve strane bili su 
Jaskanski domobrani. Netko od njih, u strahu, ubio je našeg pripadnika prije nekoliko dana. 
Jebi ga, borac, bitno da puca. 

Gibobil je ostao bez goriva pa smo ga ugurali u jedno dvorište i ostavili. Svoje je 
odradio. Stvari smo iz njega pretrpali i više nam nije bio zanimljiv. Jedni su došli k nama u 
LOV, a drugi su se potrpali u kamion i Defender. Sada je u koloni bilo malo civilnih vozila. 

Kao pobjednici smo prolazili kroz napuštena sela. Povremeno se čula pucnjava. Ne 
znam je li pucano iz ili kraj naše kolone. 

U vrlo dobrom raspoloženju stigli smo u Petrinju. Tu su se odvojila civilna vozila i 
pripadnici Logistike, a mi ostali smo nastavili kretanje prema Sisku. Ispred nas je išlo vozilo 
Vojne policije s upaljenim rotirajućim svjetlima. Kako smo se približavali Sisku, ljudi kraj 
ceste je bilo sve više. Svi su mahali i pozdravljali nas kao heroje. 

Sam ulazak u Sisak neću nikada zaboraviti. Ne znam je li naš dolazak najavljen ili je 
narod spontano izašao na ulice, ali to je bilo nešto veličanstveno. Ljudi su bili oduševljeni što 
smo tako brzo oslobodili zemlju, a njih daljnjih prijetnji. Ono što nije mogao UN i EU 
godinama, mi smo napravili za nekoliko dana. 

Dok smo se vozili kroz "Naselje", svi su bih na ulici, i staro i mlado. Svi su nam 
pljeskali, mahali, plakali... Kod Sisačke bolnice jedna starija žena izašla je iz dvorišta i bacala 
cvijeće po LOV-u. To me je podsjetilo na slike iz Drugog svjetskog rata. 

One slike kad partizani ulaze u grad, a ljudi bacaju cvijeće i oduševljeno dočekuju 
oslobodioce. Pravi doček priređen je u Prvoj ulici, ali mi smo poslije mosta išli lijevo za 
Zagreb, a Sisak smo ostavili Sisačkoj, 2. bojni brigade. 



Odlučeno je da LOV ostaje u Sisku na paradi pa smo se iskrcali sa stvarima i prešli u 
Defender. To je Land Roverovo vozilo napravljeno za prijevoz ljudstva u vrlo teškim 
uvjetima vožnje. 

Dok smo čekali pokret, javio sam se kući telefonom s benzinske stanice. Rekao sam da 
dolazimo za sat vremena i ako budem mogao, navratit ću bar malo. Sada nismo bili toliko 
vezani za kolonu jer su 2. bojna i Zapovjedništvo brigade ostali u Sisku, 1. je otišla 
autoputom, a mi smo s 3. išli prema Zagrebu pa smo mi u Defenderu odlučili malo raditi po 
svome. 


Dolazak u Zagreb prošao je bez neke ceremonije i bez dočeka jer je ipak 1. gardijska 
Zagrebačka brigada pa smo to njima ostavili, a mi smo nastavili za Petruševac, tj. svi osim 
nas. Mi smo, kod Velesajma, umjesto za Petruševac desno, skrenuli lijevo za Trnsko. 
Očekivao sam da ću bar nakratko vidjeti svoje. 

Dovezli smo se pred zgradu, kad tamo, doček. Svi su bili vani, i Sillvija s Anom, i 
brat, i mama, i tata, i susjedi. Ludnica. Izašao sam van, a Silvija je došla k meni i poljubila 
me. Odgurnuo sam je i rekao: 

"Nemoj Silvija, zamazan sam i prljav, poslije ćemo, kad se okupam." Moje su je riječi 
povrijedile, a ja nisam shvatio koliko me je trebala bez obzira na moju prljavštinu. Zagrlio 
sam se samo s tatom i bratom jer sam smatrao da oni znaju za prljavštinu. Nekako, nisam 
prljavštinom iz Oluje htio zaprljati drage mi osobe za koje je bolje da ne znaju što smo sve 
prošli. A tu su bih i drugi izviđači i svi su znali moje. Izašli su van, galamili su, 
pozdravljali, pjevali..., tako su bili veseli, a u stvari svi su htjeli svojima. Nekako sam želio 
otići, još malo uživati u slavi, za moje uvijek ima vremena, bit ću s njima. 


"Idemo, ostali nas čekaju!"- zapovjedio sam. 

Ušli smo u vozilo i krenuh uz sirenu. Bilo je važno da sam vidio svoje i da su oni 
vidjeli mene. Svi smo na broju. U Defenderu je atmosfera bila vesela, svi su htjeli stati u 
birtiji nešto popiti, ali nisam dozvoljavao jer sam računao da ćemo ići kući. 


Đuro, Đuro"- pozvao san ga na Motorolu-"Gdje trebamo ići? Petruševac ili u Bazu? 



Baza! Požurite!"- ljutito je odgovorio. 


Uskoro smo došli u Bazu. Baza je skrivena od pogleda pa, ako ne znaš da je tu, ne 
možeš je vidjeti. Ulaskom unutra primijetili smo da nešto nije kako treba. Parkiralište je bilo 
puno vozila, a vojna vozila su stajala po vojarni. Vjerojatno istrpavaju stvari. 

"Gdje ste do sada?"- pitao je Đuro. 

"Što je? Evo nas." 

Primijetio sam da su stvari izvađene, ali da su spremni novi sanduci sa streljivom i 
opremom. 

"Što je ovo?" 

"Vukovar."- odgovorio je Đuro. 

"Kada?" "Ne znam. Znam samo da opet imamo prvi stupanj." 

"Jebi ga. Kada ćemo kući?" 

"Sada nećeš." 

Popizdio sam, ali se u meni probudila nada da ćemo opet u borbu. Uzeo sam stvari iz 
hodnika i ušao u sobu. Izvadio sam prljavo i oštećeno i spremio sve novo. Što se mora nije 
teško. Dečki koji su došli prije nas već su bili oprani i čisti. Otišao sam pod tuš sprati svu 
prljavštinu. Pustio sam vodu i pokušavao uživati u tom trenutku kada me je prekinuo Đuro: 

"Slušaj, vjerojatno ćemo imati dva sata vremena prije nego krenemo. Svi koji mogu 
stići prije neka idu kući. Pola ćemo pustiti sada, a pola sutra. Imamo i mi valjda pravo vidjeti 
svoje. Kada želiš ići? Danas ili sutra? Jedan od nas mora ostati." 

To me je iznenadilo mada sam, potajno, tako nešto od Đure i očekivao. 

"Slušaj, ti si spremljen a ja sam nasapunan, idi ti, ja ću sutra. Do kada ćeš se vratiti?" 

"Svi se moraju vratiti do 12,00. Oni koji idu to znaju. Požuri van. Koverte i planovi su 
u mojoj kancelariji, evo ti ključeve, broj znaš. Pogledaj malo planove. Bok!"- rekao je u dahu 
i otišao. 

Ostao sam sam, pod mlazom vode. S hodnika se čula galama, a uskoro je ušao Boško 
spreman za tuširanje. Vidjevši me, viknuo je: 



"Hej, Gibo je ovdje! Daj pivu!" 

Uskoro sam pod tuš dobio pivu, a i društvo se povećalo. Tople vode je bilo u neograničenim 
količinama pa nam se nikuda nije žurilo. Netko se tuširao, netko se brijao, ali svi smo pili. 

Piva je tekla u potocima. Tu večer smo se napili kao svinje i uopće me nije bilo briga ni za 
koverte sa šiframa, ni za Vukovar, ni za Đuru... Samo mije krevet bio važan. 

DESETI DAN - NEDJELJA - 13. kolovoz 

Sutradan ujutro spavao sam do 10.00. Prvo što sam, sav bunovan, zatražio, bila je 
kava. Popio sam je da dođem k sebi. Večer prije smo zbilja pretjerali, ali bar smo bili u Bazi. 
Sada je valjalo dočekati 12.00 i odlazak kući, pa makar i na 24 sata. Nije mi baš bilo do 
doručka. Nisam razmišljao što bi se dogodilo da je kojim slučajem došao signal za pokret, 
nešto bi valjda smislili, ako bi uspjeli usporediti šifre. 

Jutro je prolazilo užasno polako. Baza je bila izuzetno tiha i mirna. Izgleda daje i Pero 
pustio svoje ljude kući. Kamioni i borbena vozila bili su u rasporedu za polazak, isto kao i za 
Oluju. Hoćemo li opet krenuti? 

Ipak je to bio Vukovar, grad koji je svima nama puno značio. Želio bih ući u njega kao 
vojnik, borbom. Ne bi bilo u redu da ne iskoristimo ovaj zamah koji smo dobili Bljeskom i 
Olujom. To bi bio melem na sve hrvatske rane dobivene u ovom ratu. 

Jebate, pa Đuro mi je rekao da pogledam planove, a gdje mi je ključ? Nakon kraćeg 
traženja našao sam ga i otišao u kancelariju. Na stolu su bili planovi i koverte. Pogledao sam 
zemljovid i smjerove napada. Bože, pa nas planiraju preko Borova Naselja, pa to je tamo gdje 
su oni policajci '91. najebali. Nema veze, osvetit ćemo ih. 

Pred oči mi je došla slika iz studenog '91. kada su kolone izbjeglica pod pratnjom 
oklopnih vozila i četnika izlazile iz Vukovara. Slika djeteta koje plače i drži staru osobu za 
suknju opet me vratila u osvetničko raspoloženje. Zbog te slike i tog djeteta sam postao 
izvidnik u 2. gardijskoj. Nešto prije podneva počeli su dolaziti s odmora, nikome nije bilo do 
priče. Čim je Đuro došao, rekao sam: 

"Ja odoh!" 

"Uzmi Defender!" 

"U redu." 

Morao sam sačekati zamjenu službenog vozača i konačno smo Toca i ja krenuli kući. 
Po izlasku na cestu razgledao sam okolo. Ništa se nije promijenilo. Sve je ostalo isto. 



'Nemoj, molim te, preskočiti koju birtiju!"- upozorio sam Jovicu, vozača, a bile su 


četiri. 


Kako smo nailazili na birtije, tako smo stajali i na brzinu popili s nogu. S osobljem 
uopće nismo komunicirali iako su svi bili oduševljeni nama i tim što smo napravili. Uskoro 
smo opet bili "pod gasom", ali imali smo pravo na slavlje. 

Došao sam kući oko 14.00. Javio sam se mami i otišao u svoj stan. Silvija me 
oduševljeno dočekala, a Anamarija me gledala bojažljivo. Pošto sam jako rijetko bio kod 
kuće, to dijete nikako da me upozna. Uskoro se začulo zvono na vratima i mama, bratova žena 
i kćer došli su k nama i uz nas troje, stan od dvadeset i devet kvadrata bio je pun. Silvija je 
skuhala kavu, a ja sam pričao doživljaje. 

Zanimalo me je kako je bilo na Foxyevoj sahrani. Pri spomenu tog nemilog događaja 
žene su zaplakale, a mene je obuzela tuga. Zanimalo ih je kako se to dogodilo. Najgore mije 
bilo kada sam to pričao jer su mi se slike ponovno vratile i opet mi se javilo pitanje: "Što bi 
bilo...?" Tada me mama pitala: 

"Zašto ste uvijek išli prvi?" Nisam znao što bih joj odgovorio. Ne bi razumjela da joj 
bilo što kažem. Isto kao što nije razumjela zašto sam bio izvidnik. Ne bi razumjela da je to 
samo radi onoga kraj mene, radi mojih dečki. 

Uskoro su "gosti" otišli, a Silvija, Anamarija i ja smo ostali sami. Silvija je odnijela 
Anu u kinderbet na spavanje, a ja sam natočio čašu Balantinesa. Polako sam pio i razmišljao o 
proteklim danima. Sve je bilo vrlo brzo i čisto. 

Tata i brat su otišli na teren, a ja sam im zavidio. Oni su u Glini a ja ću uskoro, možda, 
u Vukovar. Možda i poginem, a ne vidim Glinu. Jebi ga, nisam valjda tako jebene sreće. 

Zašto mije Glina toliko važna? Možda me više od svega mučilo to što sam imao puno 
prijatelja Srba, a nitko mi nije ništa rekao, svi su se do zadnjeg trenutka pravili kao daje sve u 
redu. Želio sam im svima pokazati gdje im je mjesto i koliko su pogriješili što su počeli rat. 

A moji "prijatelji" su ga počeli. Čak su neki od njih bih glavni zapovjednici, a neki 
financijeri. Što se to mora dogoditi u čovjeku da se tako promijeni? Zajedno smo išli u školu, 
igrali nogomet, izlazili s curama, a onda odjedanput počinju rat i netko je drugi kriv. 

26. lipnja 1991., nakon napada na policijsku stanicu i dolaska naše policije i JNA, na 
tavanu naše kuće smo kartah, pokojni Foxy i moj brat protiv Goće i mene. 

Bio je s nama cijeli dan, znao je tko je napao, da bi poslije podne otišao u Glinu k 
četnicima i do 1993. bio s njima u borbama protiv nas. Razmišljao sam o Goći jer je on bio 



čovjek koji me je najviše razočarao. Bio je privatnik, imao je para, školu završio u Zagrebu, 
pa na kraju s četnicima. On s četnicima, a njegov otac u domobranima. 

Nije on bio jedini, ima ih mnogo. Ispočetka nisam mogao shvatiti da na nas mogu 
pucati ljudi koji su s nama išli na Polnoćku ih mi k njima na Krsnu slavu. Zašto im je toliko 
bilo važno srpstvo, nismo li mogli živjeti zajedno kao i do '91.? 

Nije me bilo briga za nekog četnika iz Drenovca, Vlahovića ih Kozaperovice, već za 
ove koje sam poznavao i s kojima sam odrastao: Goću, Šilta i Duška, Sreleta, Duleta, Sovu i 
Gogija, Mrču, Žacu,..., "boljeli" su me ovi "moji". 

Ako su već krenuli u rat i nisu mene mogli ubiti, zašto su se iskaljivali na starcima koji 
se nisu mogli braniti. To samo pokazuje koliko su cijenili tuđi život, đubrad jedna, a kada im 
se netko suprotstavio, bježali su kao zečevi. Jednostavno za ne povjerovati. Sve u svemu, 
nemaju muda. Kad se samo sjetim priča kako njima nitko ništa ne može, kako su najbolji 
ratnici..., a sada? 

Čim smo jače zapucali, "tutanj". Pokazali smo im da s nama nema igre, a da su '91. 
osvajali zato što mi nismo imali oružja. Čudi me to kako nisu branili svoja sela.. U redu ako 
su pobjegli iz naših, spaljenih, ali svoja? Ili smo mi prejaki ih su oni kukavice? Ili obadvoje? 

Mada, kad bolje razmislim, s velikom snagom i željom smo napali. Jednostavno više 
volimo Hrvatsku nego oni svoje kuće. Svaki od nas bio je spreman dati svoj život. I izložili 
smo ga. Mnogi nisu imali sreće. 

Žao mi je što će nakon nekoliko godina sve pasti u zaborav, samo će se poneko sjećati 
pravih učesnika, a slavu će pokupiti šupci koji nisu baruta ni omirisali. Boli me kad tamo neki 
kaže kako je on bio '91., kad je trebalo. Sto to znači ? Da ostalih godina nije trebalo i da su svi 
poslije poginuli bez veze? Kao, oni su najvažniji i onih nekoliko mjeseci što su po Zagrebu 
'91. "prodavali muda pod bubrege" važnije je, nego nekome pet godina po terenima diljem 
Hrvatske. 

Smuči mi se od lova na snajperiste. Baš me zanima koliko su ljudi ti srpski specijalci, 
snajperisti, ubili i ranili u Zagrebu '91. Je li igdje objavljen taj podatak? Svi ti, lovci 
snajperista, su pokupili slavu boraca iz Vukovara, Gospića, Komareva, Osijeka, Zadra, 
Dubrovnika ..., ali valjda je život takav. Svi ti veliki borci i specijalci za lov na snajperiste su 
dobro unovčili tih nekoliko mjeseci. Vjerojatno će tako biti i sada. Sve se svodi na riječi 
pjesme Prljavog kazališta: 

"Jednoga dana kada ovaj rat se završi 


jedva čekam prijatelji sve vas da zagrlim. 



O Bože, čuvaj Ti naše golubove i sirotinju, 


jer bogati se ionako za sebe pobrinu. 

Ima dana kada ne znam što ću sa sobom, 
jer ne vesele mene bez vas utakmice nedjeljom 
A kada padne evo noć, dozivam vas imenom, 
a vas su prekrili zastavom i mahovinom. 

Lupi petama, reci evo sve za Hrvatsku, 
poljubi zastavu i pusti suzu neku iskrenu. " 

Što sam više razmišljao o tome, više sam bjesnio zbog nemoći da nešto promijenim. 
Silvija je još uvijek uspavljivala Anu, a ja sam dotaknuo Balantines. Tako ću bar malo 
zaboraviti. Kad sada tako razmišljam, kako će biti za nekoliko godina, ako zbilja sve bude 
tako? Hoćemo li svi mi moći to izdržati? Ili samo ja tako osjećam? Najpametnije je da se što 
prije maknem i posvetim obitelji, ako preživim Vukovar. 

Dosad je bilo dobro, nisam Silviji morao objašnjavati zašto nas ne puštaju na odmor. 
Kako ću joj objasniti da imamo i dalje prvi stupanj i da se spremamo za Slavoniju? Kako ženi 
koju volim reći da nakon deset dana u kojima je strahovala za mene vjerojatno idem dalje? I 
što je najvažnije, da idem s voljom i željom i da želim Hrvatsku slobodnu i to oslobođenu 
ratom, a ne nekim dogovorima? Kako joj objasniti da se ne boji i da čuva naše dijete? 

"Hoćeš li ručati?"- trgnulo me iz razmišljanja. 

Nježno me zagrlila s leđa i poljubila u vrat. Prošla je ispred mene i sjela mi u krilo. 
Poljubili smo se. Sad je trenutak. 

"Slušaj, Silve, mi i dalje imamo prvi stupanj. Ne smijemo van, ali Đuro nas je na svoju 
ruku pustio. Spremamo se za Vukovar. Možda još i večeras." 

"Pa kako? Zašto?" 

"Još to i gotovo." 

"Volim te." 


I ja tebe."- rekao sam dok su se njoj oči punile suzama. 



Još mi sjedila u krilu, a glavu je stisnula uz moje rame. Počela je plakati. Imao sam 
osjećaj daje postala skroz malo dijete koje traži utjehu. Bila je tako sitna i kr hk a. Čvrsto me 
zagrlila i stisnula se uz mene kao da me ne želi pustiti. Sada, kad smo konačno bili sami, iz 
nje je provalila dugo zatomljena strepnja, strah, ... Držala me tako jako dugo, a onda se 
odvojila lica svog okupanog suzama. Gledala me je u oči i poljubila usnama slanima od suza. 
Ljubili smo se kao da nam je to zadnji put u životu. 

Nježno sam je odgurnuo i rekao: 

"Idem se skinuti, gojzerice me već žuljaju." 

Ušao sam u sobu gdje je Ana spavala i nagnuo se nad kinderbet. Spavala je poput 
malog anđela, na boku. Bila je prekrasna, ovako u snu, dok ne razmišlja kakve sve gluposti 
može napraviti. Pomilovao sam je po košići, a ona se promeškoljila. Bojao sam se daje ne 
probudim pa sam brzo povukao ruku. 

Legao sam na krevet i tiho pozvao Silviju da mi pomogne skinuti gojzerice. Ušla je u 
sobu i počela otpetljavati pertle. Kad je bila gotova s jednom, poljubila me, a zatim je krenula 
s drugom. Tada je zazvonio telefon. Bojala se da se Anamarija ne probudi pa se odmah otišla 
javiti. Čuo sam kad je rekla: 

"Halo! Da, dobro, reći ću mu."- a zatim je ušla u sobu i drhtavim glasom rekla: 

"Moraš nazad. Odmah." 


Kraj 



